
Cuvant-inainte 


a m vrut, initial, să fiu profund, filozofic şi inedit. Am 
vrut să / | scriu acest cuvânt-înainte cu pretenţia că voi fi 
cochetat 

A m: cu harul. Am încercat câteva variante preţioase si 
aproape ridicole. Am renunţat... 

Am vrut, apoi, să fiu sentimental. Să zugrăvesc trăiri 
ce, evident, nu pot fi zugrăvite fără a încerca o reală 
frustrare in fata inconsistentei şi putinatatii cuvintelor. Am 
renunțat... 

Am renunţat, aşadar, să încerc să scriu despre Anton 
Uncu altfel decât ar fi vrut Anton Uncu să scriu despre el: 
simplu şi autentic. Si, iată, fac acest lucru terorizat, însă, 
de ideea că nu voi reuşi decât să mâzgălesc nişte 
banalitati corecte - adică exact ceea ce Lar fi enervat cel 
mai mult pe tatăl şi mentorul meu. 

A scrie la timpul trecut despre Uncu - fie că vorbim 
despre făuritorul de ziare, despre condeierul incomod, fie 
că ne referim la omul care a fost - reprezintă, în sine, o 
încercare riscantă. Afirm acest lucru acum, Când, 
recitindu-i editorialele, realizez că Uncu, de fapt, nu a 
plecat. Cum să vorbeşti la trecut despre o prezenţă? 
Senzatia certă a actualitatii, a prezenţei este, fără doar şi 
poate, şocul pe care, tu, cititorule îl vei avea descoperind 
această selecţie de texte. 

Incomod, acid, dur, sarcastic. Uneori, necrutator. Dar 
niciodată nedrept! Şi niciodată banal. Citindu-l, poţi fi de 


acord cu el sau poţi să te revolti împotriva lui. Dar nu il 
poți ignora. Şi niciodată, niciodată nu îl vei găsi imoral sau 
interesat! Căci Anton Uncu va rămâne, înainte de toate, în 
istoria presei româneşti ca un 

drept! Octavian Paler scria în 1998, la moartea ziaristului, 
un superb articol intitulat chiar aşa: „A murit un drept!” 

Anton Uncu a fost, probabil, şi ultimul mare visător al 
presei româneşti. Recitindu-i editorialele constati uneori 
un soi de naivitate sănătoasă ce nu putea izvori decât din 
credinţa că, funciarmente, oamenii sunt buni; că oamenii 
se pot schimba în bine si că trebuie să li se ofere o şansă; 
pentru că „nimeni nu e bun sau rău doar pentru că ni se 
pare nouă că ar fi”. Poate şi de aceea, vorba Roxanei 
lordache, iti venea câteodată, după ce îi citeai un 
comentariu, să îi dai telefon şi să îi multumesti. 

Te las, aşadar, cititorule să il redescoperi pe marele 
ziarist. Să râzi împreună cu el, să te revolti împreună cu 
el, să îl combati sau să îl aplauzi. Te las să te bucuri de el. 

Rămân doar cu un singur şi neîmpăcat regret: că nu 
mai pot să îi mulţumesc, încă o dată, lui Anton Uncu. 


Daniel Uncu 
3 august 2005 


AM CREZUT... 


Ne vorbea despre democraţie, despre independenţă 
şi bunăstare... Şi am crezut. Siluia în chip dureros 
limba romana, dar lua atitudine împotriva 
hegemonismului sovietic, condamna greşelile si 
abuzurile predecesorului. Deplângea mincinos starea 
de înapoiere a României, lansa programe de dezvoltare, 
reabilita persoane şi epoci, scotea de sub interdicţie 
„Deşteaptă-te românei!!. 

.. Şi am crezut. Cum am fi putut sa nu credem ... 
Când tancurile călcau sub şenile Primăvara de la Praga 
el s-a opus, iar noi i-am stat alături. Atunci l-am 
aplaudat, într-adevăr. Am crezut că el este omul acela 
curajos, democrat, cinstit şi patriot, conducătorul pe 
care îl merita acest popor năpăstuit de istorie. 

Priviţi-l acum! Tiran, obtuz, conservator, a făcut din 
minciună politică de stat şi din cultul personalităţii 
religie. Partidul e el, statul e tot el, armata - el. Nu are 
miniştri, sau e ca şi cum nu i-ar avea, dar are o familie 
numeroasă. Sindicatul a devenit o instituţie aservită, 
FDUS maimutareste in chip penibil formele 
democraţiei pluraliste, economia se prăbuşeşte la 
indicaţiile şi recomandările lui. Drepturile cetăţeneşti 
nu mai există. în plină foamete şi mizerie prin care 
trece tara, „comunistul de omenie" continuă sa 
bălmăjească cu cinismul din totdeauna aceleaşi vorbe 
goale despre bunăstare, democraţie, libertate, trimite 
trupe să reprime mişcarea braşovenilor, dă interviuri 
mincinoase şi ne obligă la complicitate, veghind cu 
slugi şi câini de pază tăcerea şi răbdarea noastră; 
demolează biserici şi monumente istorice şi protejează 
cel mai odios atentat la valorile morale şi culturale ale 
poporului român. (...) 


Fragment din articolul scris de Anton Uncu în 
manifestul îndreptat împotriva lui Nicolae Ceauşescu 
şi a regimului comunist, apărut în ziarul clandestin 
„România" (ianuarie 1989) 

ÎN NUMELE CUI? 


De ce au murit acum şase oameni la Târgu Mureş? 
în numele cărui ideal? După atâţia ani de tăcere 
încrâncenată, după ce am răbdat îngenuncherea şi ne- 
am convertit umilinţa în speranţă, după ce am fost în 
stare să murim alături pentru ca ura să nu mai poată fi 
posibilă, de unde s-a iscat din nou ura? A existat o 
problemă a minorităţilor în România ceauşistă? A 
existat, desigur. Dar a existat mai ales o egală şi 
nediscriminatorie oprimare a tuturor. N-au putut 
maghiarii să-şi exercite drepturile democratice, să-şi 
promoveze cultura şi datinile? Dar românii au putut? 
Au fost maghiarii, saşii, sârbii striviti de tăvălugul 
dictaturii? Bineînţeles că au fost. Românii nu? Singura 
deosebire: românii n-au avut a se plânge decât la 
Dumnezeu din cer. Şi, când n-au mai putut răbda nici 
ei, nici maghiarii, nici secuii, nici saşii, nici nimeni, s-au 
aşternut sub rafale si sub senile, alături, români, 
maghiari, saşi, sârbi, romi, tinerii mai ales. Doamne, 
apără această ţară de ură! Dă-ne, Doamne, mintea cea 
de pe urmă şi nu lăsa ţara asta sfinţită prin jertfa să se 
piardă prin neputinta de a ne ierta unii pe alţii pentru 
răul pe care alţii ni l-au făcut! 

Au murit la Târgu Mureş şase oameni în timpul 
revoluţiei din decembrie. Au mai murit şase alaltăieri. 
Dar acum trebuie să ne întrebăm: De ce? 

Dacă avem de câştigat libertatea şi democraţia 
pentru care s-a vărsat atâta sânge împreună, vom 
câştiga. Sau vom pierde fiecare separat. Cine are 
interes să pierdem? Cine înarmează braţul nostru 
împotriva noastră? Cine? Şi în numele cui? 


România liberă, 
22 martie 1990 


ACT DE REBELIUNE ÎN ARMATA ROMÂNĂ? 


Aşa cum am mai informat în numărul nostru de 
sâmbătă 1 decembrie, ziarul „Unirea" din Alba lulia a 
publicat în ziua de 29 noiembrie un comunicat al 
armatei ,Transilvania" semnat de generalul-colonel 
Paul Cheler, în care se spune: 

, Armata va asigura un climat de siguranţă şi ordine, 
de linişte şi pace pentru a putea prăznui cu bucurie şi 
cu iubire fata de tara şi neam. în acelaşi timp ea va da o 
ripostă mergând până la DESCHIDEREA FOCULUI 
(sublinierea noastră) împotriva tuturor acelora care vor 
tulbura şi vor încerca să compromită sfântul nostru 1 
Decembrie." 

După cele petrecute la Alba lulia în ziua de 1 
Decembrie înţelegem prin ce sentimente contradictorii 
a trecut generalul când a realizat cine tulbură şi 
încearcă să compromită, adică cine sunt turbulentii şi 
cine sunt animatorii acestora. 

Retinem atenţia ministrului apărării asupra faptului 
că, aşa cum se poate constata, nu CADA este cea care 
destabilizează armata, ci actele de insubordonare ale 
generalilor. 

Ni se pare cu totul de necrezut ca acel comunicat al 
armatei „Transilvania" să fi fost urmarea unui ordin 
expres al ministrului apărării. în cazul în care ministrul 
nu a dat un asemenea ordin, conform tuturor 
regulamentelor militare din orice ţară din lume, 

democrată sau nu, măsurile preconizate de generalul 
Cheler se numesc insubordonare. Mai grav, atâta timp 
cât nu suntem în stare de război cu nimeni, 
ameninţarea cu deschiderea focului se adresează 
evident cetăţenilor români. Aşa stând lucrurile şi luând 
act de declaraţiile conducerii Ministerului Apărării că 
armata nu va trage în popor, nu cumva măsurile 
generalului Cheler şi declaraţia armatei ,,Transilvania" 
devin un act de rebeliune ce trebuie adus neîntârziat în 
faţa 


Tribunalului militar? Iată că am ajuns si în situaţia ca 
un comandant de armată să poată hotări în mod 
unilateral deschiderea focului împotriva cetăţenilor. Un 
lucru care nu se putea întâmpla nici în timpul lui 
Ceauşescu. 

Dacă, prin absurd, comunicatul armatei 
„Iransilvania" este urmarea unui ordin al conducerii 
armatei, atunci evident întreaga răspundere cade în 
sarcina ministrului apărării, general-colonel Victor 
Stănculescu. 

Este cazul ca guvernul şi ministrul apărării să 
informeze neîntârziat asupra măsurilor luate în acest 
caz. 


România liberă, 5 
decembrie 1990 


199 


IMAGINEA ROMÂNIEI ÎN LUME 


Nimeni nu stăpâneşte mecanismele economice ale 
tranziţiei de la o economie centralizată de tip socialist 
la economia de piaţă. Există însă destui deținători de 
miracole care pretind că ar putea salva în câţiva ani 
economia românească de dezastru. Până una alta, 
comunitatea internaţională  „îngrijorată" de starea 
economiei româneşti ne oferă drept explicaţii acelaşi 
şarpe monstruos care se întoarce să-şi înghită coada: 
nu vă puteţi salva fără ajutor economic extern - nu vă 
dăm ajutor până nu realizaţi o anumită stabilitate 
politică - nu puteţi realiza stabilitatea politică până nu 
stopaţi prăbuşirea economiei - nu puteţi stopa 
prăbuşirea fără ajutor economic extern - primiţi ajutor 
extern... etc. Povestea cu popa, câinele şi osul de peşte 
se reia. Şi, pentru ca intrarea în rândul lumii să fie 
clară şi unanim acceptată, pentru ca imaginea să nu se 
deterioreze, ni se pretind sacrificii financiare de vreo 
şase miliarde dolari, costurile evaluate până acum ale 
celor două embargouri (Irak şi Iugoslavia). Şase 
miliarde de dolari (!), cu promisiuni de compensare la 
Sfântu-Aşteaptă. Să nu creadă cineva că nu ne-am da şi 
cămaşa de pe noi ca să-i împiedicăm pe vecinii noştri să 
se sinucidă, dar, atunci când îşi drămuieşte ajutoarele 
şi împrumuturile şi clauzele pentru România, lumea 
civilizată se întreabă, oare, ce înseamnă, la sărăcia 
noastră, şase miliarde de dolari pierduţi? 

Un demnitar se  îndoia, zilele trecute, de 
valabilitatea unui asemenea cerc vicios, făcând 
afirmaţia corectă, în principiu, că România trebuie să-şi 
dovedească dorinţa de a fi ajutată. Imaginea României 
în lume este deplorabilă, zicea domnia sa, şi din cauză 
că presa o prezintă astfel. Aşa să fie oare? Avem într- 

adevăr motive de optimism, motive concrete, pe care să 
le prezentăm lumii? Sau ni se cere să le inventăm? Ar fi 
un gest patriotic să spui că îţi merge bine când îţi 
merge rău? De ce? Pentru imagine? Ce credeţi că ni se 
răspunde? Dar faptul că puteţi scrie tot ce scrieţi nu 
este o dovadă de democraţie, de libertate? Iarăşi 
şarpele 


care se întoarce să-şi muşte coada. Pentru că, vezi bine, 
există libertatea de a spune şi a scrie ceea ce vezi, 
trăieşti şi simţi, dar este imoral şi nepatriotic să o faci. 
Ce vedem şi ce trăim şi ce scriem noi acum? Este 
imaginea prezentată de presa românească exagerată 
sau catastrofică? Dacă în numai trei ani economia 
noastră s-a micşorat până la mai puţin de jumătate din 
cât era în 1989, poţi să lauzi gestionarul? Acestea sunt 
costurile tranziţiei, ne-au spus, pe rând, dl Petre 
Roman, dl Theodor Stolojan, dl Nicolae Văcăroiu. 
Trebuie să le suportăm. Se poate. Alte ţări, foste 
socialiste, nu trec şi ele prin această tranziţie? Ba da, 
trec şi ele. Atunci să facem o comparaţie măcar pentru 
anul abia încheiat. în Polonia, Produsul Social Brut 
(PSB) a scăzut cu 1% faţă de anul anterior, în Ungaria 
cu 2%, în perimetrul ceho-slovac cu 7%, în România cu 
15%. Doar Bulgaria ne ţine pasul, dacă asta ne poate 
consola. Ce se speră pentru anul viitor? Conform 
prognozelor, în Polonia PSB va creşte cu 2%, în 
Ungaria cu 1%, în România se va înregistra o nouă 
scădere de 15-20%. Imaginea? Se uită lumea la noi şi 
râde de felul în care reuşim să scoatem la fixing un 
dolar de 430 lei şi o ţinem aşa, aţă, vreo lună-două, 
după care scoatem alt dolar de 460 lei şi iar o ţinem 
aşa, de parcă am avea o înţelegere cu dolarul despre 
care celelalte valute habar n-au şi fluctuează după cum 
le taie capul. Cu asemenea finantisti vrem noi să 
echilibrăm economia? Cred că nu există ţară în lume în 

care dobânda la împrumuturi să fie aşa mare ca în 
România... Şi sunt puţine ţări care să aibă o mai mare 
nevoie de bani în economie ca România. O politică 
bugetară falimentară, o politică a preţurilor haotică, 
salarii de mizerie, peste 1,2 milioane de şomeri, din 
care recunoaştem doar vreo 900 de mii. Pâine puţină şi 
scumpă, circ mai mult decât se poate suporta. 
Imaginea? Ne place sau nu, asta este imaginea 
adevărată a României, chiar dacă lumea civilizată face 
alergie. 


România liberă, 
14 ianuarie 1993 


NORMALIZAREA ANORMALULUI 


începem să ne obişnuim sau am obosit, într-adevăr? 
Am fiert în suc propriu, cum spunea cândva 
preşedintele, şi nu mai realizăm starea de anormalitate 
sau este iar vorba despre cumplita răbdare a 
românului? Ceea ce ieri ne revolta până la țipăt astăzi 
începe să fie acceptat ca o fatalitate. Cresc preţurile, 
îngheaţă salariile, se moare într-o săptămână din 
imprudenta cât s-a murit în Revoluţie, au ajuns 
gunoaiele până la acoperiş, ni se drămuiesc apa şi 
căldura, suntem otraviti cu zahăr infestat, cu alimente 
alterate, iar reacţia noastră nu mai reprezintă nici a 
mia parte din cea cu care îi sustineam sau îi 
combăteam, ieri, pe Ion Iliescu, pe Emil Constantinescu 
sau pe alţi lideri de partid. 

Cozile au început să devină iar tăcute şi acesta este 
un semn rău. Când oamenii încep să tacă şi să rabde ni 
se poate face orice. Sau te poţi aştepta la orice din 
partea lor. Frica purta ieri un nume. Era activistul, 
securistul, militianul, primarul... Acum nu mai are nici 

unul. Acum pericolul poate veni de oriunde: de la 
colegul de serviciu, de la vecinul de bloc, de la un 
trecător, de la un copil, de la o rudă apropiată. Ieri raul 
era institutionalizat. îl ştiam, îl răbdam, ne feream. 
Acum nu mai este... 

Se tace şi se aşteaptă. Poate că Văcăroiu, poate că 
Iliescu... Sub ameninţarea blocajului financiar si a 
şomajului, iniţiativele mor înainte de a se naşte. Cine 
are curajul să împrumute bani de la stat, cu dobânzile 
uriaşe pe care acesta le practică, se condamnă din 
plecare la faliment. Când nu, se condamnă la şomaj. 

Puterea îşi continuă războaiele derizorii, preocupată 
mai mult şi mai temeinic de compromiterea opoziţiei 
decât de cifra alarmantă a celor care se află la un nivel 
de câştig sub pragul de supravieţuire. Partidele politice 
dezbat doctrine, platforme, 
programe, în vreme ce minciuna împroprietăririi începe 
să fie acceptată ca firească. Țăranul nu iese în stradă 
să-şi conteste aleşii care nu-şi respectă promisiunile 
electorale, nu face mitinguri şi nu strigă lozinci. 
Țăranul ară sau nu ară! Si toată tevatura grotesca a 
politicienilor îl lasă rece. El are nevoie de tractor, de 
carburant, de motorină, de îngrăşăminte. Are nevoie de 
credit bancar... Şi, pentru că a obosit să tot ceară şi să 
nu i se dea, şi pentru că abia acum începe să înţeleagă 
ce putere avea votul lui şi pe mâna cui a dat această 
putere, tace. Vor fi iar sute de mii de hectare nearate. 
Ca şi anul trecut, ca şi acum doi ani. Anormalul se 
prelungeşte şi oamenii îşi pierd treptat puterea de a 
reacţiona normal la această perpetuă agresiune. Sau o 
fi vorba tot de cumplita răbdare a românului? 


România liberă, 


19 ianuarie 
1993 


PREA MULTE BARICADE ÎN ROMÂNIA 


în ciuda unei indelungi îndoctrinări comuniste, 
România de după Revoluţie părea să respingă politicul. 
Este cu certitudine motivul pentru care Frontul Salvării 
Naţionale s-a bucurat de la început de adeziunea şi 
sprijinul public. Pentru că liderii săi căutau să ne 
convingă pe toate căile că el, FSN-ul, nu este o 
formaţiune politica. Situația devenea într-un fel 
paradoxală pentru că aceiaşi oameni, marea majoritate, 
covârşitoarea majoritate a cetăţenilor opta pentru 
democraţie, ceea ce înseamnă, fără îndoială, o opţiune 
politică. Paradoxul s-a menţinut până în momentul în 
care FSN-ul s-a declarat partid, deci parte din întreg, 
obligând cetăţenii României să aleagă între el şi alte 
partide apărute tot în acea perioadă. Consensul 
naţional din care îşi revendica legitimitatea s-a rupt 
brusc şi în câteva luni s-a produs o asemenea inflaţie 
de partide încât peisajul politic românesc s-a umplut de 
baricade, din stradă şi până în patul conjugal. în câteva 
luni, românul, aşa de reţinut faţă de tot ce intră în sfera 
politicului, a început să mănânce politică pe pâine 
dimineaţa, la prânz şi seara. Fiecare partid, din 
puzderia celor apărute, încerca să convingă electoratul 
că este deţinător unic al adevărului în legătură cu 
democraţia, libertatea, bunăstarea şi propasirea 
României. Acum ştim că mai mult de jumătate din ele 
erau partiduleţe clientelare, iar trei sferturi din 
cealaltă jumătate nu erau în stare să prezinte un 
program politic coerent, nici vorbă să poată guverna. 

Poate că nu este nimic rău în asta, poate că era 

nevoie să trecem şi prin această experienţă ca să ne 
limpezim. întrebarea este: ne-am limpezit? Este 
adevărat că s-a micşorat drastic numărul partidelor, 
dar au rămas baricadele din noi... Şi amărăciunea 
timpului irosit, şi puntea de întoarcere ruptă. Nu 

avem un preşedinte al tuturor românilor, în ciuda 
jurământului depus; avem un preşedinte FDSN care 
înalţă baricade, care aduce în faţa naţiunii informaţii 
false, neverificate, dar compromițătoare pentru 
opoziţie. N-avem oameni de stat preocupaţi de destinul 
ţării până la sacrificiul de sine, dar avem o întreagă 
liota de politicieni mărunți, marginiti, la care interesele 
personale si sentimentele de gaşcă trec înaintea 
intereselor naţionale. Parlamentul României se macină 
zilnic în pasiuni derizorii, doi din trei vorbitori ridică 
încă o baricadă, rup încă o punte... Cuvintele sfinte ale 
iubirii de ţară sunt prea des arestate de cugetele cele 
mai strambe şi folosite ca indreptatire pentru 
razbunare si ura. Adevarul s-a pulverizat pe linii de 
front: al guvernantilor, al opozitiei, al romanilor, al 
maghiarilor, al sasilor, al romilor, al partidului meu, al 
partidului tau, al ziarului meu, al ziarului tau, al meu, 
al tau... Prea multe baricade in Romania! 


România liberă. 
21 ianuarie 1993 


PREŞEDINTE ÎN RECIDIVĂ 


N-aş fi vrut să revin. Pentru ca nu ţin neapărat să 
readuc în paginile ziarului numele domnului Ion Iliescu, 
în acelaşi context al erorilor cu tâlc pe care le practică 
în mod curent. A trebuit să o fac totuşi din respect faţă 
de cititorii pe care, fură voia mea, i-am dezinformat. 

Greşeala mea constă în faptul că am luat de bună o 
eroare gravă din scrisoarea adresată de preşedintele 
României ca răspuns la o telegramă primită de la 
Federaţia Internațională a Drepturilor Omului. 
Telegrama respectivă, semnată de domnul Henri 
Gourarier, se referea la îngrijorarea FIDO privind 
„încălcări ale drepturilor omului în România" şi viza, în 
particular, situaţia doamnei Doina Comea, despre care 
şi ziarul nostru a relatat pe ™9; 

în scrisoarea de răspuns domnul Ion Iliescu afirmă: 
„Prezenţa domniei sale (a doamnei Cornea - n.n.) în 
Consiliul Provizoriu de Uniune Naţională în primele 
luni după revoluţie şi ulterior în viaţa politică a ţării 
exprimă climatul nou şi lipsa oricăror îngrădiri în 
exercitarea..." etc. 

Aşadar, domnule preşedinte, dacă prezenţa doamnei 
Doina Comea în CPUN exprimă, după cum spuneţi, 
„climatul nou şi lipsa oricăror ingradiri", atunci absenţa 
doamnei Comea din CPUN exprimă...?! Vă cer, 
domnule preşedinte, dovada că doamna Doina Cornea a 
fost vreodată, nu câteva luni ci câteva ceasuri, membră 
a CPUN sau corectarea acestei greşeli printr-un 
comunicat de presă. în eventualitatea că veţi primi cu 
bunăvoință sugestiile de mai sus şi pentru a-i scuti de 
osteneală pe consilierii dumneavoastră, vă reamintesc: 

doamna Doina Comea şi-a anunţat public retragerea 
din CFSN (Consiliul Frontului Salvării Naţionale) pe 23 
ianuarie 1990, anunțând şi motivul acestei retrageri: 
intrarea FSN în lupta pentru putere, 

prin constituirea sa ca partid. CPUN (Consiliul 
Provizoriu de Uniune Naţională) a luat fiinţă în ziua de 
1 februarie 1990. Doamna Comea nu a fost în CPUN 
nici măcar un minut. 

Vedeţi în ce situaţie penibilă v-aţi pus din nou? Deci 
n-a fost o întâmplare povestea cu domnul Coposu şi 
documentele semnate dar inexistente, acum inventăm 
fapte şi relaţii inexistente ca să dovedim, ce? Climatul 
nou? Lipsa îngrădirilor!? 

N-aş fi crezut că veţi trece, aşa repede, de la 
dezinformarea televizată la cea scrisă. 


România liberă, 
13 februarie 1993 


PREŞEDINTELE ŞI... RUŞINEA 


Deci, domnul preşedinte Ion Iliescu nu se ruşinează 
de cele scrise în 1985. Se poate. Chestiunea cu ruşinea 
tine mai mult de etica individului decât de gravitatea 
afirmațiilor sau faptelor sale. De aici, probabil, şi vorba 
românească „mi-e ruşine de ruşinea lui”. între imoral şi 
amoral, deosebirea tine din nou de atitudinea 
subiectului, nu de morala socială. Poate fi crezut 
domnul Iliescu atunci când afirmă că nu se ruşinează 
pentru atitudinea, faptele, vorbele sale anterioare, 
atâta vreme cât principiile la care a aderat cândva au 
rămas în conştiinţa preşedintelui aceleaşi. O dovadă de 
consecvență sau incapacitatea de a renunţa la o morală 
anacronică? 

Aşadar, dacă domnul preşedinte nu se ruşinează de 
cele spuse în 1985, când făcea apologia puterii de pe 
poziţii mărturisit comuniste, de ce s-ar ruşina de 
afirmaţiile făcute în 1971 - să zicem - când spunea 
„succesele în construcţia noii orânduiri, unitatea 
întregului popor, a tuturor generaţiilor în jurul 
partidului, trăinicia societăţii noastre sunt cel mai bun 
răspuns! etc., sau când afirma că politica PCR 
„constituie temelia mersului ascendent al ţării, a 
trăiniciei orânduirii noastre". Cat de trainică a fost 
orânduirea care a trezit în sufletul primului secretar 
UTC de atunci asemenea entuziasme tineresti s-a văzut. 
Dacă asta poate trezi sau nu un sentiment de ruşine în 
conştiinţa domnului Iliescu, preşedintele unei ţări care 
s-a desprins de comunism sângerând, aceasta este altă 
problemă. 


3 
0 


De ce s-ar ruşina domnul Iliescu pentru afirmaţiile 
făcute în 1957, să zicetn, când demasca cu vehementa 
„rebeliunea contrarevolutionara din Ungaria, în scopul 
de a răsturna regimul democrat-popular şi de a 
restaura puterea mosierilor si capitaliştilor, de a rupe 
această ţară de marea familie a ţărilor socialiste" şi 
pe „duşmanii ţării noastre care, folosindu-se de unele 
elemente reacționare, au încercat să antreneze şi la noi 
pe studenți la acţiuni  duşmănoase împotriva 
regimului!*? Este acelaşi personaj care, la televiziune, 
în pulover, în 1990, critica de pe poziţii comuniste 
excesele dictatorului, care se făcea vinovat de 
compromiterea „înaltelor idealuri comuniste**. Şi asta 
la numai câteva luni după ce bravii noştri copii 
muriseră ca să ne vindece pe noi de comunism. Pe noi, 
dar nu pe domnul Iliescu. 

Da, poate fi crezut domnul preşedinte. Vinovati 
suntem noi. Noi trebuie să ne ruşinăm pentru că am 
trădat „cauza socialismului multilateral dezvoltat, visul 
de aur al omenirii, comunismul**. Spre ruşinea noastră, 
avem un preşedinte care nu se ruşinează. 


România liberă, 
27 mai 1993 

LĂUTARUL 


Lăutarul de profesie este dependent de mia de lei 
lipită cu scuipat pe frunte, cum e toxicomanul de drog. 
Când vede mia, nu mai are preferinţe sau, dacă are, şi 
le reprimă. Cântă ce îi ceri: „Inel, inel de aur”, 
„Zaraza", „La căsuţa albă”. Are repertoriu pentru orice 
client. Mia să iasă. 

Am cunoscut, totuşi, un astfel de lăutar într-un 
moment de mahmureală, când şi-a uitat regula şi 
partitura şi a luat o bătaie de a trebuit să se descânte 
de sperietură câţiva ani buni. Şi i-a trecut. Dovadă că, 
dacă ia rachiu, se urcă pe masă şi-i trânteşte un 
„Naşule, de ce-ai murit" de se zguduie Cotroceniul. Ori 
fredonează la urechea cui vrea să-l asculte „Prea lung e 
drumul...", „Feriţi-vă că sunt periculos" şi alte cântece 
de pahar pentru care, altădată, răposatul bulibasa, da’ 
mai mult „Leana lu’ Zapacitu", nevastă-sa, i-a spart 
scripca-n cap. Acum n-are cine, că cică astea-s cântece 
revoluţionare, că d-aia are taraful lui, d-aia nu-şi mai 
hurducăie talentul şi kilogramele in taraboanta prin 
toate coclaurile, are program de divertisment în 
căsoaia de lângă Patriarhie, cu supliment de strigături 
şi înjurături originale pentru cei care nu agreează 
muzica lăutărească. Poţi să-l şi fluieri, că intră-n preţ. O 
mie de lei. 


România liberă, 
13 iulie 1993 


STRATEGIA ALIANTELOR 


încă se mai crispează unii atunci când li se spune că 

în Decembrie 1989 a fost o lovitură de stat, crezând că 
această afirmaţie ar macula Revoluţia. Doamne fereşte! 
Cine poate pune semnul egalităţii între Revoluţia 
curată a copiilor şi ceea ce a urmat? Lovitura a venit 
după ce actul revoluţionar s-a consumat... Şi a fost 
îndreptată împotriva idealurilor si împotriva 
sperantelor celor care au murit ca să fie (să fim) liberi. 

De atunci, puterea preluată prin fraudă ne 
construieşte rugul. Nu alegerile au fost marea fraudă; 
la alegeri, jocurile erau făcute, electoratul mituit, 
recompensele date. Niciunul dintre cei care au condus 
efectiv Revoluția din Decembrie, niciunul dintre 
anticomuniştii fermi, niciunul dintre caracterele 
verticale nu mai are vreun cuvânt de spus în Guvern 
sau în Parlament. Niciunul! Aceasta a fost de fapt 
lovitura dată de Puterea actuală nu dictaturii lui 
Ceauşescu, ci Revoluției anticomuniste. 

De atunci, Puterea zambeste, înşală, se ascunde. Se 
ascunde după „moştenirea dezastruoasă", se ascunde 
după „experienţa istorică unică" pe care o reprezintă 
trecerea de la economia centralizată la economia de 
piaţă, se ascunde după „imaginea României" pentru 
care, vezi Doamne, singura vinovată ar fi opoziţia, se 
ascunde chiar în spatele crimelor pe care le-a organizat 
- mineriadele -, se ascunde după iniţiale. FSN - vinovat 
de mineriade, FDSN - inocent. O iniţială în plus şi doi 
trandafiri. S-a făcut dreptate: FSN nu mai este la 
putere, FDSN este. Este, şi mai câştigă o rundă. Este, 
şi mai promite o dată. Dar promisiunile nu se împlinesc 
pentru că guvernanţii cu ticuri comuniste nu pot 
instaura nici democraţia, nici economia de piaţă. 
Compromisă în faţa naţiunii, Puterea menţine încă 
alianţe, mai mult sau mai puţin vizibile, cu formaţiuni 

dintre cele mai retrograde şi mai anacronice, dar 
afişează cu ostentatie alianţe cu partide politice pitice, 
oricum clientelare. 

Ce credit şi ce prestigiu poate adăuga unui partid, şi 
aşa compromis, un alt partid minuscul, condus de o 
persoană care s-a ilustrat prin strategia cameleonului 
sau prin tehnica îndelung exersată «scuipatu' şi 
pupatu'» cu care şi-a agonisit şi bunăstarea dinainte şi 
aura de persecutat de după? Acesta să fie partidul în 
stare să salveze credibilitatea şi moralitatea, aşa de 
adânc şi definitiv compromise, ale FDSN? Nu de 
charisme pisicoase are nevoie acum partidul care a 
reuşit să ducă economia la faliment. De o perdea de 
fum are nevoie. De alte iniţiale P(Partidul), 
D(Democratiei), S(Sociale) din R(România) si de un 
buchet de trandafiri după care să se ascundă, pentru ca 
electoratul să creadă că FDSN a murit subit şi nu mai 
poate fi tras la răspundere de nimeni. Nici fraudele, 
nici traficul de influenţă, nici incompetenta, nici 
persecuțiile, nici epurările politice aclamate de la 
tribuna Congresului FDSN de iresponsabili ca 
Gheorghe Dumitraşcu, nici prăbuşirea economică nu 
vor rămâne în sarcina Puterii ,emanate". Vinovata va fi 
fantoma FDSN şi toate greşelile comise de ea şi de care 
PDSR s-a desprins şi s-a delimitat la timp. Ca altădată 
de FSN, „trădător al idealurilor Revoluţiei din 
Decembrie". 

Doamne, multe mai rabdă românul! 


România liberă, 
15 iulie 1993 

REALITĂŢI ŞI APARENTE 


Este foarte ciudat modul în care Europa Occidentală 
receptează importanţa economică şi geopolitică a 
României pe continent. Faptul că ţara noastră, la 
această dată cea mai mare din Peninsula Balcanică, a 
fost întotdeauna element de stabilitate şi echilibru nu 
putea să scape diplomaţiei europene. Şi atunci te 
întrebi: care să fie motivele pentru care alte tari 
europene, mai puţin importante din acest punct de 
vedere, au un tratament preferenţial şi atunci când este 
vorba de avantaje economice, şi atunci când este vorba 
de includerea lor în structurile europene? Nu pot crede 
că Occidentul a mizat pe revenirea la putere a 
comuniştilor în Polonia atunci când a acordat acestei 
ţări ajutoare financiare de peste 40 miliarde dolari şi 
mi-e greu să accept că sincopele democraţiei româneşti 
au fost cauza pentru care s-a strâmtat gura pungii 
Apusului către România, până la 1,5 miliarde dolari... 
Europa civilizată a făcut suficient de multe concesii în 
materie de democraţie şi de drepturile omului pentru 
ca astfel de argumente să mai impresioneze pe cineva. 
Nu cumva se micşorează deliberat importanţa reală a 
României ca să scadă preţul? 

în condiţiile în care, astăzi, navigația fluvială s-a 
deschis până în nordul Europei, Dunărea tinde să 
devină marele cărăuş de mărfuri (către Marea Neagră 
şi de aici către bazinul Mediteranei...şi mai departe). 
Calea cea mai scurtă şi de departe cea mai ieftină a 
mărfurilor din nordul Europei către Suez, de pildă, 
este, spună oricine ce o vrea, traseul Dunăre până la 
vărsare şi de aici pe Marea Neagră... Pe de altă parte, 


la iniţiativa Turciei se creează, încet dar sigur, o „piaţă 
comună" a Mării Negre la care participă ţările riverane 
şi în care România are o importanţă cu totul aparte, tot 
datorită bătrânului fluviu şi, de ce să nu o recunoaştem, 
Canalului Dunăre-Marea Neagră. Existenţa unei flote 
maritime 

puternice ar putea face din portul Constanţa cel mai 
important port din această zonă, iar din România una 
dintre cele mai puternice forţe comerciale de pe 
continent. Să vinzi flota comercială a ţării, în aceste 
condiţii, aşa cum a intenţionat Guvernul României, nu 
este o simplă greşeală, este o crimă, un atentat la 
viitorul ţării. Problema pare să fi intrat într-un con de 
umbră, armatorii greci o ţin pe a lor, noi pe a noastră. 
Salonicul aspiră şi el la un rol mai important în zonă şi 
mi-e greu să cred că aici ar fi vorba doar de lăcomia 
unor armatori greci şi nu de interese ceva mai mari 
decât ar putea măsura greşeala, prostia sau crima 
Guvernului României. Şi uite că tocmai guvernul acesta 
păgubos şi incapabil doreşte să conducă ţara prin 
ordonanţe, adică să dea legi (proiecte) după care să 
abordăm una dintre cele mai importante şi mai grave 
probleme ale economiei româneşti, valorificarea 
împrumuturilor acordate de Fondul Monetar 
Internaţional. Pe această temă domnul Adrian Năstase 
face exerciţii de elocinta şi blochează deliberat 
controlul Parlamentului asupra elaborării legilor, cu 
aerul premiantului maturizat prea devreme care scoate 
pe gură numai adevăruri de 18 carate. Şi uite-aşa, de 
dragul unei fraze bine ticluite, ne afişăm morga şi 
suficiența, dăm lecţii opoziţiei şi sacrificăm interesul 
ţării. Ce dezamăgire! Şi noi, care am avut naivitatea să 
credem că partitura după care cântă preşedintele 

Camerei Deputaţilor n-ar fi aceeaşi cu aceea după care 
cântă Corul Cotrocenilor! 


România liberă, 
5 ianuarie 1994 


BICEFALUL TROIAN 


Să nu ne lăsăm inselati de aparente. Lupta politică 
dintre PD (FSN) şi PDSR-FDSN (FSN) nu tine nici de 
doctrină, nici de program, aşa cum domnul Ion Iliescu 
n-a fost niciodată inamicul declarat al lui Nicolae 
Ceauşescu, ci doar contracandidatul, înverşunarea a 
venit mai târziu, când s-a ordonat suprimarea 
dictatorului. Nu din ură, din incompatibilitate 
doctrinara, ci din necesitatile politice imediate. Mai 
clar, un asasinat politic necesar. Trebuie sa existe 
motive foarte serioase pentru ca cel ce vine din urma 
sa recurga la asasinat. Pentru ca, orice s-ar spune, 
oricat l-ar uri pe fostul dictator, procesul nu a fost 
proces, ci doar punerea in scenă a unei crime, iar 
prezenta lui Virgil Magureanu, Gelu Voican Voiculescu 
si Atanasie Stanculescu la aceasta farsa judiciara tine 
de recuzita. Fara aprobarea conducerii FSN de atunci, 
fostul dictator ar fi rămas in viaţă, cu o pensie 
corespunzătoare şi o vilişoară in Primăverii. Şi din 
conducerea FSN nu lipsea, la acea dată, cel puţin unul 
din liderii PD (FSN). înclin să cred, după modul în care 
se ilustrează în viata politică românească PD (FSN), că 
nici de data aceasta nu e vorba de o incompatibilitate 
doctrinară cu bucatica ruptă din trupul său (PDSR- 
FDSN-FSN) de actualul preşedinte al României. 
Dimpotrivă, această incompatibilitate se manifestă, cu 
oarecare discreție, ce-i drept, fata de Opoziția 
democrată. Adică este vorba de o dispută de aceeaşi 
parte a baricadei (FSN - PDSR) şi care se estompeaza 
vizibil pe măsură ce PD (FSN) reuşeşte să câştige 

încrederea Convenţiei Democratice şi să deschidă 
poarta cetăţii. Bicefalul fesenist are în burtă toate 
nenorocirile României de după Decembrie 1989 şi nu 
poate să moară doar pentru că cele două capete se 
muşcă. 

Facem prinsoare că mâine se vor pupa?! Pentru că 
Petre Roman nu vrea să fie şi nu este inamicul 
domnului Ion Iliescu, ci doar contracandidatul. Altfel, 
Doamne fereşte, moare calul! 


Informaţia Bucureştilor, 
28 iunie 1994 


FALIMENTUL REGIZAT 


De aproape doi ani, subsemnatul provoacă 
instituţiile financiare şi bancare din România cu 
întrebarea elementară: cum este posibil şi care este 
logica economică după care, într-o perioadă în care 
România avea şi are nevoie ca de aer de investiţii, 
băncile practică dobânzi enorme, practic prohibitive, la 
orice împrumut solicitat, descurajând astfel în mod 
evident orice iniţiativă de stat sau privată în domeniul 
investiţiilor? 

Am repetat până la lehamite, ori de câte ori s-a ivit 
prilejul, această întrebare. De cel puţin zece ori am 
oferit specialiştilor exemplul acelor guverne şi 
organisme financiare deştepte, din alte ţări desigur, 
care, atunci când economia ţării are nevoie de 
investiţii, reduc dobânzile la împrumuturile destinate 
acestei categorii de activitate (investiţiile) şi numai 
atunci când piaţa este suprasaturată de produse, când 
apare pericolul crizei de supraproductie, măresc 
dobânzile la împrumuturi pentru a descuraja o creştere 
dezechilibrată a producţiei de mărfuri. Am fost, din 
1989 încoace, în criză de supraproductie? Atunci de ce 

am procedat ca şi cum ar fi fost? 

Mi s-a părut o obiectie de bun simţ, care ar fi 
meritat să fie măcar combătută... Şi ar fi avut cine să o 
facă, dacă ne amintim că cel care a iniţiat politica 
dobânzilor înalte în România a fost domnul Theodor 
Stolojan care, evident, ageamiu nu este. Numai că 
partidul de guvernământ avea nevoie de mulţi bani în 
bănci pentru a avea cu ce îşi susţine campania 
electorală, cu ce mitui anumite categorii socio- 
profesionale pentru a-şi menţine puterea. Ce mai conta 
că economia ţării se prăbuşea tocmai din această 
cauză. 

Citesc, şi nu-mi vine să cred, recenta declaraţie a 
domnului Ion Dragulin, director in Banca Naţională, 
care ne spune că „rata dobânzilor ridicată este la fel de 
dăunătoare pentru economie ca dobânzile negative". 
„Practic - zice domnul Drăgulin cu sentimentul că ne 
comunică descoperirea Americii - ca urmare a aplicării 
unei politici monetare restrictive, în prezent s-a ajuns 


ca dobânzile practicate în sistemul bancar să fie 
puternic pozitive - 130-155% pe an faţă de prognoza 
inflaţiei - 70-80% pentru 1994”... Şi acum citiţi cu 
atentie cuvintele specialistului: ,Acest fenomen poate 
conduce in timp la stoparea investitiilor si implicit la 
creşterea exagerată a economiilor, ceea ce ar genera o 
presiune puternică asupra masei monetare şi implicit o 
creştere a inflaţiei"... I-auzi! Mintea românului cea de 
pe urmă. 

O corectură totuşi pentru domnul director: nu „va 
duce, în timp, la stoparea investiţiilor", ci a dus la 
stoparea investiţiilor şi la prăbuşirea economiei 
naţionale. Dar asta ar însemna să se recunoască 
atentatul regizat la adresa economiei româneşti, dictat 
de interese politice derizorii... Şi nu sună bine. 

Nu există nici o îndoială că atentatul economic a fost 
regizat. El s-a desfăşurat pe două fronturi, pe ideea 

„toţi banii în bănci", adică în mâinile statului, al cărui 
gestionar incapabil şi corupt s-a dovedit a fi guvernul, 
bine dresat în arena ,,Cotroceni". Pe de o parte, au fost 
descurajati cei care ar fi vrut să apeleze la banii din 
bănci (dobânzi uriaşe), pe de altă parte au fost 
încurajați cetăţenii (tot prin dobânzi mari) să-şi depună 
banii în bănci. 

Asta nu mai înseamnă prostie, domnule director, 
asta seamănă a regie, a strategie. Nu cumva să se 
apuce românul să facă investiţii, să se îmbogăţească, să 
nu mai depindă de amărâtul de salariu şi de bunăvoința 
Guvernului. Aşadar, domnule director loan Drăgulin, 
aştept de doi ani această mărturisire din partea unui 
specialist al Băncii Naţionale. Şi uite că n-am murit de 
bătrâneţe fără să o citesc. „Rata dobânzilor va fi 
corelată cu evoluţia inflaţiei", zici dumneatale, şi bine 
zici, dar tot pe după plop. Pentru că nu vrei să 
recunoşti tocmai adevărul economic pe care îl 
postulezi: inflaţia de până acum a fost determinată şi 
de politica dobânzilor înalte. Hai, spune-mi că nu e 
adevărat! Pentru că una din două: ori eşti într-adevăr 
un specialist respectabil, ori eşti un ageamiu ca şi mine 
şi ne facem, împreună, de râsul lumii. Risc pe mâna 
dumitale. Precizările îmi aparţin: falimentul economiei 
româneşti a fost regizat. 


Informaţia Bucureştilor, 
30 iunie 1994 
ALEGERI ANTICIPATE 


Două lucruri sunt certe: procedura de suspendare a 
preşedintelui României nu va fi aprobată de Parlament 
şi preşedintele nu s-a prezentat în faţa forului legislativ 
pentru a da explicaţii. 

Nepregătită pentru o asemenea confruntare, 
Opoziția invocă afirmaţiile domnului preşedinte la Satu 

Mare, împrejurare în care domnul Ion Iliescu ar fi facut 
afirmaţii anticonstitutionale. Se poate! Dacă intenţia 
preşedintelui a fost tocmai apărarea legalităţii şi doar 
exprimarea a fost de vină...! Dar n-a fost nici măcar 
atât. Dovadă că domnul Ion Iliescu nu retractează 
nimic. Aceleaşi acuzaţii, nefondate desigur, i-a adus 
Opoziția şi cu ocazia chemării minerilor în Capitală. Cu 
textul chemării publicat de marea majoritate a ziarelor 
româneşti, cu textul multumirilor adresate minerilor 
după vandalismul comis în Capitală, publicat de 
asemenea, Ion Iliescu a negat cu vehementa. Nu, n-a 
chemat minerii şi da, le-a mulţumit, dar numai pentru 
a-i face să plece. Acum, a afirmat, este adevărat că 
hotărârile judecătoreşti referitoare la evacuarea 
chiriaşilor n-ar trebui executate. Dar a făcut-o numai şi 
numai din dorinţa de a apăra legalitatea. Care 
legalitate? Cea pe care o acceptă Ion Iliescu. Este 
normal ca preşedintele României să dezavueze public 
hotărâri judecătoreşti? Perfect normal! Asta e calea 
prin care preşedintele intervine pentru a stopa 
încălcarea legii de către cei desemnaţi să o aplice? 
Pentru Ion Iliescu, da, asta este. Are preşedintele 
României obligaţia să dea exlicatii forului legislativ 
pentru asemenea intervenţii? Nu! Preşedintele nu dă 
explicaţii nimănui, indiferent ce-i trăzneşte prin cap să 
facă. Eventual o scrisoare, dar nimic mai mult. 

îi reproşează domnului preşedinte faptul că nu este 
preşedinte, că este şi rămâne un lider de partid care se 
simte dator să 
polemizeze cu liderii opoziţiei ori de câte ori i se iveşte 
prilejul. Care partid? Nu PDSR, care a început să 

manifeste tendințe centrifuge, ci PAC, partid 
nedesfiintat încă si în numele căruia acţionează pentru 
legiferarea furtului comis de înaintaşi în dauna 
proprietarilor. 

Jocul de-a preşedintele lider de partid este unicat în 
politica europeană. Ce semnificaţie o fi având în mintea 
domnului Iliescu conceptul de „republică 
semiprezidentiala”? Atitudine discretionala şi lipsa 
oricărei răspunderi pentru faptele sale? Ce ar mai 
trebui să facă comunistul Ion Iliescu şi cine ar avea 
autoritatea de a-i cere explicaţii? Nimic! Totul a fost 
făcut... şi nimeni! Pentru că a fost ales prin vot 
universal. 

Cine spunea că singura soluţie rămân alegerile 
anticipate? 


Informaţia Bucureştilor, 
5 iulie 1994 


PLEDOARIE PENTRU INEGALITATE 


„lnegalitatea socială face parte din regulile 
economiei de piaţă", afirma recent Jean Jacques Sonny 
Perseil, director al Centrului de Formare şi Studii în 
domeniul Muncii şi Protecţiei Sociale, instituţie 
interguvernamentală  româno-franceză. Reputatul 
specialist face în continuare obsevatia că în ţările ex- 
comuniste acest adevăr este greu de înţeles. 

Este vorba, evident, de acea inegalitatea fertilă care 
îi plasează pe vârful piramidei bunăstării pe cei mai 
activi, mai inventivi şi mai întreprinzători dintre noi. În 
fond, aceasta este esenţa unei guvernări liberale de 
care avem nevoie ca de aer pentru a putea aplatiza 
curba descrescătoare a economiei româneşti. Din 
nefericire, noi am rămas la fixaţiile tipic comuniste pe 
care folclorul le-a subliniat într-o formulare foarte 
expresivă, „vremea trece, leafa merge". 

Problema economică fundamentală a socialismului şi 
a variantei sale „multilateral dezvoltate" tocmai asta a 
fost: neputinta de a împăca principiile egalitariste 
(fiecăruia după nevoi) cu principiul de bază al 
programului, promovarea valorilor. Harnic, puturos, 
prost, deştept, nimeni nu moare de foame. Principiul a 
rămas şi toată pledoaria populistă a unor lideri politici 
îl păstrează cu sfinţenie. Starea de inegalitate este 
acuzată, iar polarizarea bogăției, atâta câtă este, 
considerată imorală. 

Toată campania electorală a FSN - FDSN s-a 
întemeiat pe acest principiu, ilustrat de lozinci 
aplaudate de masa mare a săracilor din România: „Nu 
ne vindem tara!" „Vin mosierii!" „Vin capitalistii!" etc. 
Lozincile prind în continuare pentru că sărăcia 


4 
5 


generalizată a populaţiei pledează pentru doctrinele 
egalitariste de tip comunist mai convingător decât 
orice alt argument. 

Cum să accepte salariatul care abia se ajunge cu 
leafa ideea inegalitatii? Sau somerul sau pensionarul 
sau chiriaşul 
care crede în continuare în proprietarul-stat şi 
dezavuează proprietarul-privat? Egalitarismul sărăciei 
este opus inegalitatii productive şi stimulatoare, dar 
propaganda populista reduce formularea la relatia 
egalitate-inegalitate. Ea este resimtita la acest nivel, 
fals simplificat, pentru deficiențele grave ce se 
manifesta in perimetrul protecţiei sociale. „Mă 
înspăimântă lipsa de responsabilitate si gândire in 
perspectivă", afirmă specialistul francez... Oamenii 
aşteaptă totul de la partenerii sociali, şomerul nu caută 
de lucru, ci aşteaptă să i se ofere; în protecţia muncii s- 
a instalat un compromis unanim acceptat; statul nu 
cheltuieşte bani pentru investiţii, iar sindicatele 
primesc prime de risc. Toată lumea mulţumită! Vremea 
trece, leafa nu mai merge decât dacă toată lumea este 
dispusă să înţeleagă şi să accepte principiul inegalitatii 
fertile, singur în stare să ridice ştacheta eficienţei 
sociale, să promoveze valori şi să descurajeze lenea şi 
impostura la nivelul administraţiei în primul rând. 


Informaţia Bucureştilor, 
6 iulie 1994 


ABSOLVIT CU MAJORITATE DE VOTURI 


Am în faţă fila Rompres din 14 iunie 1991, ştirea nr. 
9, fără corecturi ulterioare, fără adaosuri, fără reveniri. 
Ceea ce citesc am auzit cu urechile mele, aşa cum ai 
auzit şi dumneata, cum a auzit atunci o ţară întreagă. 

„Adresându-se de la unul din balcoanele Palatului 
din Piaţa Victoriei miilor de cetăţeni din Capitală şi din 
tara prezentaţi în zorii zilei de joi, 14 iunie (1990 - 
n.n.), aici, preşedintele ales al României, domnul Ion 
Iliescu, a spus: 

Dragi mineri, 

Mă adresez dumneavoastră de astă dată, 
multumindu-va pentru răspunsul de solidaritate 
muncitorească pe care şi acum l-ați dat, la chemarea 
noastră, mulțumesc de asemenea tuturor celorlalte 
delegații din județe care au venit şi s-au adăugat 
acestei forțe solidare a muncitorimii române..." 

Nu citez mai departe că mă apucă sila. Nici astăzi 
preşedintele ales al României n-a recunoscut că ar fi 
chemat minerii sau alte „forțe muncitoreşti solidare" să 
pacifice Capitala cu ranga şi parul. Păstrez această filă 
Rompres pentru momentul în care Ion Iliescu va fi adus 
în fața instanței să dea socoteală pentru instigare la 
violență şi crimă. N-a venit încă timpul. O justiţie mai 
presus de noi amână momentul pentru ca acel vinovat 
să-şi dea întreaga măsură. La fel ca înainte de 1989, 
dictatorul îşi asumă toate prerogativele puterii şi nici o 
răspundere; nici răspunderea propriilor sale fapte, a 
propriilor vorbe. Nimic! Arturo Ui este deasupra legii şi 
deasupra judecății omeneşti. 

O mână de indivizi ţinuţi in hat cu dosarele faptelor 

anterioare, cântăreții şi scripcarii fostului dictator, 
foştii secretari PCR de tipul Văcaru sau Selejan, care 
plâng cu neruşinare de mila chiriaşilor, lăsând să se 
înţeleagă, la fel ca altădată, că ceilalţi le vor răul... 
Aceasta este echipa domnului Iliescu. 

Sunt mii de procese în România în care judecători 
corupți iau mită şi judecă strâmb în dauna săracului, 
liste întregi de magistrați corupți care pactizeaza cu 
escrocii în paguba noastră, zeci de foşti demnitari 
comunişti, complici ai fostului dictator la distrugerea 
ţării, autori sau coautori a mii de crime împotriva 
acestui popor. 

Niciunul nu a plătit şi nu plăteşte. împotriva acelor 
judecători preşedintele României nu a lansat apelul de 
nesupunere faţă de actul de justiţie. Acum, când se 
pune în cauză legiferarea jafului comunist prin Legea 
imobilelor naţionalizate şi când judecători prea grăbiţi 
sau chiar corupți comit greşeli sau abuzuri, 
nedreptatind 12 familii de chiriaşi, preşedintele 
comunist îndeamnă la nesupunere faţă de actul de 
justiţie... Şi Parlamentul României îl absolvă, deşi este 
vorba de o tentativă evidentă de destabilizare a statului 
de drept. 

Cât timp va mai trece până când crima din raţiuni 
politice va fi aprobată cu majoritate de voturi? 


Informaţia Bucureştilor, 
8 iulie 1994 


ÎNCĂ O LOCOMOTIVĂ 


Trebuie să recunosc, cuvântul domnului Valentin 
Gabrielescu la conferinţa de presă săptămânală m-a 
stupefiat. Spunea domnia sa că cererile partidelor care 
aparţin CDR referitoare la schimbarea protocolului 
Convenţiei sunt ridicole. Senatorul PNŢCD aprecia că 
partidul pe care îl reprezintă a cedat nejustificat de 
mult în favoarea partidelor mici din Convenţie care, 
culmea, pretind drepturi egale în luarea deciziilor, ceea 
ce este neacceptabil. Dar cum ar fi acceptabil, domnule 
Gabrielescu? PNTCD să decidă, iar ceilalţi să se 
supună? Ar fi bine aşa? Ce fel de coaliţie ar mai fi 
aceea în care un partid hotărăşte totul? Nemultumiti! 
pot pleca, spuneţi dumneavoastră, dar se sinucid 
pentru că pragul electoral minim pentru intrarea în 
Parlament va creşte până la 5%. Cumplită eroare şi 
impardonabilă, dacă vă mai amintiţi că a mai fost 
comisă de un alt partid, care acum se găseşte în afara 
Parlamentului! Partide mari, partide mici, priorităţi în 
luarea deciziilor... Parcă am mai auzit noi asta. Cam pe 
vremea când Radu Câmpeanu pretindea că PNL este 
locomotiva CDR. Şi nu s-a uitat, cu siguranţă, cât de 
dezastruos a fost rezultatul. Este momentul să-i lăudăm 
pe liderii PNȚCD pentru faptul că partidul a căpătat 
identitate politică şi că nu-i mai lipseşte nimic decât 
experienţa guvernării? Domnul Brucan a făcut-o cu 
PNL... Şi s-au găsit atunci destui politicieni diletanti să 
o ia de bună, în ciuda avertismentelor că râma asta e 
otrăvită. Suntem blestemati să nu învăţăm nimic din 
experienţele anterioare? Domnule Gabrielescu, in 

împrejurări asemănătoare, greşeli asemănătoare duc la 
rezultate asemănătoare. Fără un program minimal cu 
care să cadă de acord toate partidele de coaliţie, fără 
democratizarea actului de decizie, Convenția 
Democratică Română se destramă. Nu calculati cum 
vor obţine cele cinci 

procente de reprezentare în Parlament partidele care 
vor pleca din Convenţie, ci câte procente va pierde 
Convenţia în disputa cu partidul de guvernământ. Nu 
repetati greşelile lui Radu Câmpeanu că veţi ajunge la 
acelaşi rezultat. Izolat de rest, PNTCD va pierde. Si, 
după cum se vede, faceţi toate eforturile să vă izolaţi. 
Mai grav este că va pierde din nou Opoziția democrată 
din România, că partidul de guvernământ şi clienţii lui 
se vor întări pe seama pierderilor Opoziţiei. Vă rog sa 
observați că o coaliţie liberală este pe cale sa se 
înfăptuiască şi este foarte probabil că cele două coaliţii 
se vor măcina una pe cealaltă din aceleaşi considerente 
de hegemonie spre bucuria PDSR. Am mai făcut pe 
Casandra şi altădată. Dea Domnul ca de data asta să 
greşesc! 


Informaţia Bucureştilor, 
19 iulie 1994 


BOALĂ PREZIDENŢIALĂ 


Un fante de Popa Nan nu se hotăra între două iubiri 
năpraznice... Şi, până să se hotărască, se întâlnea astăzi 
cu o pipita, mâine cu cealaltă. Numai că iubirea sa 
duplicitară i-a jucat într-o zi un renghi. Fiind la braţ cu 
una, s-a întâlnit cu cea de-a doua. Fantele, cu o 
remarcabilă prezenţă de spirit, s-a oprit între cele două, 
care erau gata să se ia de păr, şi privind spre trotuarul 
de vizavi a rostit zâmbind: „Sora mea.” Este inutil să vă 
mai spun că cele două şi-au dat mâna şi s-au imbratisat 
drăgăstos, crezând, fiecare în parte, că cealaltă e sora. 

Povestea a circulat şi în Ferentari, şi în Tei, şi în 
Colentina, până a ajuns la Cotroceni şi de-aici la 
Londra, cu alte personaje, cu altfel de pasiuni, dar cu 
acelaşi tâlc. Domnul Iliescu afirma că Nicolae Raţiu, fiul 
distinsului nostru vicepreşedinte al Camerei 
Deputaţilor, Ion Raţiu, a plătit în capitala Angliei o 
demonstraţie anti-lliescu, adăugând că a primit aceasta 
informaţie de la „directorul Serviciului de Informaţii 
britanic*!. Cititorul de ziar ar putea crede că lucrurile 
chiar aşa s-au petrecut. Prea ar fi din cale-afară ca 
directorul să mintă. Care director? întreabă diavolul din 
mine... Şi de ce nu-i spune domnul Iliescu pe nume? Că, 
dacă a venit să-i spună preşedintelui României povestea 
cu demonstraţia plătită, de ce s-ar teme că îi află 
domnul Nicolae Raţiu numele? Cum adică, un fapt cert, 
investigat şi dovedit, îl poate determina pe omologul 
englez al domnului Măgureanu să-i ceară preşedintelui 
Iliescu să nu-i dezvăluie numele? Sau, dacă n-ar vrea, 
într-adevăr, să i se afle numele, s-ar da pe mana lui Ion 
Iliescu? Doar aşa, de drag? Asta merge numai daca 

Londra se mută de pe Tamisa pe Dâmboviţa... Nu văd 
nici un motiv ca domnul preşedinte să nu ne spună şi 
nouă cum îl cheamă pe directorul acela. Decât dacă... 
(iar diavolul din mine...) 

Cititorul neavizat ar putea crede că, aşa cum în 
România zici director SRI şi înţelegi Virgil Măgureanu, 
tot aşa, în Anglia, zici directorul Biroului de Informaţii 
britanic şi înţelegi Sir ,Cutare". Pardon! Vă inselati 
amarnic. Numai armata are vreo cîteva servicii de 
informaţii şi, pe onoarea mea, toate britanice, la care se 
adaugă altele, tot de informaţii şi tot britanice, în 
diverse sectoare de activitate socială, economică, 
politică etc. şi nu există unul să nu aibă un director sau 
mai multi. Aşa că, atunci cand Ion Iliescu zice 
„directorul Serviciului de Informații britanic", 
procedează ca fantele între pipite: fiecare director de 
serviciu de informații (britanic, fără îndoială) crede că 
domnul Iliescu se referă la unul dintre ceilalți 12 ori 24, 
sau câți or fi. Nimeni nu se supără, nimeni nu 
protestează. Şi fantele scapă cu faţa şi mâinile curate. 

Tin pariul pe mâna lui Nicolae Raţiu: Ion Iliescu n-o 
să-l desconspire pe directorul acela cu mâncărici la 
limbă nici dacă i-ar cere asta Regina-mamă, la schimb 
cu flota comercială britanică. 

Dacă ar fi să recapitulăm, ar fi de adunat, aşa, în 
mare, banii falşi tipariti de Ion Raţiu si care s-au 
dovedit că nu erau bani, legionarii şi fasciştii plătiți tot 
de Ion Raţiu, inexistenti de fapt, cu toată incrancenarea 
domnului Iliescu si cu toată vigilenta poliției române, 
documentele semnate de domnul Corneliu Coposu şi de 
alţi lideri ai opoziției, prin care se cerea Congresului 
american să nu acorde României „clauza", documentele 
pe care preşedintele le dădea ca sigure, în fața națiunii, 
la TVR, şi pentru găsirea cărora încă se mai sapă... 

„Ştii ceva, stimate cititorule? Nu crezi că prea îl 
luăm în serios pe domnul Ion Iliescu, dupa cat de 
penibil se poartă? Pentru boala dumnealui, nu există 
decât un singur leac: URNA! 


România liberă, 9 
noiembrie 1994 


REALITATEA ŞI MODELUL 


Spre ruşinea si nefericirea noastră, imaginea 
generală a politicii româneşti oficiale, aşa cum este, nu 
aşa cum vrea să pară, îşi găseşte reprezentarea cea 
mai adecvată într-un personaj care minte şi înşală aşa 
cum respiră, un individ căruia i s-a acceptat intrarea 
prin fraudă în viaţa politică, iar acum tinde să o 
contamineze, devenind un fel de model greu de atins, 
un model de care unii se apropie cu teamă, alţii cu 
simpatie, alţii cu invidie. Pentru că este imposibil să 
atingi nivelul de cinism şi neruşinare al „modelului", să 
spui cele mai gogonate minciuni fără să clipeşti, să 
condamni cu vehementa corupţia şi să sfidezi bunul 
simţ, recunoscând public că ai fost mituit nu cu cine 
ştie ce sumă, ci cu circa 100 milioane lei, şi nu de 
oricine, ci de o persoană deloc indiferentă la legile care 
se votează în Parlamentul României. Mituitorul, om de 
afaceri prosper, mituitul, lider de partid şi senator care 
deplânge sărăcia românului cu aceeaşi putere de 
convingere cu care altădată cânta geniul celui mai 
odios dictator comunist din Europa de Est. 

„Şi, după toate astea, ni se reproşează nouă, 
ziariştilor, faptul că din paginile ziarelor se desprinde o 
imagine apocaliptică. Din când în când, câte un oaspete 
străin, abia sosit, încearcă să ne convingă pe noi că în 
România s-au făcut progrese sensibile pe calea 
democraţiei. 

„„.„Şi noi ascultăm şi nu ne vine să credem cum a 
reuşit oaspetele acela să vadă în câteva zile ce nu 
vedem noi de la revoluţie încoace. 

»Modelul" se lasă mituit în mod public, cei care îl 


imită o fac cu discreţie, cu teamă, poate cu ruşine, dar 


o fac, iar, atunci când sunt descoperiţi, neagă. 
„Modelul" atacă direct si pe nume 52 


personalităţi ale vieţii publice, pe maghiari, pe evrei, pe 
cei care îl părăsesc, pe cei care-i refuză pretenţiile sau 
avansurile, pe cei care vor să-i fotografieze sediul, pe 
Comeliu Coposu sau pe Regele Mihai, născoceşte 
pericole inexistente şi denunţă criminali inventati după 
o digestie grea. Ascultătorii se lasă impresionați de 
dezvăluirile sale patriotice, se înduioşează de drama 
sărăciei naţionale evocată de vorbitor, după care 
individul pleacă într-un „Mercedes" ultimul tip să-şi 
liniştească cugetul traumatizat la domiciliul său privat, 
mare cât un transatlantic. 

Imitatorii, mai modesti, mai putin exersati în ale 
calomniei şi minciunii, se mulţumesc cu o maşină-două, 
ceva mai ieftine, cu trei-patru case, mai mult sau mai 
putin vile, îşi  agonisesc două-trei consilii de 
administraţie pe la firme prospere, vând ce brumă a 
mai rămas din averea ţării şi, în timpul care le mai 
rămâne, „ne fac legi şi ne pun biruri”. 

..$i lasă tara în seama bandelor de huligani, a 
escrocilor- sponsori de partide, a funcţionarilor abuzivi, 
a poliţiştilor obedienti, a judecătorilor traumatizati de 
teama represaliilor, a mafiei care-l vămuieşte pe micul 
comerciant şi pe ţăranul venit cu produse la piaţă; pe 
seama unui guvern care ar trebui să se ocupe de 
gestionarea avutiei nationale şi de aplicarea legilor, dar 
nu ştie, nu poate sau nu vrea. 

„Şi, după toate astea, ni se reproşează nouă, 
ziariştilor, faptul că din paginile ziarelor se desprinde o 
imagine apocaliptică... 


România liberă, 
16 noiembrie 

1994 
CU CINE MĂ COMPAR 


Ceea ce ne lipseşte nouă acum nu sunt neapărat 
banii ci, în primul rând, o anumită specie de orgoliu 
benefic şi prin excelenţă productiv. Evident, nu mă 
refer la orgoliile ce se consumă fără folos de la 
preşedinţie până la primărie, pentru că, dacă despre 
ele ar fi vorba, am avea sa dăm şi la alţii, ci la ambitia 
măsurată cu lungimea plapumii, dar fără acea 
concepţie subalternă care parcă ne paralizează orice 
iniţiativă şi îndrăzneală atunci când nu devine alibiul 
cotidian al incapabililor, incompetentilor şi puturosilor: 
„Ce mă compari, domnule, pe mine cu nemţii, cu 
japonezii, cu americanii? Ce, eu am condiţiile lor?” 

La nivel european toate comparatiile ne 
dezavantajeaza. Alunecarea noastra tot mai rapida spre 
periferie are o legătură explicită cu guvernul, cu 
partidul de guvernământ, cu miniştrii incapabili şi 
corupți, dar are o legătură cu noi înşine, cu toţi cei care 
am făcut posibilă o asemenea stare de fapt. Pentru că 
într-o ţară în care scara valorilor ar sta pe locul ei, la 
un neam de oameni care au dat lumii pe Eminescu, 
Brâncuşi, (Coandă, Odobleja, lorga, Palade, Gh. 
Constantinescu, Kogălniceanu, Ionel Brătianu, luliu 
Maniu, un prim-ministru ca Nicolae Văcăroiu ar fi o 
imposibilitate logică. Dar scara nu stă pe locul ei, 
„adevărul“! şi „valoarea“: au redevenit membri de 
partid şi primul-ministru Văcăroiu există. El ne 
reprezintă în faţa lumii şi el vorbeşte în numele 
urmaşilor lui Eminescu, Brâncuşi, Coandă, Odobleja, 
lorga, Palade, Gh. Constantinescu, Kogălniceanu, Ionel 
Brătianu, luliu Maniu... Şi nu ne ruşinăm de această 
anomalie strigătoare la cer care coboară, în ochii lumii, 
ştacheta tuturor virtuţilor româneşti ca şi cum la ora 
actuală asta este tot ce poate da inteligenţa 
românească în materie de prim-ministri... Si asta este 

doar o faţă a medaliei. 

Hai să intrăm într-un magazin. Cereţi să vi se arate, 
să zicem, un ferăstrău. Există pe piaţa românească 
ferăstraie de mână suedeze, japoneze, germane, 
chinezeşti, româneşti... Comparati-le! Ingroziti-va! O sa 
spună cineva că nu se poate compara oţelul suedez cu 
cel românesc. Asta este o poveste. Otel pentru 
ferastrau?! 

Ca doar nu e vorba de cine stie ce oteluri speciale, 
înalt aliate, a căror taină o ştiu doar suedezii... Dar 
lemn avem? Slavă Domnului! Cel puţin la fel de bun ca 
acela al suedezilor. Atunci comparati mânerele de lemn 
ale ferăstraielor. Toate sunt ergonomice, adică foarte 
comode, băiţuite, lustruite, finisate; cel românesc de 
cinci ori mai ieftin, de zece ori mai prost, are mânerul 
tot din lemn, dar rău gândit, urât, nefinisat... Sau cereti 
o pensulă, o banală pensulă din păr de porc: 
nemteasca, turcească, chinezească, românească. 
Comparati-le! Nu ştiu prin ce minune părul de la 
pensulele româneşti este mai bun. Numai că pensulele 
noastre năpârlesc, celelalte nu. Şi iarăşi: mânerul, 
prezentarea etc. 

„la lasă-mă, domnule! Mă compari pe mine cu 
nemţii? Ce, eu am condiţiile lor?” Alibiul cotidian al 
incompetentului, incapabilului, puturosului. Am luat o 
pensulă românească, am desfăcut-o, am reîncleiat-o, 
aşa cum trebuia făcut de la început. Nu mai năpârleşte. 
Am luat un ferăstrău românesc, i-am pus mânerul de la 
unul chinezesc, am finisat pânza cu şmirghel fin, am 
protejat-o cu o peliculă subţire de lac incolor. Arată 
altfel. Cu totul altfel. Alte condiţii? În materie de lemn 
şi păr de porc? Adevărul este că ne lipseşte acea specie 
de orgoliu productiv, ambiția de a face ceva mai bine 
decât alţii, decât oricine, cel mai bine. Ne-am obişnuit 
cu aproximativul, cu improvizatia, cu şuşaneaua, cu 
smenul, cu „vremea trece, leafa merge”... Uite că nu 
mai merge! Piaţa sancţionează sever în planul calităţii. 
Câştigă, de fiecare dată, cei mai buni; ceilalţi se retrag 

sau dispar. Nu-ţi pretinde nimeni să-i baţi, începând de 
mâine, pe japonezi în materie de calculatoare 
electronice, dar ce-ar fi să iei bucata de lemn, de fier, 
de pământ şi să faci ceva ce fac şi alţii, dar mai bine 
decât toţi? Sau ceva ce nu face nimeni? 

„Nu mă compara, domnule, cu nemţii!" Dar cu cine? 
Ieri încă mai discutam pe picior de egalitate cu 
bulgarii; astăzi, cu albanezii... Mâine o să vorbim 
singuri! 


România liberă, 7 
decembrie 1994 


199 


POLITICĂ ŞI STIPENDII 


întrebat cândva de un ziarist de ce părăseşte viaţa 
politică, Winston Churchill a răspuns: „Prea mulţi 
politicieni şi nici un om de stat.” Şi care este 
deosebirea pe care o faceţi între politician şi om de 
stat? - a insistat ziaristul, contrariat. „Politicianul se 
gândeşte la viitoarele alegeri, un om de stat se 
gândeşte la viitoarele generaţii", a fost răspunsul. 

E trist, dar în viaţa politică românească nu există 
decât politicieni, în marea lor majoritate diletanti, si 
nici un om de stat. O continuă campanie electorală ce 
macină timp şi energie, nervi şi pasiuni care nu au 
decât din întâmplare legătură cu viitorul ţării, dispute 
şi orgolii angajate în bătălii derizorii sub fascinația 
aproape maladiva a viitoarelor alegeri. între timp, 
privatizarea bate pasul pe loc, invocată demagogic de 
câte ori se iveşte prilejul de fiecare partid, producţia 
industrială a lunii ianuarie a scăzut din nou cu două 
procente faţă de luna decembrie a anului trecut, leul a 
luat-o iar la vale, devalorizându- se prin comparaţie cu 
principalele valute vestice, iar scăderea dobânzilor 
acordate de bănci pentru depunerile cetăţeanului 
strânge cureaua şi micşorează punga. 

Omul fără zâmbet, Adrian Năstase, declară că 
principala preocupare a partidului de guvernământ este 
câştigarea alegerilor. O asemenea prioritate afirmată 
public, când ţara aşteaptă încă ieşirea din iama 
comunistă în care s-a împotmolit, mi se pare cinică. 
Cinică şi evident imorală. Dar nu mai sunt pentru 
nimeni o surpriză imoralitatea şi cinismul din politica 
românească. 


Este de-a dreptul revoltător modul în care 
parlamentarii îşi apără cu încrâncenare stipendiile pe 
care le primesc ca membri în Adunările Generale ale 
Acţionarilor sau în Consiliile de Administraţie, 
agoniseală incompatibilă cu calitatea de parlamentar... 
Şi este penibil modul în care încearcă să convingă, pe 
toate 
canalele, că numai ei pot cunoaşte problemele şi 
fenomenele din economia reală. 

O întreagă faună de tejghetari se pun la adăpostul 
unor legi şchioape care formal nu le interzic să 
primească indemnizaţii de la trei-patru firme, 
rămânând în continuare deputaţi sau senatori. Aşa află 
dumnealor ce se întâmplă în economia reală, aşa învaţă 
cum să se transforme în purtători de cuvânt ai 
managerilor, prea bine remunerati în unităţile de stat, 
ca să lupte cu disperare împotriva privatizării. Şi să nu 
mă întreb dacă nu cumva sumele fabuloase pe care le 
primesc drept cotă parte din profitul societăţilor 
comerciale aceşti manageri din unităţile de stat nu 
acţionează subteran frânele parlamentare şi 
guvernamentale în domeniul privatizării? 

Politicieni? Oameni de stat? Ce ironie! Se vând şi se 
cumpără conştiinţe, se vinde şi se cumpără soarta ţării 
pe preţuri de nimic. Pupatul şi scuipatul au tarife 
preferentiale pentru cei care ne fac legi şi ne pun 
biruri. Ce departe suntem de comparatia fostului 
premier britanic! 

Nenorocirea este ca opozitia continua sa consume 
prea putin timp si efort pentru a-si atrage electoratul, 
destul de mult pentru combaterea adversarului politic 
si mult prea mult pentru a se combate pe sine si a-si 
deteriora imaginea, în permanentă bătălie a orgoliilor. 
Plecarea din Convenţia Democratică din România a 

Partidului Liberal '93 şi a Partidului Alianţei Civice la 
sfârşitul săptămânii trecute reflectă un tragic adevăr: 
şansele Opoziţiei în următoarele alegeri s-au diminuat, 
în ciuda dezamăgirii electoratului fata de coaliția aflată 
la guvernare. 


România liberă, 
16 martie 1995 


PROFESIONIŞTI ŞI DILETANTI 


Nu avem analişti. Sau avem, dar foarte puţini. La fel 
ca şi în alte domenii, criza de competenţă este 
paralizantă; inspiraţia de moment ţine loc de studiu şi 
atitudinea partinică de seriozitate... La noi, condiţia pe 
care o asigură studiul şi experienţa se mimează cu 
dezinvoltură, iar calitatea care lipseşte se substituie, 
ocazional, prin părerea despre sine, de nimeni 
omologată. „În calitate de analist, apreciez că evoluţia 
vieţii politice româneşti...!* Din poziţia de băgător de 
seamă, individul se autopromovează analist şi în 
numele acestei păreri despre sine analizează, nu-i aşa, 
tot ce intră în câmpul său vizual şi auditiv. „Ca analist 
politic apreciez că greva de la metrou a fost o eroare!* 
sau „Greva are o totală indreptatire** etc. Fara 
argumente, fără dovezi, fără judecăţi credibile. Părerile 
ajung. Specia este oarecum unitară şi bine 
reprezentată, tezismul de aceeaşi factură, chiar dacă 
poziţiile diferă în funcţie de problemă, de persoană, de 
inspiraţie, de simpatii, rareori este realizat. De regulă, 
concluzia este formulată cu anticipație, după care 
realitatea este silită să i se supună. Metoda este de o 
simplitate încurajatoare, aşa că orice individ care se 

crede inteligent este ispitit să o încerce. Iar, când are 
şansa (sau ghinionul) de a se putea exprima în public, 
devine analist politic. 

în preajma alegerilor sau când realitatea politică se 
complică, specia cunoaşte o diminuare numerică 
severă, pentru că e greu de estimat cine va câştiga şi 
nu e prudent să obţii prea multe bile negre nici de o 
parte, nici de cealaltă. Atunci proliferează cea de-a 
doua specie, tot tezistă, dar cu simţul de conservare 
mai dezvoltat, care acţionează ca moderator între capră 
şi varză. Sau ca în povestea cu rabinul, care dădea 
dreptate fiecărei parti adverse şi răspundea cu 
seninătate celui care îi sesiza faptul 
că două poziţii opuse nu pot fi, fiecare in parte, 
adevărate: „Aşa e! Şi dumneata ai dreptate.” 

Oricât de multe aş avea să-i reproşez domnului Silviu 
Brucan, nu pot să nu observ că numai un analist 
autentic, nu ştiu cât de bine intenţionat, dar cu 
siguranţă riguros, are tăria de a recunoaşte, într-o 
manieră destul de amuzantă, ce-i drept, conflictul între 
analistul politic Brucan, care înţelege necesitatea unei 
guvernări de dreapta în România, şi cetăţeanul Brucan, 
cu chinuitoare opţiuni de stânga. Exemplul mi se pare 
tipic pentru distanţa ce separă analistul profesionist, 
obligat să ia act de datele fenomenului şi să accepte 
concluzia, indiferent dacă îi convine sau nu, şi 
diletantul înregimentat care impinge realitatea spre 
teză. 

Un sociolog profesionist, de pildă Alin Teodorescu, 
nu poate fi tezist tocmai pentru că este un profesionist 
serios. Nu ştim dacă îi plac sau nu concluziile la care 
ajunge, dar analiza este, de fiecare dată, lipsită de 


patimă, obiectivă şi rece. Nici Alina Mungiu nu poate fi 
tezistă. Mai adăugaţi două-trei nume, şi gata. În rest, 
persoane inteligente. Plind Romania de băieţi 
inteligenţi şi fete sclipitoare. Pe analişti îi numeri pe 
degete. 


România liberă, 
21 martie 1995 


DICTATURA 


în România se reinstaurează dictatura. Exercitiul 
democratic moare încet, dar sigur, poliţia politică a fost 
reactivată, ziariştii sunt ridicaţi de la domiciliu şi 
anchetați, ni se perchezitioneaza casele. Singurul 
drapel cu care mai defila în străinătate guvernarea lui 
Iliescu, „libertatea presei", coboară treptat în bernă. 
Dacă îi întrebi despre ceea ce fac, despre ceea ce li se 
face, oamenii au început să privească peste umăr şi să 
tacă. Credeau că după revoluţie şi-au câştigat măcar 
dreptul să spună ce gândesc fără teamă. S-au înşelat. 
Cei care nu se lasă fac gesturi disperate, cum este 
cazul lui Dumitru luga, liderul sindicatului independent 
din Televiziune, care îşi oferă propria viaţă în schimbul 
independenţei acestei instituţii civile. Dar nu acestea 
sunt semnele dictaturii, acestea sunt doar efectele. 
Semnele dictaturii capătă, de la o vreme, forma cea mai 
brutală şi mai agresivă: încălcarea legii, a moralei, a 
bunului simţ. Avea dreptate părintele Cleopa, care ne 
spunea, cât încă mai putea să ne spună, că păcatul 
omenesc fundamental este nesimtirea. în urmă cu 20 de 
zile, Dumitru luga incepea sa moara. Astazi inca era in 
viata. Mâine?!... De ce a recurs el, din nou, la aceasta 

formă de protest? Şi ce speră să obţină? Tocmai asta 
este problema: luga nu mai speră, luga nu mai crede. 
luga ne pedepseşte pentru tăcere, pentru seninătatea 
cu care acceptăm revenirea la dictatură, ne pedepseşte 
pentru nesimtirea noastră. Nu este vorba de faptul ca 
Gabriel Liiceanu şi Neculai Constantin Munteanu, cei 
care au câştigat alegerile din Televiziune, nu sunt 
acceptaţi de comisiile parlamentare, este vorba de 
ilegalitatea flagrantă la care a recurs Dumitru Popa, 
directorul general interimar al TVR, atunci când a 
introdus în listă alte nume decât ale celor aleşi. Şi nici 
măcar de asta n-ar fi vorba daca nesimtirea n-ar fi atins 
culmea 
atunci când comisiile parlamentare au admis lista 
trimisă de Dumitru Popa şi l-au înlocuit pe Gabriel 
Liiceanu, care obținuse în alegerile de la TVR 761 de 
voturi, cu Paul Soloc (309 voturi), pentru ca Gabriel 
Liiceanu nu poate fi acceptat de cei carora li s-a 
adresat in celebrul, Apel catre lichele". Nici Ion 
Caramitru nu a fost acceptat. O nulitate ca Mircea 
Hamza, adjunctul lui C.V. Tudor la conducerea PRM, a 
întrunit Însă sufragiile membrilor comisiilor 
parlamentare dominate de oamenii lui Ion Iliescu. Nu 
mai contează că liderii de partid nu pot conduce 
instituţii publice care aparţin, de fapt, societăţii civile. 
Pentru asta s-a hotărât Dumitru luga să moară. Pentru 
ca să oblige dictatura bunului plac să îşi revendice şi 
acest asasinat. 

Membri ai partidului de guvernământ, parlamentari 
mai ales, dar nu numai parlamentari, au parazitat 
societăţile comeriale cu capital de stat ca membri ai 


Adunărilor Generale sau în Consiliile de Administraţie. 
Aceiaşi indivizi care impun legile în Parlamentul 
României, acordând managerilor drepturi băneşti de-a 
dreptul uluitoare, de ordinul zecilor sau sutelor de 
milioane de lei, în funcţie de mărimea profitului 
societăţii, îi găsim în Comisiile de Administraţie sau ca 
acţionari în societăţile comerciale. Nu contează câţi 
bani primesc în mod oficial, contează însă uriaşa faună 
clientelară formată din fii, fiice, soţii, soţi, prieteni, 
verişori, şoferi, secretare, un perimetru viciat de mită, 
trafic de influenţă si alimentat de câştigurile 
exorbitante ale managerilor. 

Abia după repetatele semnale ale opoziţiei ia act şi 
preşedintele României că situaţia aceasta, profund 
imorală, omologată de legile pe care le-a promulgat cu 
mâna sa, este inacceptabilă şi ar trebui curmată. Dar 
nu trebuie luat foarte în serios domnul preşedinte. Câţi 
dintre demnitarii şi liderii de partid care au sprijinit în 
mod direct şi s-au constituit în parte la furt, în 
jaful national numit „Caritas”, au fost traşi la 
răspundere?! Niciunul! Dar şi atunci domnul preşedinte 
a perorat despre necesitatea ca această situaţie să fie 
curmată. Acum, membri ai PDSR, cu sprijinul 
managerilor mituiti prin lege ca să împiedice 
privatizarea, pun mâna pe toate pârghiile economiei, 
iar aceasta drama naţională este folosită de 
preşedintele României pentru a-şi crea capital politic. 
Paraziţii vor rămâne în continuare să rontaie economia 
naţională, preşedintele rămâne „sărac, dar curat", bun 
de reales pentru încă o legislatură. 

Reacţia palidă şi neconvingătoare a Opozitiei face 
jocul puterii mai bine decât şi l-ar putea face singură, 

Dumitru luga îşi aşteaptă moartea, cioclii Revoluţiei din 
Decembrie preiau puterea economică, reactivează 
poliţia politică şi reinstaurează în România imperiul 
fricii. Dictatura începe de acolo de unde nesimtirea 
începe să devină politică de stat. 


România 
liberă, 23 
martie 1995 


UN DEMERS TARDIV 


Este de-a dreptul inexplicabilă întârzierea cu care 
reacţionează adesea opoziţia democratică din România 
la sugestiile care i se fac. Ca şi nervozitatea pe care o 
manifestă atunci când cineva îi sesizează erorile. Cu 
câţiva ani în urmă, când o bună parte a presei se 
legăna în iluzia unui „preşedinte pentru liniştea 
noastră”, domnul Ion Iliescu se punea în fason de 
fiecare dată când ziarul „România liberă" îi critica 
acţiunile. Am avut atunci prilejul să-i spun fostului înalt 
funcţionar comunist un lucru de bun simţ, la care nu a 
binevoit să marşeze: „Cel care te laudă nu-ţi este 
neapărat prieten; cel care te critică nu-ţi este neapărat 
inamic.!! Dar nu credeam că va veni ziua în care vom 
repeta acest adevăr elementar în beneficiul celor pe 
care îi susţinem din raţiuni patriotice (CDR-ul) şi care 
ar vrea probabil „România liberă" ziar de partid. Ei 
bine, asta nu se poate... Şi nu se poate pentru că 
greşelile Opoziţiei democrate ne dor mai tare şi ne 
costă mai mult. 'Tocmai de aceea nu le putem trece cu 
vederea. 

în urmă cu o jumătate de an, atrăgeam atenţia 
Convenţiei Democratice din România în legătură cu 
gradul de urgenţă al unui program politic minimal, 
redus la câteva idei politice fundamentale, la care să 
poată subscrie fără rezerve toate sau cât mai multe 
partide din opoziţie şi din care, fireşte, să lipsească 
elementele de dispută. Spuneam atunci că o coaliţie 
viabilă este imposibil de realizat în absenţa unui astfel 
de program politic minimal. Din nefericire, nu s-a 
procedat aşa. Este unul din motivele pentru care 
Convenţia Democratică s-a rupt, pentru că fiecare 
partid dorea să intre în alianţă cu întregul său program 


politic, inclusiv elementele de dispută. 
în sfârşit - „mintea românului cea de pe urmă" - 

Convenţiei Democratice din România pe baza unui 
„Program politic minimal”. Doamne, de ce n-o fi făcut-o 
de la început? Te apucă, fără să vrei, rasu’-plansu’ lui 
Nichita când vezi cu câtă prudenţă, ca să nu-i spun 
altfel, se apropie liderii Opoziţiei de ideile fertile şi cu 
câtă grabă îşi declară când dorinţa de parteneriat cu 
formaţiuni politice care sfidează Constituţia României, 
cum a fost cazul UDMR, după refuzul acesteia de a 
rămâne în Convenţie, când „sprijinul politic pentru 
guvern", în cazul Tratatului româno-ungar, gafă de 
proporţii ce nu-l poate salva de penibil pe cel care a 
făcut-o, chiar dacă tratatul, în varianta propusă de 
partea maghiară, era inacceptabil. Un politician atent 
rămânea doar la o declaraţie de dezaprobare a 
pretențiilor maghiare, dar nu se repezea să-şi declare 
sprijinul politic atunci când se ştie bine care sunt 
partidele din arcul guvernamental şi ce înseamnă 
„sprijin politic" dat lui Comeliu Vădim Tudor şi 
Gheorghe Funar, ca să numesc doar doi nationalisti 
extremişti cu care s-a aliat partidul domnului Ion 
Iliescu (PDSR). 

Nu aş vrea să se creadă cumva că această ultimă 
declaraţie a domnului Emil Constantinescu va avea 
urmări imediate în sensul dorit. Nu vreau să spun că 
„Programul minimal" era singura problemă pe care 
CDR o are de rezolvat şi că acest pas necesar îi va 
descuraja brusc pe egocentristii si veleitarii din 
opoziţie. Spun doar că, făcut la vreme, el ar fi lăsat fără 
argumentele de fond pe cei preocupaţi nu de 
programul politic, ci de mărunte interese de grup. Să 
aşteptăm acum urmările acestui demers necesar, dar 
puţin tardiv. 


România liberă, 
13 aprilie 1995 


INSTIGATORUL 


Se pare că dl Iliescu are ambiția de a ne uimi prin 
judecatile sale retardate de fiecare data când apare în 
public. Probabil că lipsa unei atentii distributive 
exersate îl face să se concentreze asupra unui subiect 
predilect şi să le expedieze pe celelalte cu prea mare 
grabă ca să mai aibă timp să se controleze. Aşa s-a 
întâmplat în cele două împrejurări de săptămâna 
trecută: prima la întâlnirea cu ziariştii, un fel de 
conferinţă de presă în care, cu câteva excepţii notabile, 
i s-au tot ridicat mingi la fileu; a doua la interviul luat 
de Ilie Șerbănescu, amândouă difuzate pe postul 
naţional de televiziune. 

Şi într-un caz, şi în celălalt, gafele şi serviciile lungi, 
lobate avantajos la primire, s-au ţinut lanţ. De pildă, 
preşedintele liniştei noastre resemnate şi înfometate ne 
comunică, zâmbind grațios, că prietenii nu ti-i alegi, ci 
ti-i dă... Dumnezeu! Intervine inspirat Ilie Serbanescu... 
Hm! Societatea! - corectează preşedintele cu 
condescendenta. I-auzi! Deci prietenia dlui Ion Iliescu 
cu Ilie Verdeț, Comeliu Vadim Tudor, Adrian Păunescu, 
Gheorghe Funar ar fi ori un dar de la Dumnezeu 
(varianta Serbanescu), ori de la dumneaei societatea 
(varianta Iliescu). Noi optam pentru prima pentru ca, 
aşa cum ne zice înţelepciunea populară, cand 
Dumnezeu vrea să-şi bată joc de cineva, mai întâi îi ia 
minţile. N-o să vă vină să credeţi, dle preşedinte, dar 
românul mai zice una: „Spune-mi cu cine te aduni ca 
să-ţi spun cine esti." Cu tot respectul, am multă 
încredere în înţelepciunea românească. Nu încercaţi să 
ne faceţi vinovaţi pe noi pentru prieteniile dvs. care ne 
fac de râsul lumii. Proverbe înțelepte mai avem, 


răbdarea ni s-a cam terminat. 
Mai zicea dl Iliescu săptămâna trecută cum că, ne 


place sau nu, acestea sunt alianțele noastre... etc. Nu 

celor două cuvinte subliniate: ne, noastre. După cum se 
vede, alianțele PDSR sunt pentru dl preşedinte 
alianțele noastre. Nu este vorba de un tic verbal, ci de 
un fix comportamental care ne reconfirmă un fapt de 
notorietate: preşedintele tuturor românilor se 
manifestă, în continuare, ca un lider de partid (PDSR). 
Evident, nu cu cele de mai sus ne-a uimit dl 
preşedinte în săptămâna trecută. Uimirea noastră s-a 
consumat, plenar (!), în momentul în care a fost 
întrebat cum apreciază faptul că dl Doru loan Tărăcilă, 
ministrul de Interne, a încălcat prevederile Constituţiei 
prin faptul că deţine un loc în Consiliul de 
Administraţie al unei bănci, situaţie incompatibilă cu 
calitatea sa de ministru. Răspunsul ni s-a părut 
năucitor. În esenţă, el suna cam aşa: dl Tărăcilă va 
trebui sa renunțe la locul din Consiliul de 
Administraţie. Punct! Deci un ministru care încalcă 
prevederile Constituţiei poate fi iertat dacă face frumos 
şi zice pardon. Şi noi, care credeam că preşedintele va 
opina pentru demiterea ministrului! De ce credeţi 
dumneavoastră că nu a făcut-o? N-o să ghiciţi oricât v- 
ati strădui. Iată de ce: pentru ca domnia-sa a fost trimis 
acolo de Senatul României! A spus-o dl Iliescu cu gura 
lui... Şi noi îl credem. Deci, una din camerele 
legiuitoare ale Parlamentului s-a şters pe picioare cu 
Constituţia ţării. Cum, Doamne iartă- mă, să-l demiti pe 
ministru, când majoritatea senatorilor (şi a deputaţilor, 
adăugăm noi) din partidul de guvernământ au căzut în 
aceeaşi patimă a lacomiei, fiind membri în una sau mai 
multe Consilii de Administraţie? Şi atunci, ce face? 
Simplu. îi trece pe toţi pe sub patrafir... Pardon, 

scuzati, mersi... Si ies pe partea cealaltă curati si 
binecuvantati, buni să ne facă legi şi să ne pună biruri. 
Şi uite că orice încălcare a Constituţiei poate fi iertată 
prin har prezidenţial. Nu mai contează că această lege 
fundamentală este a ţării, adică a noastră, şi că un biet 
preşedinte, trecător, nu poate face nimic altceva decât 
să i se supună. Nu are el căderea, 

cum nu o are nimeni, de a ierta o faptă pe care 
Constituţia o condamnă. Scrie undeva în această 
Constituţie că preşedintele poate absolvi de răspundere 
pe cei care o încalcă? Nicăieri. Şi, dacă totuşi o face, nu 
este asta o încălcare mai gravă decât prima? Dar să nu 
exageram. Dl Ion Iliescu a făcut afirmaţia ca simplu 
cetăţean. La fel ca şi intervenţia sa în problema caselor 
naţionalizate, care a avut ca urmare una dintre cele 
mai aberante situaţii într-un stat de drept: legiferarea 
jafului comunist. 

Acest simplu cetăţean, Ion Iliescu, care ne instigă la 
încălcarea Constituţiei nu poate fi pus la locul lui? Nici 
măcar de preşedintele României?! Nefericită tara! 
Blestemată tara, in care instigatorii stau în vârful 
piramidei. 


Informaţia Bucureştilor, 
20 aprilie 1995 


CEI 117 


îl cunosc de mult. L-am văzut rar. Era cândva un 
bărbat pentru care cuvântul „voios" se potriveşte cel 
mai bine. Voios deci şi plin cu vorbe de duh, până sus. 
Avea şi „oarece stare", cum îi plăcea să spună. Nu mai 
are nimic. Doar o faţă pământie şi o încrâncenare 
dincolo de firesc. Vorbele de duh au fost alungate de o 
suferinţă despre care a venit să-mi vorbească. „Ştii, 
băiatul... M-a moştenit. Am şi eu talasemie, dar într-o 
formă minoră. De la mine a luat-o. Dar la el e grav. Ce 
să fac?" Nici nu ştiu când mi-a apucat mâna. „Tată! imi 
moare copilul!" Nu cu mine a vorbit. Cuvintele m-au 
lovit şi au trecut, în căutarea unui tată ideal care nu 
lasă copiii să moară. De unde?! îmi eliberează mâna 
brusc, cu un gest duşmănos, şi ceata din privire capătă 
consistenţă, curgând spre bărbie. Vorbele i s-au 
terminat. Au rămas doar astea: „Măi, oameni buni!" 

Talasemie! Nu sunt decât 117. Atât! Dar sunt 117 
condamnaţi la moarte, care aşteaptă de la noi 
strămutarea pedepsei. Copii, în marea lor majoritate. 
Copii care îşi înţeleg cu o dramatică detaşare destinul, 
maturizaţi de sentimentul morţii. Talasemia majoră, 
această boală cumplită, nu poate fi învinsă decât într- 
un singur fel: transplant de măduva spinării. Pentru cei 
la care o asemenea soluţie nu este o iluzie, nu rămâne 
decât amânarea. Amânarea unei morţi care vine într-o 
zi, în jurul vârstei de 30-32 de ani (în România). 

Pentru aceste ființe timpul se condensează 
înfricoşător. Treizeci şi doi de ani de viaţă! De viaţă?! în 
fiecare lună trebuie făcută o transfuzie de sânge. Se 
întâmplă, în fiecare lună, o întoarcere din moarte. O 
dereglare a mecanismului care asigură supraviețuirea 
adaugă alte cruci în cimitirele şi aşa prea pline. Şi nu 
este destul. Transfuziile nu ajung. Mai trebuie o fiolă de 
DESFERAL. O fiolă pe zi. Patru dolari americani fiola. O 

sută douăzeci de dolari pe lună; 1440 dolari pe an. De 
unde? Dintr-o neglijenţă criminală, talasemia majoră nu 
a fost trecută în rândul maladiilor pentru care se 
acordă medicamente gratuit. Peste tot în lume, da. în 
România, nu. Ai, ai, ai - domnule Mincu! 

Alexandru Dobre. Băiatul are talasemie majoră. Rog 
cititorul să nu se crispeze că îi dau numele întreg. 
Alexandru ştie. Ştie şi înţelege. Nici nu s-ar putea altfel. 
O transfuzie pe lună, fiola de DESFERAL pentru care 
părinţii îşi vând din casă ca să o procure, părinţii altor 
bolnavi care îşi mărturisesc disperarea la şedinţele de 
transfuzie. Alexandru ştie. Un copil tăcut şi înţelept, 
prea devreme. Se discută posibilitatea de a procura „o 
pompita", cum îi spune Alexandru. O pompita ca să-şi 
poată administra singur, zilnic, fiola de DESFERAL. 
Dacă o să o aibă, cât timp o să mai aibă. O sută 
douăzeci de dolari pompita. De unde? 

Pe 8 mai, o echipă a postului Tele 7abc a filmat la 
Centrul de Hematologie din Capitală. Se făcuse şi o 
interpelare în Parlament. Era foarte important ca să 
apară pe post. N-a apărut. La ora 21, la „Actualităţi, 
Tele 7abc a difuzat un material despre soarta câinilor 
vagabonzi. NU s-a difuzat nici săptămâna următoare. 
Abia după două săptămâni. Posturile de televiziune din 
România au spaţii de emisie pentru mila sfâşietoare a 
lui Comeliu Vădim Tudor faţă de câini şi neomenia 
primăriei, care nu-i pune la dispoziţie liderului PRM 
câteva zeci de hectare de teren, în care să-şi adune şi 
să-şi îngrijească prietenii patrupezi; se dau reclame, 
bine plătite, cu delicatese pentru câini şi pisici; se 
sponsorizează cu generozitate spectacole şi întreceri 
sportive. Sunt atâtea de făcut în această ţară. 
Alexandru nu este un subiect spectaculos. Alexandru 
este un copil trist şi tăcut, înţelept prea devreme. El are 
nevoie de o ,pompita"... Si de fiola de DESFERAL, ca să 
nu moară. 


Nu sunt decât 117 în evidenţa Centrului de 
Hematologie din Caitală. Dar sunt 117 de condamnaţi. 
300.000 de dolari pe an. Acesta este preţul total. Cam 
cât un apartament de lux în centrul Capitalei. Dar 
pentru asta nu avem nici parlamentari miloşi, nici 
oameni de afaceri sentimentali, nici spaţii la 
televiziune... Măi, oameni buni! 


România liberă, 
24 mai 1995 


ION ILIESCU N-A FOST KGB-IST?! 


E dreptul meu să cred sau să nu cred în dezvăluirile 
apărute în presa românească privind colaborarea lui 
Ion Ilici Iliescu cu KGB. Chiar dacă Igor Bodnariciuc şi 
Mihail Kavisciuc sunt personaje reale, iar scrisorile 
trimise de ei, autentice. Nu pun la îndoială seriozitatea 
şi profesionalismul Tanei Ardeleanu, care le-a publicat, 
ci eventualitatea unei confirmări indubitabile. 

Chiar dacă CIUC şi CIUC nu ar exista, întrebarea se 
pune: Este posibil ca Ion Iliescu să fi fost racolat, în 
perioada studenţiei sale la Moscova, de KGB? Este! 
Logic, posibil, dar nu sigur. Ar fi oarecum exagerat să 
ne închipuim că orice tânăr trimis la studii la Moscova 
era contactat şi racolat de KGB. Doar unii. Selectarea 
depindea, între altele, de virtuțile intelectuale, de 
credinţa nestramutata in idealul comunist şi, 
bineînţeles, de cunoaşterea satisfăcătoare a limbii ruse. 
Problemele de caracter nu le discutăm. îndeplinea 
tânărul Ion condiţiile minime? Parcă! Dar erau şi alti 
studenţi români care le îndeplineau. De ce Ion şi nu 
Gheorghe sau Vasile? Aşadar: posibil, da nu sigur. 

Cum ar fi putut verifica KGB calităţile de agent 
informator ale unui tânăr selecționat? Oferindu-i 

prilejul să se manifeste. Cum? Aşezându-l într-un spaţiu 
informaţional suficient de larg şi spunându-i cum să 
adune informaţiile. Se pare ca tânărul Ion Iliescu a fost 
un fel de lider al studenţilor străini din ţările de pe 
orbita Moscovei aflaţi la studii. Este aceasta o dovadă 
că a fost racolat? Este doar o probabilitate, chiar dacă 
unii susţin că astfel de funcţii nu se acordau fără 
binecuvântarea KGB. 

Racolarea unui student străin dintr-o tara „prietenă" 
n-ar fi avut nici o noimă dacă, la întoarcerea în ţara de 
baştină, n-ar fi fost plasat tot într-un perimetru 
informaţional amplu, cu şanse de a ajunge într-o funcţie 
de decizie în aparatul de partid şi de stat. Sper că până 
acum nu am comis vreo enormitate. Dacă îmi amintesc 
bine, Ion al nostru a fost, imediat după întoarcerea în 
tara, secretar al CC al UTC din România şi, după alti 
doi ani, 
preşedintele Uniunii Asociaţiilor Studentesti. Nu ştiu 
cine anume l-a propus în aceste funcţii, fără nici o 
legătură cu studiile sale inginereşti, ştiu însă sigur că, 
la vârf, politica românească de cadre se făcea la 
Moscova. Dar nici asta nu e o dovadă. O coincidenţă 
bizară, dar atât. 

Ce ar face un bun agent KGB atunci când, în ţara sa 
de baştină, conducătorul partidului şi statului manifestă 
o independenţă incomodă faţă de Moscova? Prea ar fi 
din cale-afară să-l susţină pe răzvrătit... Deci, se opune! 
Evident, în anumite limite rezonabile. 

Speculaţii! N-am nici un motiv temeinic să spun: 
Iliescu a fost agent KGB. 

încă o coincidenţă: Alexandru Bârlădeanu si Ion 
Iliescu în dizgrație. De ce tocmai ei? Nici n-au zis ceva 
memorabil, nici n-au făcut cine ştie ce acte de curaj în 


înfruntarea cu N.C. Acuzatia de intelectualism pe care 
i-ar fi adus-o preşedintele de ieri şi cu care se tot laudă 
preşedintele de azi al României nu l-ar fi adus, de la 
condiţia de membru în Comitetul Politic Executiv al CC 
al PCR, în cea de director de editură. Şi atunci? Nu 
cumva N.C. ştia ce hram poartă şi Saşa, şi Ilici? N-o fi 
încercat oare vicleanul dictator să scape astfel de ochii 
şi urechile Moscovei? Posibil! Posibil? Şi cu dovezile ce 
facem? 

Este adevărat că în Decembrie 1989, prima grijă, pe 
plan extern, a lui Ion a fost să raporteze Moscovei „cine 
suntem şi ce vrem”. „Cine suntem” ştia KGB-ul, „ce 
vrem" i-a spus domnul Iliescu. Dar nici asta nu o 
recunoaşte, aşa că am tăiat-o din text. Este adevărat că 
l-a cam luat apa atunci când s-a repezit, să nu i-o ia 
altul înainte, să semneze Tratatul cu Moscova cât timp 
Gorbaciov era în vârful piramidei ruseşti, dar a dres 
busuiocul şi a uitat să-l supună ratificării Parlamentului 
după căderea lui Gorbaciov şi dezmembrarea URSS, în 
august 1991. 

Căderea lui Gorbaciov, adus în fruntea statului 
sovietic, după cum se ştie, cu sprijinul KGB, s-ar putea 
să-i fi creat lui Ion 
impresia că se poate elibera de angajamentele luate. 
Poate d-aia îşi tot fataie şoldurile prin capitalele 
europene şi se dă vecin şi frate cu Vestul... Şi uite că 
Estul scoate de la naftalină un Bodnariciuc şi un 
Kavisciuc, îi pune sub vizorul Tanei Ardeleanu şi ăştia 
scriu scrisori, semnând cu grijă fiecare pagină de 
manuscris. Şi dumnealui KGB-ul ce zice? Nu se supără 
că KGB-iştii CIUC şi CIUC îl desconspiră pe KGB-istul 
Ion fără să-i ceară aprobarea? Ei, taci! Cine spune că n- 


au cerut-o? Nu spun ei cine ştie ce, nu fac cine ştie ce 
dezvăluiri; cam ceea ce ne închipuiam şi noi despre 
studentul Ion Iliescu. Este doar un avertisment, un fel 
de „fii cuminte, Cristofor”, adică nu te mai tine bat de 
direcţia VEST şi las-o mai moale cu Europa şi cu NATO 
că îţi analizăm ortografia din informările de acum 40 de 
ani... Şi dacă Ilici nu vrea? Dacă nu vrea? O să se vândă 
la preţ de speculă ziarele din România, de acum până la 
alegeri... Şi dacă da? Dacă da, atunci CIUC şi CIUC 
dispar sau schimbă cântarea şi o dau pe „hai, dom'le, c- 
am glumit". 

Aţi văzut? Nici o dovadă. Numai presupuneri, 
speculaţii, coincidente bizare, rea-intentie. Şi totuşi: 
Ion Iliescu n-a fost cumva KGB-ist? 


România liberă, 
31 mai 1995 


S-A LEGIFERAT FURTUL ÎN ROMÂNIA 


Am aşteptat să se întâmple ceva, nici eu nu ştiu ce: 
să ne crape obrazul, să crape pământul şi să ne înghită, 
să urle electoratul din şaptesprezece milioane de guri... 
Nu s-a întâmplat nimic. Absolut nimic! Parlamentul 
României a votat Legea caselor naţionalizate prin care 
furtul comis de comunişti ieri a căpătat putere de lege 
azi, la cinci ani de la Revoluţia anticomunistă din 
Decembrie 1989... Viaţa merge înainte. 

Ceva s-a întâmplat totuşi. Opoziția a protestat şi a 
fost lăsată să fiarbă în suc propriu, iar partidele din 
arcul guvernamental şi-au trambitat victoria. Chiar asa 
au spus: „o victorie istorică!!. Istorică, într-adevăr. Vom 
intra în istorie ca ţara care a legiferat furtul. Victorie, 
fără îndoială. Victoria nesimtirii şi a spiritului de gaşcă 
asupra dreptăţii, luciditatii şi bunului simţ. Prin 
comparaţie cu aceasta fărădelege,  mineriadele 
comandate de la Bucureşti pălesc, rămân simple glume; 
macabre, dar glume. Au scăpat de sub control, câteva 
zile, violenţa si ura, a fost greşit înţeles apelul lui Ion 
Iliescu, preşedintele României, s-au confundat ,,tintele". 
Nu este adevărat că puterea instalată la Bucureşti nu 
este capabilă să conducă ţara cu instrumentele 
specifice democraţiei, nu-i adevărat că preşedintele 
României a substituit organelor de ordine abilitate prin 
lege formaţiuni paramilitare pe care le-a incitat la 
violenţă şi apoi le-a multumii pentru atrocitățile comise. 
Nu este adevărat că faptele preşedintelui sunt, în mod 
indubitabil, acte penale, nu-i adevărat că au fost 
torturați oameni nevinovaţi în Iadul de la Măgurele. 
Nimic nu este adevărat. A fost o halucinație colectivă şi 
atât. 


Acum organul legislativ a votat o lege. O lege mai 
imorală, mai primitivă, mai grotescă decât dezlantuirea 
instinctelor primare pe străzile Capitalei României în 
iunie 1990. O lege 76 


care ne condamnă definitiv. Pentru că, de data asta, 
este atacat suportul democraţiei, proprietatea; pentru 
că se încalcă în mod grosolan Constituţia şi principiile 
statului de drept. Nu este vorba de nici un accident, de 
nici o halucinație. Este un act legislativ votat de 
Parlamentul României si care va fi, cu siguranţă, 
promulgat de preşedinte. Prin el se consfinteste faptul 
că ceea ce s-a furat ieri, furat rămâne, iar hoţul (statul) 
capătă drept de proprietate asupra obiectului furat şi 
poate dispune de el cum crede de cuviinţă. O ,,victorie" 
echivalentă cu un dezastru. A căpătat putere de lege 
nelegiuirea prin care comuniştii au anulat dreptul 
asupra proprietăţii, instaurând dictatura şi 
depenedenta absolută a cetăţeanului fata de statul 
comunist. Deposedarea prin jaf şi crimă a proprietarilor 
de drept a devenit lege în binecuvântata Românie. 
Revoluţia din decembrie n-a avut nici un alt rost decât 
să legifereze post-factum ceea ce comunismul n-a 
îndrăznit să legifereze. Legea, în România, a încăput pe 
mâna hoţilor. De acum orice nelegiuire este posibilă. Pe 
cine să dăm vina? Pe Iliescu, pe Năstase, pe Verdet? Pe 
C.V. Tudor şi Adrian Păunescu? Şi pe mai cine încă? 
Mâine se va spune doar atât: românii sunt natia aceea 
ciudată care a legiferat hotia. Ne-au rusinat şi ne-au 
batjocorit lotrii din conducerea ţării în faţa lumii. Furtul 
a devenit virtute şi drept în România. Proprietarul nu 
este apărat în statul nostru de drept. Hoţul, da! La fel 
ca ieri, el este acelaşi: statul. 

Furati, români! Ce furati azi, vi se va da maine, prin 
lege! Nu agonisiti si nu sporiti nimic prin munca 
cinstită, inteligenţă si osteneală, nu va pierdeţi vremea 

să va dramuiti salariul între „avans" şi „lichidare", nu 
investiţi în întreprinderi productive şi în comerţ 
civilizat, nu dati şi nu luaţi împrumut şi nu vă sinchisiti 
să vă achitati datoriile. Furati! Hoţul de ieri este astăzi 
negustor cinstit. Toată lumea să fure de la toată lumea. 
România 

a devenit tara hotilor. Când totul se va pustii, mai 
facem o revoluţie... Se vor găsi hoţi să ne-o fure. Şi iar 
o vom lua de la capăt cu proprietatea, cu democraţia, 
cu statul de drept şi cu Constituţia pe care o poate 
călca în picioare cine vrea şi cui i se năzare... Şi iar vom 
fi mituiti, şi pacaliti, şi jefuiti... Şi iar nu vom şti ce sa 
facem cu buletinul de vot. 

Am aşteptat să se întâmple ceva, nici eu nu ştiu ce: 
să ne crape obrazul, să ne crape pământul, să urle 
electoratul din şaptesprezece milioane de guri. Nu s-a 
întâmplat nimic. Furati, români! Legea apără hoţii. 


România liberă, 
5 iulie 1995 


UNDE DAI ŞI UNDE CRAPĂ 


Ziarul ,Dimineata" a sărit gardul? Parcă ştiam că 
distinsa publicaţie exersează partitura 
proguvernamentală. Ia să vedem ce se putea citi în 
acest ziar în urmă cu exact o săptămână: 

, Neisprăvitul care bârfea iresponsabil pe tema unei 
inferiorităţi a grâului nostru, inferioritate existentă 
numai în capul lui..." etc. 

N-o să vă vină să credeţi, dar „neisprăvitul" în cauză 
este chiar ministrul agriculturii, domnul Valeriu 
Tabără, şi afirmaţia a fost făcută la Televiziunea 
Română, in prezenţa ministrului de finanţe şi, 
bineînţeles, a telespectatorilor. Faptul ca aceasta 
afirmaţie a fost preluată de presă mi se pare mai mult 
decât firesc, mai ales că ,,neispravitul" de ministru 
chiar avea dreptate. Ziarul „Dimineaţa" parca nu a aflat 
că, de câteva decenii, după criteriile de calitate impuse 
pe piaţă, grâul românesc este sub media europeană, 
ceea ce îl face necompetitiv. Semnatarul articolului în 
discuţie, din „Dimineaţa", se face a uita că moda 
timpului în care a rămas prizonier promova cantitatea 
şi chiar o umfla, dincolo de orice bun simţ, în 
detrimentul calităţii. Are dreptate când spune că 
cercetarea românească din agricultură a realizat, în 
timpul lui Ceauşescu, succese notabile şi a câştigat 
concursuri internaţionale. La concursuri stăteam bine. 
Nefericirea cercetătorilor români consta în faptul că 
nu-şi vedeau aplicate pe scară largă rezultatele. înainte 
de război, nu câştigam consursuri cu eşantioane de 
grâu românesc, ci ieşeam masiv pe piaţă cu cel mai bun 
grâu de pe continent. S-a îmbunătăţit totuşi calitatea 
grâului în perioada comunistă? Fireşte! Când ne 

compărăm cu noi înşine. Dar prin comparaţie cu 
performanţele obţinute de agricultură în restul lumii 
(necomuniste) am tot coborât în clasament, în ciuda 
realizărilor unor cercetători cu adevărat remarcabili, 
care au îmbătrânit sau au murit plângând pe ruinele 
agriculturii româneşti. Este adevărat, în planul 
cercetării agricole 


Ceauşescu a făcut mai mult decât guvernele 
postrevolutionare, spre ruşinea actualilor guvernanti si 
nu spre lauda lor. 

Deci, ce susţine ziarul ,,Dimineata"? Că ziariştii care 
afirmă că grâul românesc este, din punct de vedere 
calitativ, sub standardele europene sunt ,,neispraviti", 
,natarai", „lichele", ,secaturi". La pretenţiile ziarului, 
astea sunt argumentele. Numai că „neisprăvitul", 
,nataraul", „licheaua" şi „secătura" care a făcut aceasta 
afirmaţie, declanşând reacţiile presei, este, aşa cum 
spuneam, domnul Valeriu Tabără, ministrul agriculturii. 
El este ,,urechistul" şi „flecarul de duzină"? Ca să vezi! 
Unde dai şi unde crapă! Sau o fi sărit gardul ziarul 
„Dimineaţa", în speranţa ca va mai câştiga o sută de 
cititori peste cei o mie pe care îi are la preşedinţie şi la 
guvern? 

în rest, ticurile cunoscute: „aşa i s-a spus să scrie", 
„mizeria lui morală", „odioşii politicieni", „urletele de 
junglă ale politicienilor", „modul execrabil în care este 
scris articolul", „oamenii aceştia şi-au pierdut minţile", 
„vremuială veninoasa" (probabil viermuială), „minciuna 
şi poltronia acestor incalificabili  colportori de 
insanitati" etc... Aşa de multe şi de urâte încât n-a mai 
rămas loc pentru argumente. A rămas totuşi loc pentru 
»grausorul nostru...luat (înainte de război, desigur - 

n.n.) de la gura ţăranului", „de ce să denigrăm munca 
unor oameni de ştiinţă?" (cine o denigreaza? - n.n.) 
„gospodării unde, potrivit traditionalei ospitalitati 
româneşti, am fost îmbiat cu pâine noua". Pe scurt: 
pupatul şi scuipatul, într-o manieră ce nu face cinste 
unui ziarist aflat la vârsta la care s-ar cuveni să dea 
lecţii de gazetărie altora şi care nu are acel minim 
discernământ care să-l facă să sesizeze capcana în care 
a intrat din exces de zel. 


România liberă, 
19 august 1995 


DATI-MI UN PRAPUR 


Joi, în urmă cu o săptămână, am fost invitat de 
domnul Sorin Dumitrescu la o seară „Darvari”, 
împreună cu doi iluştri scriitori români, Octavian Paler 
şi Nicolae Breban. Poate vă mai amintiţi schitul din 
strada ce leagă Maria Rosetti cu strada Grădina Icoanei 
(fostă General Lahovari). Eu îl văd pe cel de acum şi mi- 
l amintesc pe cel din alte vremuri, aromind dinspre 
chiliile căugărilor, către sfârşitul verii, a gutui coapte, a 
borş proaspăt şi a leuştean. Aici este sediul Fundaţiei 
Anastasia... Şi tinereţea mea m-a chemat... Şi m-am 
dus. Tema „Noi şi alţii", susţinută de domnul Octavian 
Paler, secondat de domnul Nicolae Breban. Nu insist. 
Este dramatic să constati cum o parte din „noi" devin 
,altii". Cum basarabenii, de pildă, au fost supuşi unei 
Constituţii care legifera că pe pământul sfinţit de braţul 
şi voinţa marelui voievod Ştefan cel Mare nu se 
vorbeşte limba română, ci „limba moldovenească" (aşa 
cum ai spune că în Oltenia se vorbeşte... „limba 

oltenească"), cum aromânii îşi revendică si ei (de la 
Freiburg din Germania şi de la profesorul Vasile Barba 
citire) o limbă distinctă, alta decât limba română. Şi am 
inventariat cu această ocazie şi dialectele: macedo- 
român, megleno-român, istro-român, toate făcând parte 
din altă limbă decât română. Altă limbă deci... Şi altă 
natiune!? 

Nu-i asa ca este o nedreptate cumplită să-i 
abandonezi pe românii timoceni (Valea Timocului de pe 
teritoriul fostei Iugoslavii) care îşi pierd treptat 
sentimentul apartenenţei lor de neam şi de limbă, 
topindu-se în „marea slavă"? 

Noi şi alţii?! Cândva, alţii însumau turcii, muscalii, 
leşii, tătarii, austriecii... Şi cu ei se băteau voievozii cei 
vrednici, pentru liniştea şi neatârnarea ţării. Cum să fie 
,altii" basarabenii şi timocenii, aromânii...? Si mâine, 
Doamne fereşte, cine ştie care altii?... 


Domnul Octavian Paler citeşte o întrebare sosită de 
la cei aşezaţi pe scaune în curtea schitului. „De ce nu 
sunt intelectualii români alături de preoţi în 
promovarea marilor idealuri nationale?!* Mă aflu şi eu 
în treabă: „Sunt preoţii noştri cei dintâi care sar în 
apărarea marilor idealuri nationale?** întrebarea şi-a 
luat singură dreptul să-mi deschidă gura. 

Pe 17 decembrie 1989, mă aflam la Piatra Neamţ cu 
domiciliu obligatoriu şi ascultam la postul de radio 
„Europa Liberă** ce se întâmpla la Timişoara, pe străzi 
se murea... Şi deodată un glas de om m-a cutremurat 
din eter cu întrebarea: Unde ne sunt preoţii? De ce nu 
sunt acum în fruntea noastră, cu prapurul înălţat?... Si, 
pentru că nimeni nu-i putea spune unde sunt şi mai ales 
de ce nu sunt, omul acela a ridicat glasul şi a strigat: 

„Daţi-mi un prapur si urmati-ma!”... Şi tot atunci am 
aflat cum au murit mitraliati pe platoul din fata unei 
biserici, tineri care căutau refugiu între zidurile 
sfântului locaş... Dar uşa nu li s-a deschis. 

„Sunt preoţii noştri cei dintâi care ...?** „Nu!” a 
răspuns Octavian Paler. „Şi, dacă e vorba, cel dintâi 
care ar trebui să răspundă la această întrebare este 
chiar întâi Stătătorul, Prea Fericitul Patriarh Teoctist.** 
Şi înalt Prea Sfinţitul Antonie Plămădeală, adaug eu 
acum. Şi preoţii care au batjocorit taina spovedaniei, 
transformându-se în informatori ai securităţii... N-a 
plecat capul în faţa puterii Prea Fericitul Patriarh 
Teoctist atunci cand se demolau bisericile din 
România? Nu declara înalt Prea Sfinţitul Antonie 
Plămădeală ziariştilor din ţările apusene pe care le 
vizita că nu are cunoştinţă de biserici demolate? Am 
asistat zilele trecute la decapitarea unui locaş medical- 
creştin, iniţiat de Asociaţia Cristiana, la modul 
inchizitorial în care a fost demis de ministrul ateu 
Iulian Mincu directorul doctor Pavel Chirilă şi m-a 
umplut de dezamăgire şi revoltă reacţia timorată a 
Patriarhului Teoctist care l-a... rugat smerit pe domnul 
ministru să revină asupra deciziei. Şi ministrul i-a râs în 
nas şi a menţinut decizia. O, Doamne! Dacă aşa stau 
lucrurile în Biserica 
Ortodoxă Română, atunci dati-mi un prapur ca îl 
afurisesc eu pe domnul ministru. Pentru „alimentaţia 
raţională" prin care ne-a infometat şi pentru 
„programul de creştere a natalității" care a dus mii de 
femei la cimitir, pentru batjocura pe care si-a ingaduit-o 
cu un asezamant medical-crestin si pentru umilirea 
publica a capului Bisericii Ortodoxe Romane. Un val de 
proteste a umplut paginile ziarelor din Romania, iar 


Iulian Mincu a făcut-o pe surdul... Şi prim-ministrul... Şi 
preşedintele Ion Iliescu. Acelaşi Ion Iliescu, care se 
mira ca biserica Ortodoxa Romana Libera de la Paris 
respinge obladuirea Patriarhiei de la Bucuresti si o 
accepta in continuare pe cea a Bisericii Ortodoxe Ruse 
de la New York. De ce credeti dumneavoastra ca 
romanii ortodocsi de la Paris refuza oferta Patriarhiei 
de la Bucuresti? „Pentru ca (citez din ziarul românesc 
„Lupta", care apare la Paris), ierarhii Bisercii Ortodoxe 
Române s-au compromis grav cu puterea comunistă şi 
neo-comunistă”... Şi noi ştim foarte bine că lucrurile 
chiar aşa stau. 

Nu este drept să spun că cel care trebuie să 
răspundă acestor întrebări este întâiul Stătător al 
Bisericii Ortodoxe Române? Ori nouă ni s-au năzărit 
toate astea? 

Ei bine, acum ajung la final. Când s-a pronunţat 
numele patriarhului, în contextul dat, domnul Sorin 
Dumitrescu, gazda acestei seri ,Darvari", ne-a 
obrăznicit pe toţi cei care am aplaudat răspunsul lui 
Octavian Paler, după care ne-a dat frumusel afară din 
curtea bisericii, avertizându-ne să nu ne mai prindă şi 
altă data pe acolo, dacă nu renuntam la asemenea idei 
„iresponsabile"... Şi parcă îmi vine să vă cer un prapur 
să mai afurisesc pe cineva. 


Informaţia Bucureştilor, 
14 septembrie 1995 
SCRIETI-MI LA JILAVA 


. Recentele modificări din Codul Penal ne condamnă la 
tăcere sau la obedienta. Aşa că o bună parte din ziarişti 

îşi pregătesc de pe acum bagajele pentru doi-trei ani de 
închisoare la Jilava sau în altă puşcărie binecuvântată 
de Cotroceni, imediat ce preşedintele va promulga, sub 
noua sa formă, Codul Penal. Eu mai aştept. Sunt 
aproape sigur că dl Iliescu „ne arată pisica*!. Eşti naiv!, 
o să spuneţi. Nu! De data asta, nu. Nu spun că n-aş 
putea greşi, dar după părerea mea partitura este, de 
data aceasta, alta. Mi-a spus-o un rabin înţelept. 
Apropo, ştiţi povestea cu rabinul cel înţelept şi evreul 
cel sărac? O ştiţi sau nu, eu tot v-o povestesc. 

Cică un evreu sărac ajunsese în pragul sinuciderii. O 
casă de copii şi, toată averea, o vacă, o capră şi cinci 
gâşte. Cui să se plângă? Rabinului. „Uite ce-i, omule - 
zice rabinul, după o îndelungă chibzuinţă - du-te, ia 
vaca şi bag-o în casă. Vii după o săptămână şi 
discutăm.” Vine omul după o săptămână, disperat. „la 
du-te tu, îi spune rabinul, şi bagă şi capra-n casă.** 
Când au ajuns şi gâştele în casă, omul avea tot ce-i 
trebuie să se spânzure. „De ce disperi?** îl întreabă 
rabinul. „Scoate gâştele afară.** Oricât vi s-ar părea de 
ciudat, după ce a scos afară din casă şi capra, şi vaca, 
şi gâştele, bietul om a fost, în sfârşit, fericit. 

Imediat dupa Revoluție, presa ajunsese într-o 
situaţie disperată. Redactori puţini, bani puţini, 
mijloace materiale deloc, tipografii vechi, ameninţarea 
unei legi a presei bântuia prin casa noastră, speriindu- 
ne copiii abia deprinşi cu scrisul. Nemultumire 
generală! „Sunteţi nemulţumiţi? Nu vor legea presei? 
Ia mariti voi preţul la hârtie!”, a decis „rabinul** de la 
Cotroceni. Disperare totală! „la creşteţi şi preţul 
lucrărilor tipografice! Ia modificaţi Codul Penal şi 
amenintati-i pe ziarişti cu puscaria!** 


Şi uite-aşa am ajuns la funie şi săpun. în naivitatea mea 
postrevolutionara imi vine să cred că acum începe 
mişcarea inversă. Vom scăpa de modificările Codului 
Penal, vom reveni la o lege a presei şi vom fi fericiţi. 
Câţiva redactori-şefi de ziare, preşedintele Televiziunii 
Române au şi început să cânte această partitură. 
Deştept rabinul, domnule! De ce să disperăm? Ceea ce 
n-a încăput în Codul Penal va intra în Legea presei. 
Alinierea! Gata cu critica! Mult stimatul şi iubitul 
doreşte la micul dejun „Totuşi iubirea** cu garnitură de 
ditirambi fripti. 

Sunt rău? Nu sunt rău, oameni buni, sunt doar 
îngrijorat. Nu prea am haine groase şi la Jilava e cam 
rece. 


România liberă, 
5 octombrie 1995 


IMUNITATEA, CA RÂIA 


Interlocutorul meu nu este nici înalt, nici scund, nici 
aşa şi-aşa, nici blond, nici brunet, nici şaten, nu e nici 
gras, nici slab, nici între. Nici nume nu are. El este 
„parlamentarul" sau ,ministrul" sau „şi-şi". Neavând 
nume, ci doar o funcţie, se bucură de imunitate 
absolută, inclusiv de drepturile de a spune orice, fără 
să fie tras la răspundere. Aşa că îl iau la întrebări: 

- Domnule, există dovezi indubitabile că dumneata ai 
primit mită pentru... 

- Resping. Ce înţelegi dumneata prin dovezi 
indubitabile? 

- Flagrantul delict, de pildă. Acte semnate olograf 
din care reiese... 

- Dumneata cunoşti numele ăsta: Willy Claes? 

- Secretarul general al NATO? 

- Vezi că ştii? „Afacerea Augusta" are sau nu 
legătură cu corupţia? Are! Păi, se compară? 

- Dar dumneata, stimabile, i-ai cedat locuinţa de 
serviciu socrului. Este ilegal! 

- Alain Juppe, premierul Franţei, a făcut cam acelaşi 
lucru cu fiu-su. Şi? Văd că tot prim-ministru este. 

- Dar de colaborarea dumitale cu mafia ţiganilor din 
România ce zici? 

- Ce să zic? Zic ce zice fostul premier Giulio 
Andreotti. Minciuna! Şi, fii atent, el are în vedere Mafia 
italiană, nu găinarii damboviteni. 

- Ai mituit Garda Finaciară, domnule, ca să 
favorizezi o firmă la care erai membru în Consiliul de 
Administraţie. 

- I-auzi! La fel ca Silvio Berlusconi? Eşti glumet! 
Garda Financiară română este incoruptibila. O ştiu şi 

copiii. 

- Dar cu tiganusul ăla pe care l-ai bătut, ce-ai avut? 

- Am bătut un tiganus? I-auzi! Numai unul? Felipe 
Gonzales a stâlcit în bătaie câteva mii de basci. Eu, mai 
modest, de'! 

- Ai folosit banii statului în interes personal. 

- Recunosc. Fapta recunoscută este pe jumătate 
iertată. Cealaltă jumătate o restitui şi am lichidat 
datoria. 

- Unde ai mai pomenit aşa ceva? 

- în Suedia. Mona Sablin, vicepremierul, a făcut cam 
acelaşi lucru. 

- Şi ţi se pare normal? 

- Cum adică, miniştri, prim-miniştri, secretari 
generali, personalităţi de talie europeană, şi dumneata 
mă mai întrebi dacă mi se pare normal? Dacă vrei să 
ştii... 

- Nu, mulţumesc. Mai bine nu ştiu. 

Notă: Blânzii parlamentari şi miniştri români nu se 
recunosc cu siguranţă în niciuna din ipostazele 
parlamentarului meu. Nici n-ar avea cum. Ei sunt aşa: 
unul înalt, altul scund, unul blond, altul şaten, celălalt 
brunet, unul gras, altul slab, altul aşa şi-aşa... Şi are 
fiecare numele lui: Văcăroiu, Hrebenciuc, Năstase, 
Tudor, Dumitraşcu, Tatu-popă, Păunescu-poet ş.a.m.d. 
Singura potriveală, imunitatea, de care, spre deosebire 
de alţii, nu pot scăpa, vai de capul lor, ca de râie. 


România liberă, 
19 octombrie 1995 


PAŞTE LUPUL IARBĂ VERDE!? 


Cine zice că Legea învăţământului nu-i bună? Este! 
Or mai fi, pe ici pe colo, unele scăpări neesentiale, dar 
in general este buna. De aceea, zic, a fost mare 
stupefactia cand nu stiu ce natang a varat sub nasul 
Păcăliciului de la învăţământ două ordine ministeriale 
pe care acesta le-a semnat ca primarul. Pentru că 
ordinele respective, în deplină concordanţă cu „cea mai 
bună” lege, erau menite să introducă taxe pentru 
studenţii de la stat. Şi s-a constatat că în Constituţie 
scrie cu totul altceva. Dar asta numai după ce studenţii 
au părăsit facultăţile şi au ieşit în stradă. Nu înainte, 
deşi legea era promulgată de preşedintele României 
încă din iulie, fără să observe nimeni că ea, „legea cea 
minunată!!, nu se potriveşte cu Constituţia în câteva 
puncte, dar cu deosebire în locul acela unde scrie că 
„în România învăţământul de stat este gratuit". 

Nenorocirea este ca vinovatii sunt cam multi si ar 
ramane Parlamentul pustiu... La urma urmelor, bine ca 
s-au limpezit lucrurile. Ma intreb, asa, in nemernicia 
mea, oare cine sa fi sesizat opinia publică şi 
Parlamentul in legătură cu  neconstituţionalitatea 
taxelor în învăţământul de stat? Cumva nemernicii de 
ziarişti, care-şi vâră nasul unde nu le fierbe ibricul şi 
află pana şi meniul dlui Năstase (,,case" este o rimă, 
nimic altceva), obligându-l să tragă perdeaua la 
budoarul parlamentar? Auzi, ai dracu'! O fi iarăşi vreo 
acţiune provocatoare prin care Opoziția (care 
Opoziţie!?) încearcă să agonisească oarece capital 
politic? Tocmai acum, când a declarat că va sprijini, în 
cel mai patriotic sens, o guvernare PDSR. Ia să vedem 

noi din vina cui s-a ajuns la scăpările astea 
neconstitutionale? Pai cum s-ar fi putut ajunge altfel 
decât din vina Opoziţiei? N-au spus unii lideri ai 
Opozitiei ca găsesc  nelogică gratuitatea in 
învăţământul de stat? Dl Nicolae Manolescu în 
persoană. Ai văzut? Atunci să i se ridice dlui 
Nicolae Manolescu ce este de ridicat şi să fie dat pe 
mâna Constituţiei chiar dacă în România se şterge cu 
ea la „pardon de expresie!! cine vrea şi cine nu vrea. 

Cică asta li se trage parlamentarilor noştri din 
sperietură ungurească şi din capitolul 13 din lege. 
Doamne fereşte! Sperietură! Nici vorbă de ceea ce a 
făcut sau nu a făcut dl Manolescu. N-are dumnealui 
atâta trecere la maşina de vot a PDSR, că, dacă avea, 
nu-i mai aveam noi demult nici pe Văcăroiu prim- 
ministru, nici pe C. V. Tudor senator. Oricum, este de 
apreciat transparenţa absolută de care dă dovadă 
PDSR când e vorba de ceva ce poate fi pus în cârca 
Opoziţiei cooperante, vezi bine. Este un bun exerciţiu 
pentru eventualitatea că ar fi nevoit să guverneze până 
la alegeri cu sprijinul ei patriotic şi dezinteresat. Ce 
sentiment reconfortant, să ştii că vei avea la cine să te 
incrunti şi spre cine să arăţi cu degetul! 

Pas înapoi, domnilor! Până nu e prea târziu. 
Degeaba vă iluzionaţi. Lupul nu paşte iarbă verde. 


România liberă, 27 
octombrie 1995 


COMPLICITATEA VICTIMEI 


Doamna uscativa şi omul cel palid care citeşte ziarul 
aşteaptă în faţa magazinului alimentar de lângă 
cinematograful „Gloria" să vină laptele. Aşteaptă şi 
discută. Aşa aflu eu şi toţi cei din jur că doamna cea 
uscativa este pensionara, cu o pensie de mizerie şi doi 
băieţi şomeri. Nu, nu este înscrisă în nici un partid, 
„dar asta nu mă face să-mi pierd bunul simţ", zice şi îşi 
schimbă sacoşa cu sticle goale în cealaltă mână. 
„Jumătate din populaţia României se află sub pragul 
sărăciei", reproduce domnul cel palid un pasaj din ziar. 
„N-a murit nimeni de foame în România", replică 
doamna uscativa. „Dar de frig? La blocul P2 nu s-a dat 
nici un abur de căldură. Nici atunci când temperatura a 
atins două grade", zice dumnealui. „Nici de frig, să fim 
serioşi, doar cine ştie cum...”, vine prompt răspunsul. 

Nu ascult continuarea. Mă retrag spre magzinul 
„Titan" să caut un radiator electric, cel mai ieftin mijloc 
de încălzire, acum când preţul gigacaloriei s-a dublat, 
iar al energiei electrice nu. în drum mă opresc pe la 
Piaţa Miniş şi iau act că preţurile au crescut nu cu 0,5 - 
0,6%, cum spune dl Văcăroiu, ci cu 15-20%. 

„N-a murit nimeni de foame în România"! Copii 
distrofici, tineri prost hraniti, salarii de mizerie, pensii 
de mizerie, şomaj, cerşetori pe toate drumurile... „Şi 
nici de frig"! întrebaţi administratorii de cimitire câte 
zeci de mii de cruci s-au adăugat ritmului obişnuit al 
morţii în anii aceia în care ni se luase căldura pentru a 
se plăti datoria externă. Acum facem datorii externe, 
dar nu am scăpat nici de foame, nici de frig. „Mai 
puneţi o haină în plus", ne sfătuia „grijuliu" dictatorul. 

„Nu s-au mai săturat porcii ăştia de came?" se întreba 
„savanta de renume mondial", mestecându-şi caviarul. 
De sfaturi şi întrebări cinice am scăpat. De frig şi 
foame, nu! 

După toate probabilitățile, epidemia de gripă va 
atinge în ianuarie-februarie 1996 punctul maxim. 7 900 
de lei - preţul noului vaccin antigripal! Sănătatea 
omului a devenit obiect de lux pe care tot mai puţini şi-l 
pot permite. Ce se va întâmpla acum cu coşul zilnic 
după explozia preţurilor? Şi ce se va întâmpla dacă 
ministrul sănătăţii va cere guvernului să majoreze 
preţul acestui „coş” cu preţul real al medicamentelor? 
Dar cum să recunoască autorul „programului de 
alimentaţie raţională", alt atentat la sănătatea biologică 
a naţiunii, că suntem un popor bolnav? N-am scăpat de 
„program" datorită sărăciei... Si nici de autorul lui, 
fostul şi actualul ministru al sănătăţii. Acum nu mai 
avem nici scuza unei dictaturi odioase, acum cei care 
conduc tara, cei care i-au readus pe Iulian Mincu, C. V. 
Tudor şi Adrian Păunescu, cei care au făcut din slugile 
lui Ceauşescu „democraţi" şi „patrioţi" iar din vârfurile 
securităţii parlamentari şi oameni de afaceri au fost 
aleşi de noi. 

Dar toate le-am trăi uşor, vorba poetului, dacă n-ar 
trebui să fim martori şi la această nouă formă de 
umilinţă, complicitatea victimei cu agresorul, care m-a 
infiorat, într-o dimineaţă, aşteptând să sosească laptele. 


România liberă, 30 
octombrie 1995 


CRIZĂ MORALĂ 


Nu mi-a venit să cred... Şi totuşi, din mai multe 
surse mi se confirmă un fapt incredibil. Unul dintre 
senatori, până mai ieri respectabil pentru atitudinea sa 
de o intransigenta aşezată dar fermă, domnul Tocaci, 
face o jalnică pledoarie pentru pensii speciale acordate 
parlamentarilor. Până acum aş fi putut crede că 
această insolenta a parlamentarilor este doar opera 
odiosului mecanism de vot reglat conform vointei 
Cotrocenilor. Asa cred si acum, cu precizarea ca nu era 
vorba doar de o mituire a parlamentarilor majoritari 
care, de la o vreme, pareau sa dea semne de 
nesupunere, ci de o nouă momeală otrăvită aruncată 
opoziţiei. Pentru că, la o asemenea neruşinare, cea mai 
mare parte a parlamentarilor, inclusiv cei din opoziţie, 
au votat ,pentru", preşedintele României şi-a declarat 
dezacordul în mod foarte clar, afirmând că nu vede nici 
o justificare pentru un sistem de pensionare 
preferential în favoarea parlamentarilor. Afirmația 
preşedintelui pica tocmai în perioada în care IMAS 
(Institutul de Marketing şi Sodaje) realiza un sondaj de 
opinie in care domnul Iliescu creştea în simpatia 
electoratului, faţă de ultimele sondaje, cu 4,5%. Aţi 
văzut dumneavoastră cum se câştigă electoratul? Aţi 
văzut cine e apărătorul cetăţeanului împotriva 
exceselor? Ion Iliescu! 

Tragic mi se pare faptul că Parlamentul României 
votează la unison când e vorba de avantaje şi stipendii 
pentru... parlamentari. Pentru ce ar trebui să se acorde 
drepturi speciale parlamentarilor? Pentru ca 
reprezentanţii în Parlament ai celor patru partide de 


guvernământ, majoritare la vot, au reuşit să menţină un 
guvern incompetent care a dus ţara în starea de sărăcie 
şi haos în care ne găsim? lar celorlalţi pentru ce? 
Pentru că n-au reuşit să-i oprească? Pentru asta le este 
datoare națiunea cu pensii grase, 92 


pe viaţă? Şi dacă presa, la unison, critică acest act 
profund imoral, ce se adaugă altor acte imorale comise 
de Parlament, vinovată este presa care, zice domnul 
Tocaci, doreşte desfiinţarea Parlamentului? Ce fel de 
morală este asta? Şi cine sunt cei care o susţin? Când 
4,5 milioane de pensionari din România se află la limita 
de jos a sărăciei, cu pensii sub 65 000 lei pe lună, iar 
din aceştia 1,5 milioane la limita de supravieţuire, cu 
pensii lunare sub 40 000 lei, este de vină presa, care nu 
tace? Presa, căreia aceiaşi parlamentari încearcă să-i 
puna botnita? Atunci să-i dăm dreptate şi „părintelui 
Constituţiei", domnul Antonie Iorgovan, atunci când 
consideră că acel comerţ criminal cu carburanţi către 
sârbi înseamnă, aşa cum spune, „ajutorarea sârbilor 
aflaţi în nevoie, un act care se înscrie în tradiţia 
relaţiilor de prietenie şi bună vecinătate dintre cele 
două ţări". Şi atunci ce reprezintă embargoul impus de 
comunitatea internaţională şi acceptat de guvernul 
român, un act de neprietenie faţă de sârbi?... Şi din nou 
este de vină presa? Neruşinarea, minciuna, hotia, 
încălcarea legilor au devenit virtuţi? Atunci să le 
ridicăm statui mincinosilor, hotilor, escrocilor. E timpul 
cel mai potrivit. 


România liberă, 18 
noiembrie 1995 


MAI TRĂIEŞTE FRANZ IOSEF? 


„Cu cine votezi, matusa?” „Cu Iliescu!" „De ce cu 
Iliescu?" „Pentru că el e preşedinte!" „Şi dacă nu o mai 
fi?" „Votez cu al de-o fi." Aşa ni se reda, nu demult, la 

un post de televiziune, dialogul dintre un ziarist şi o 
bătrână alegătoare,! motiv de îngrijorare pentru noi şi 
pentru şansele opțiunii democratice în următoarele 
alegeri, în condiţiile în care persoane adulte şi cu drept 
de vot se află într-o asemenea confuzie. Un cunoscut 
editorialist preia exemplul câteva zile mai târziu, la 
TVR, ca să ne dezvăluie tâlcul ascuns al vorbelor babei, 
şi zice: „Adică, dumneaei vroia să spună că nu votează 
cu altul pentru că acela, iertati expresia cam abruptă, 
nu are faţă de preşedinte." Aha! Ai văzut cum vine de 
se leagă? Dacă acceptăm exemplul în realitatea sa 
crudă, ajungem la concluzia că pe bătrâna respectivă 
nu o prea dădea (pardon!) mintea afară din casă şi că 
există o secvenţă a electoratului român care are habar 
de politică şi de alegeri cam cum mă pricep eu la 
cuneiforme... Şi că acest segment reprezintă masa de 
manevră. Da, dar aşa ceva nu se poartă. Dai în babă, 
dai în electoratul român, jigneşti națiunea. Priviţi, 
români, cum este insultat electoratul! Auzi, babo, ce ti- 
a zis ziaristul ăla, care, ce crezi, susţine Opoziția până- 
n pânzele albe?! Acum vine celălalt, mai deprins cu 
delicatesele populismului militant, şi zice: „Ba pardon! 
Baba este plină de înțelepciunea românească 
tradiţională şi ancestrală până în basma. Ea a vrut să 
zică altceva: că după o îndelungată comparaţie 
fizionomică a candidaţilor la preşedinţie, ba chiar şi a 
discursului lor politic, cine ştie, a stat bine pe gânduri 
şi a decis că Ion are fata şi ceilalţi nu." Ai văzut unde 
bătea baba şi noi, ca proştii, nu ne dumiream! Noroc cu 
cei atenţi la sensurile adânci ale judecății babei, luată 
drept exponent al înţelepciunii ancestrale, prin care am 
supravieţuit în timp în acest spaţiu carpato-danubiano- 
pontic. Păi vezi? 

Am şi eu un exemplu, ceva mai vechi, dar bun. Cică 


un activist de partid aude că undeva, pe munte, este un 
baci, uitat de lume şi cu un nivel politic discutabil. Urcă 
să-l cunoască. Da' până să-i pună dumnealui vreo 
întrebare, baciul zice: „Om bun, spune-mi şi mie, mai 
trăieşte Franz Iosef?” Ce a urmat, nu mai ştiu. Din 
toată întâmplarea, eu, în nemernicia mea, trag 
concluzia că izolat, prin coclaurile muntelui, bietul baci 
era totalmente rupt de realitate. Dacă aş avea 
subtilitatea celor care au tălmăcit asa de frumos 
înţelepciunea babei, aş zice că baciul cel chiznovat i-a 
dat activistului o lecţie de politică aplicată. Aş zice că 
baciul vroia să ştie, de fapt, nu dacă mai trăieşte 
împăratul, care în concepţia lui era simbolul 
exploatatorului nemilos al celor ce muncesc, ci dacă a 
fost alungat şi pedepsit fostul asupritor, spre liniştea 
oamenilor care construiau in libertate şi pace 
socialismul. Vă daţi seama câte variante posibile ar 
putea apărea într-o viziune postdecembristă la care nu 
a visat nici Caragiale? Păi vezi?! 


România liberă, 30 
noiembrie 1995 


EUROPA CÂRCOTAŞĂ 


Succesele înregistrate de comuniştii şi 
ultranationalistii ruşi sunt încă o dovadă că electoratul 
din Est a rămas la stânga. Incidentul rus, cel mai 
dramatic desigur, reprezintă însă şi un vot de blam la 
adresa Vestului, care a luat în glumă forţa cu care 
sărăcia cronică din fostele ţări socialiste pledează 
pentru doctrinele egalitariste de sorginte comunistă. 
Politicienii şi factorii de decizie din ţările vestice au 
tratat Estul nu ca pe o parte a continentului pe care 
trebuie să şi-o apropie, ci ca pe o piaţă de desfacere în 
care să-şi plaseze mărfurile, un mijloc de a-şi spori 
propria bogăţie. De aici politica stupidă a organismelor 
financiare internaţionale, care au impus ţărilor din Est 
măsuri antisociale ca preţ al împrumuturilor acordate 
şi au practicat discriminări de-a dreptul groteşti între o 
tara şi alta. în loc să ajute efectiv Estul să se dezvolte si 
să scape de sărăcie, Vestul cel bogat a încercat să-l 
colonizeze într-o formă care aminteşte de Cristofor 
Columb. El şi-a trimis spre Est conchistadorii cu 
,oglinjoare" si ,margelute", lăsându-l să sucombe 
tehnologic şi financiar. La asta s-a adăugat, fara 
îndoială, iluzia multora despre moralitatea partenerului 
vestic. Entuziasmul secret, întreţinut şi de barierele 
impuse de statele comuniste (ce minunat trebuie să fie 
„fructul oprit"), entuziasmul declarat de după revoluţia 
anticomunistă est-europeană, când toate speranţele ni 
se păreau posibile, s-au transformat într-o amară 
deziluzie. Vestul se uită la sărăcia noastră şi se 
gândeşte cum se poate îmbogăţi, din asta, el. 

Personal, îmi scapă criteriile morale în baza cărora 
unele ţări foste comuniste au primit împrumuturi 
nerambursabile pentru refacerea economiei, iar altele 


n-au putut obţine nici credite normale, cu dobânzile 
aferente. „N-am venit să vă dăm peşte, ci să vă învăţăm 
cum să prindeti peste", perorau la urechile noastre 
profesori vestici de duzină. Uitau însă de fiecare 96 


dată să ne vândă si undita, iar cât ne-au tot învăţat, s-a 
cam imputinat peştele şi de la o vreme şi pescarii -1,2 
milioane de „pescari!!, şomeri fără speranţă, numai în 
România. 

Prin 1990, într-un răvaş de plăcintă care mi-a picat 
în farfurie am citit: „Prostul caută ajutor în afară, 
deşteptul în sine.” Mi se pare că am plătit peste măsură 
impozitul pe prostie. întrebarea este: duşul rusesc a 
trezit Vestul, ori acesta se leagănă în iluzia că va cobori 
o altă cortină de fier? Apropo de răvaş: acum este 
momentul să găsim în noi forţa de a-i înlătura de la 
putere pe foştii comunişti. Ce lecţie pentru această 
Europă cârcotaşă! 


România liberă, 
21 decembrie 1995 

PERIA DE HAINE 


N-am să-l invit pe domnul Ion Iliescu in 
apartamentul meu din Balta Albă pentru că mă jenez. 
Şi nici domnia-sa nu mă va invita pe mine acasă dintr- 
un motiv asemănător. La toate astea se adaugă motive 
absolut personale. Acasă la tine inviti pe cine vrei şi pe 
cine îţi place, nu? Mi se pare, aşadar, logic faptul că joi, 
28 decembrie 1995, Ion Hiescu a invitat la Cotroceni 
reprezentanţii cotidianelor centrale, cu câteva excepţii: 
„România liberă", „Ziua", „Cotidianul" şi „Azi". Pentru 
că această ctitorie brâncovenească este reşedinţa 
particulară a domnului Ion Iliescu, nu sediul 
preşedinţiei, aşa cum aţi putea crede. Deci domnul 
Iliescu a rechizitionat în interes personal, nu o vilă cu 
trei-patru apartamente, cum se poartă pe la PDSR, ci 
un întreg palat, un monument arhitectonic de primă 
mărime, de valoare inestimabilă. Nu a fost omisiune, 
cum s-ar putea crede, ci o selecție, dovadă că în cazul 
ziarului nostru, de pildă, ni s-a confirmat telefonic de la 
Biroul de presă al preşedinţiei că nu am fost invitaţi. 

Dacă palatul Cotroceni ar fi fost sediul preşedinţiei, 
nu reşedinţa privată a domnului Iliescu, aşa ceva n-ar fi 
fost posibil decât dacă preşedintele şi-ar asuma 
întreaga responsabilitate pentru  obstrucţionarea 
deliberată a presei incomode. Ca persoană privată, 
domnul Iliescu îşi poate alege persoanele şi ziarele cu 
care doreşte să discute. Ca preşedinte al României, 
actul ar constitui un abuz flagrant, o dovadă în plus că 
tendinţele dictatoriale pe care le manifestă, de regulă, 
nu sunt doar simple impresii. Ion Iliescu îşi închipuie că 
din momentul în care a fost ales îşi poate permite orice, 

iar  idiosincraziile personale devin drepturi ale 
preşedintelui. Dar drepturile preşedintelui există numai 
în măsura în care nu încalcă drepturile altora. Ce lege 
îi permite domnului Iliescu să interzică accesul la 
informaţii unor ziarişti de la indiferent ce ziar? Este 
acest fapt în spiritul Constituţiei României şi al 
drepturilor omului, de care face atâta caz liderul 
naţional al PDSR? 

Nu ştiu cât de favorabilă i-a fost domnului Iliescu 
selecţia, ştiu însă că în ziare nu prea s-a văzut ce a vrut 
domnia-sa de la presă. Doar „Cronica Română" pare să 
fi înţeles apropo-ul, dovadă articolul lui Horia 
Alexandrescu, „Marele câştig - imaginea". Este din zi în 
zi mai evident faptul că Horia Alexandrescu, redactor- 
şef la „Cronica Română" şi teleast plin de har, vrea să 
se pună bine cu Puterea. Articolul are toate virtuțile 
gazetaresti ale periei de haine care îndepărtează toate 
scamele de pe ţinuta prezidenţială. Zice domnul „perie 
de haine" citându-l, banuiesc, pe preşedintele 
României: „1995 a însemnat un câştig foarte important 
în planul imaginii şi politicii externe, la care au 
contribuit în mai mică sau mai mare măsură toate 
forţele politice din tara." Se poate, domnule 
Alexandrescu, dar eu nu pot uita cele spuse de Ion 
Iliescu la întâlnirea cu şefii de state de la Viena, când 
declara ziariştilor că aderarea României la structurile 
europene este o lecţie dată opoziţiei. S-a schimbat ceva 
în 1995? Eu n-am observat. „Cine îi plăteşte pe astia?", 
se întreba Ion Iliescu la Viena, referindu-se la Ion 
Cristoiu şi la subsemnatul, care consemnam gafele 
prezidenţiale în articole transmise în ţară. De atunci şi 
până acum am făcut un pas mai departe: ni se interzice 
accesul la informaţie. N-o să consemnăm asta pe 

frontispiciul ziarului, dar o vom aduce la cunoştinţa 
Europei de câte ori vom avea prilejul pentru a ilustra 
spiritul democratic ce-l caracterizează pe preşedintele 
României. 

Pentru că nouă ne repugnă condiţia de „perie de 
haine", iar ţinuta preşedintelui este prea plină de 
scame pentru o singură perie. 


România liberă, 
4 ianuarie 1996 


PREA-DEŞTEPTUL DOMN MĂGUREANU 


Domnul Măgureanu este băiat deştept. Cel puţin aşa 
ne spune domnul Silviu Brucan. Numai că laudele 
domnului Brucan trebuie preluate cu toată prudenta. 
De ce îl laudă domnul Brucan pe domnul Măgureanu? 
Pentru că a avut inteligenţa să-şi publice dosarul de la 
Securitate. Tot dosarul? Tot ce i s-a părut domnului 
Măgureanu revelator. Ce consideră domnul V. M. că ar 
fi revelator şi ce este într-adevăr revelator, asta-i altă 
cântare. Adică domnia-sa doreşte să lămurească mai 
întâi originea sa etnică, lucru neesential, fără nici o 
discuţie. Tatăl: lanosz Astaluş (nu Astalosz, cum zice 
lumea). Mama: Roza Măgurean. Deci roman neaos, 
pentru ca lanosz este forma maghiarizata a lui Ion, iar 
Astalosz traducerea în maghiară a substantivului 
comun „tâmplar". Adică, zic eu, numele originar ar fi 
fost Ion Tâmplaru, devenit prin maghiarizare lanosz 
Asztalosz (sau Astaluş). Cam complicat, nu? Pentru că 
Astaluş pare să fie forma românizată a lui Asztalosz 
(tâmplar). Asta ar fi dovada de inteligenţă? Nu. Dosarul 
publicat dovedeşte că domnul Virgil Măgureanu 

(Astalosz-Astaluş) a fost nu ofiţer de Securitate, ci un 
biet rezident, slab profesional şi cam inactiv, motive 
suficiente pentru a fi promovat, după Revoluţie, în 
funcţia de director al Serviciului Român de Informaţii. 
Asta e tot? Tot. Deştept băiat. Deştept, dar cam 
mincinos, pentru că în fata Parlamentului a afumat - 
există banda înregistrată - că n-ar fi avut nici o 
legătură cu fosta Securitate. Deci directorul SRI este 
mincinos. Contribuţia sa la desfăşurarea evenimentelor 
din Decembrie 1989 nu este prea clară, dar a făcut 
parte din grupul condus de Ion Iliescu, care ar fi pus la 
cale o lovitură de stat îndreptată împotriva lui 
Ceauşescu, rămasă doar un vis »erealizat. Atunci, ce 
anume îl recomanda pe Virgil Măgureanu ca director 
SRI? Pauză!... 

Şi, totuşi, de ce şi-a publicat Virgil Măgureanu 
,dosarul" de la fosta Securitate? Oare pentru că C. V. 
Tudor pregătea şi el publicarea aceluiaşi dosar, o formă 
ceva mai amplă? Posibil. Sunt aproape sigur că 
„dosarul“, în varianta Măgureanu, este incomplet. 
Pentru că, dacă domnia-sa şi-a pus capul sub patrafir şi 
a recunoscut tot, e pierdut. Nu pentru minciunica 
spusă Parlamentului, ci pentru că persoana aflată în 
funcţia de director al SRI, iertată de păcatele 
recunoscute până la urmă (spre lauda lui, nu-i aşa?), 
pre mulţi poate popi şi asta nu se poate răbda. Există şi 
un principiu al promovării cadrelor, care se învăţa cu 
predilecție la Moscova, conform căruia siguri sunt 
numai cei care pot fi ţinuţi în şah cu ceva. Curăţat de 
păcate, devine nesigur şi chiar periculos pentru cei 
care l-au promovat. N-a fost prost domnul V. M. Şi nici 
deştept. Eu aş zice că a fost prea deştept. Şi asta poate 

să-l coste. 


România liberă, 
6 ianuarie 1996 


CAMPIONUL MINCINOŞILOR 


„România Mare”, ziarul partidului cu acelaşi nume, 
a făcut un lucru oribil. A preluat un articol de-al meu 
din ziarul „România liberă'* din 6 ianuarie şi l-a 
reprodus, fără să mă consulte, în pagina a 1 laa 
numărului din 12 ianuarie al revistei. Există sau nu un 
text de lege care să interzică o asemenea ticăloşie? Nu 
ştiu, dar s-ar cuveni să fie. Problema ţine mai degrabă 
de etică decât de justiţie. Cititorul neavizat ar putea 
crede că am devenit colaborator al „României Mari”. 
Să mă ferească Dumnezeu! Ceea ce mă revoltă mai ales 
este faptul că, preluat de un săptămânal care minte 
sistematic, articolul este demonetizat, îşi pierde 
credibilitatea, eu fiind astfel ridiculizat în ochii 
cititorilor. Atitudinea mea faţă de „România Mare** şi 
de liderul partidului este bine cunoscută şi îi interzic 
formal lui Comeliu Vădim Tudor să se folosească de 
numele meu în acestă formă. Prefer să mă înjure. 

Viclean cum îl ştim, C.V. Tudor preia în revista sa şi 
un articol din „Cotidianul** semnat de Tia Șerbănescu 
şi încă un articol din „Adevărul**, alăturându-le textului 
semnat de fostul şef al Securităţii din Caraş-Severin, 
acum deputat PRM de Caraş-Severin, colonelul în 
rezervă Ştefan David. Nu textul este problema, ci 
alăturarea.  Deci*, Cotidianul”, „România  liberă**,, 
Adevărul**, ziare care îşi au linia şi prestigiul lor, par 
să defileze sub drapelul „României Mari" alături de 
Ştefan David şi de deputatii PRM si PSM în problema 
Virgil Magureanu, eu coabitand cu Alcibiade si C.V. 
Tudor! in acest fel, C.V. Tudor isi adjudeca rolul de 

campion al luptei împotriva minciunii, pe care îl 
urmează, obligate de justetea cauzei promovate de 
liderul PRM, ziare de prestigiu care, iată, şi-au dat 
seama, în sfârşit, câtă dreptate are campionul 

mincinoşilor, Corneliu Vadim Tudor. Mai mare ruşine 
ca asta nu am mai păţit. încep să mă întreb dacă nu 
cumva atitudinea mea critică fata de nesinceritatea 
directorului SRI nu este chiar atat de nejustificata pe 
cat am crezut. Este ceva subred in argumentatia mea, 
daca articolul a fost preluat de , Romania Mare**. Poate 
ca n-o fi chiar asa de vinovat Virgil Magureanu daca C. 
V. Tudor (mincinos irecuperabil) se straduieste asa tare 
sa ne convinga ca este. Pentru ca in aceasta revista se 
spune adevarul numai din intamplare si numai daca are 
de castigat din asta imaginea lui C. V. Tudor. 

De la o vreme, liderul PRM critica vehement 
Guvernul, Presedintia, privatizarea etc. incep sa devin 
circumspect atunci cand abordez asemenea subiecte, 
nu cumva sa le preia C. V. Tudor si sa le republice sub 
semnul „autorităţii sale morale** ca iar ma face de 
rusinea lumii. 

Domnule C. V. Tudor, iti promit ca te ignor daca imi 
promiti ca nu-mi batjocoresti articolele republicandu-le 
in revista dumitale nerusinata. Uit pur si simplu ca 
existi! 


România liberă, 
11 ianuarie 1996 


CIOCLII 


Cât încă Apusul stătea în cumpănă dacă să ne 
primească ori nu în Consiliul Europei, un reprezentant 
al Angliei îşi exprima neîncrederea în guvernul de la 
Bucureşti. El punea în discuţie, între altele, prezenţa în 
acest guvern a autorului celebrului program de 
alimentaţie raţională din timpul dictaturii ceausiste, 
doctorul Iulian Mincu. Argumentul mi s-a părut de bun 
simţ şi aşteptam o reacţie a Bucureştiului care n-a venit 
niciodată. Iulian Mincu se menţine bine-merci în 
funcţie, contestat de marea majoritate a medicilor din 
România şi pe cale să aducă asistenţa sanitară la 
nivelul unui dezastru naţional. Acest ministru- cioclu nu 
se jenează să organizeze o reformă sanitară aberantă 
pe care o resping doi medici din trei, să regizeze 
vendete personale împotriva unor medici nesupuşi, cum 
este cazul doctorului Pavel Chirilă de la Spitalul 
Christiana, schimbat din funcţie înainte de a i se dovedi 
vreo vină care să justifice asta; sa patroneze 
transformarea maternitatilor în societăţi de pompe 
funebre pentru nou-născuţi şi să spună celor care mai 
pot să-l creadă că fără el ar fi fost mult mai rău. 

Dacă din 1989 încoace cam totul a mers din rău în 
mai rău, asistenţa sanitară este, de departe, sectorul cu 
rezultatele cele mai proaste, fapt care ne-a adus pe 
primul loc in Europa la capitolul „mortalitate“ si pe 
unul din ultimele la capitolul „natalitate". Te întrebi pe 
bună dreptate: cine-l susţine? 

Zilele trecute m-a sunat un „onorabil' domn 
profesor, persoană cunoscută, nu vi-l spun. Asta mi-a 

amintit că după revoluţie am avut cu domnia sa o 
experienţă foarte interesantă. Vinovati sunt rinichii 
mei, care-mi fac, din când în când, figuri. Am făcut 
prostia să mă destăinui onorabilului domn profesor, 
chiar dacă nu era de specialitate. în două săptămâni mi 
s-a şi citit 
condamnarea la moarte. Nu mă puteam salva de la asta 
decât dacă, aţi ghicit, îl lăsam pe domnul profesor să se 
ocupe de sănătatea mea. în tot acest timp apăreau, nu-i 
aşa (!), tot felul de subiecte de scris în ziarul la care 
lucram, subiecte în legătură cu care mă sensibiliza, 
evident, domnul profesor. Asta până într-o zi când „mi-a 
picat fisa” şi am apelat la un specialist adevărat. Aşa 
cum bănuiam, pietricica de la rinichiul meu drept 
fusese transformată de domnul profesor într-un munte. 
Nu vă mai spun cât a fost de afectat că mă adresasem 
altui specialist din Timisoara, somitate de talie 
europeană în domeniu, şi cum au dispărut fără urmă 
urografiile făcute în Bucureşti şi care, analizate de un 
specialist, ar fi dovedit intenţia domnului profesor din 
Bucureşti de a mă face dependent de domnia sa. N-o să 
vă vină să credeţi, acum, când m-a sunat din nou, n-am 
avut tăria să-l înjur, ne-am urat politicos unul altuia 
sănătate, un an bun etc. etc. etc. Oare ăsta să fie şi 
modul în care se menţine în funcţie domnul Mincu? S- 
ar putea întâmpla ca onorabilul domn ministru să-şi 
apere scaunul alimentând ipohondriile la vârf? Te 
pomenesti că pe la Cotroceni nu se repiră şi nu se 
mănâncă fără avizul domnului ministru al sănătăţii. 
între timp, au mai murit încă doi nou-născuţi la 
maternitatea „Buna Vestire" din Galaţi... Şi iar nu se 
ştie din ce cauză. 


România liberă, 
25 ianuarie 1996 


INTERESUL NAŢIONAL 


Se spune că în politică se minte frecvent, dar vai de 
cel prins cu minciuna. La noi e altfel. De minţit se minte 
mai mult ca oriunde, dar pentru cel prins cu minciuna 
nu e nici un fel de „vai”. Aş spune că dimpotrivă. Unul, 
n-are importanţă care, zice că nu i-a chemat pe mineri 
la Bucureşti. Propriile sale afirmaţii dovedesc că i-a 
chemat. Un altul, acuzat că ar fi fost implicat în 
reprimarea participanților la demonstraţia de la 
Timişoara în 1989, neagă cu vehementa, deşi martori in 
viaţă există. în sfârşit, miniştrii noştri trag, zilnic, câte-o 
„minciunică” atunci când se ridică o „problemuţă”, cum 
ar fi, să zicem, recentul colaps energetic ce a paralizat 
economia naţională, iar primul-ministru, de câte ori 
spune un adevăr, face urticarie. Dar urticarie n-a mai 
avut din copilărie. 

în materie de corupţie, fraudă, escrocherie puse în 
seama unor reprezentanţi ai Puterii sau a unor 
simpatizanți, prima reacţie este vehementa: o încercare 
de denigrare din partea Opoziţiei, o manevră politică de 
natură să compromită... etc. Când lucrurile se încurcă, 
urmează delimitarea. Individul n-a avut nici o legătură 
cu reprezentanţi ai partidelor de guvernământ, care 
nici „Zaher” n-au mâncat, nici gura nu li s-a îndulcit. 
Când nimic nu se mai poate nega, individul ajunge în 
faţa instanţei şi scapă, din lipsă de probe. Escroci 
deveniți traficanţi de stupefiante, hoţi în stil mare fac 
voiaje de plăcere prin faţa instanţelor judecătoreşti, 

timorate de relaţiile sus-puse ale inculpatului sau 
„amovibilizate” ocazional cu galbeni sunători. 

Un lider de partid, care şi-a trimis reprezentanţii pe 

la porţile Europei să se plângă de abuzurile altui partid 
aflat la guvernare, nu exclude posibilitatea colaborării 
cu acel partid, dar la nivel local, desigur, pentru că la 
nivel central nici nu se pune problema. 
Partide politice care au demonstrat de-a lungul 
timpului  intransigenţă fata de minciună, hoţie, 
politicianism găunos, lene, incapacitate organizatorică 
etc. sunt gata să coopereze cu cei pe care i-au acuzat 
până mai ieri. Dacă interesele naţionale o cer! 
Interesele nationale suportă şi prezenţa „artiştilor" din 
solda lui Ceauşescu în Parlament şi candidatura lor la 
funcţia de preşedinte al României, interesul naţional 
recomandă menţinerea nu ştiu cărui funcţionar într-o 
funcţie înaltă chiar dacă a semnat statul de plată în 
fosta Securitate... şi asta ca nu cumva, Doamne fereşte, 
să vină în locul lui altul mai rău; interesul naţional este 
vinovat de căpătuiala parlamentarilor prin Consiliile de 
Administraţie ale firmelor, pentru că în numele şi în 
folosul naţiunii s-au dus şi ei acolo să vadă, pe viu, cum 
merge economia, nu să-şi umple sacul şi să dea 
informaţii „discrete" celor interesaţi. Interesul national 
a suportat şi comerţul criminal din Clisura Dunării, 
interesul naţional face, din generali compromişi, 
ambasadori onorabili şi lui trebui să-i mulţumim când 
creşte producţia anuală cu cifre incredibile (6,5% anul 
trecut) si leul se prăbuşeşte, antrenând cu el 
bunăstarea noastră, şi aşa precară. 

Există o întreagă „filozofie" calata pe problematica 


interesului naţional şi dominată de minciună. Din lunga 
listă ce i se subscrie, privatizarea ocupă unul din 
locurile de frunte. Este cineva împotriva privatizării? 
Prea puțini. Majoritatea doreşte privatizarea: şi 
cetăţeanul, şi guvernul, şi partidele politice, si 
organismele financiare internaţionale. Chiar şi domnul 
Iliescu, oricât ar părea de ciudat, dupa renationalizarea 
imobilelor foştilor proprietari, doreşte cu ardoare 
privatizarea economiei, dar, „ca să nu reparăm o 
nedreptate cu altă nedreptate" (l-am citat pe 
preşedintele României), adică să nu înlocuim vechii 
proprietari cu alti proprietari, marea majoritate a 
cetăţenilor vor fi proprietari doar de formă, pentru că 
ceea ce era de privatizat s-a cam dus pe la 

Păuneşti şi Stănculeşti, banii, câţi mai erau, i-a păpat 
guvernul cu ajutorul CARITAS-urilor naţionale, iar ceea 
ce a mai rămas nu merită. Dacă guvernul ar dori într- 
adevăr o privatizare reală, atunci ar oferi mai întâi 
partea care se vinde diverşilor acţionari cu bani şi după 
aceea amaratilor cu cupoane şi certificate. Abia atunci 
se va vedea câte parale fac întreprinderile 
„privatizabile” şi câţi oameni cu bani se vor înghesui să 
cumpere. 

Aveţi ceva împotriva interesului naţional? Pardon! 
Nimic. Ii ofer certificatul meu şi cuponul domnului 
Iliescu. Gratuit şi fără nici o pretenţie. Poate-l vad 
milionar „bogat, dar curat”. 


România liberă, 
6 martie 1996 


CANDIDATUL 


Mai bine stătea acasă, mai bine se ducea la şpriţ. Ce 
i-o fi trebuit lui Adrian Păunescu să se facă penibil în 
public, nu înţeleg. Ştiam că bardul este ageamiu în 
probleme economice, ştiam că la întrebări directe 
răspunde prin metafore sau prin afirmații 
generalizatoare de tipul „disfuncţiunile sunt la bază” 
sau „noi mizăm pe creşterea economică reală" etc., dar 
spectacolul organizat de Tele 7 abc avându-l june-prim 
pe candidatul PSM la preşedinţia României a fost un 
„regal". Este adevărat ca şi ,perfidul" ziarist Radu 
Nicolau a fost într-o formă de zile mari. Şi totuşi nu 
înţeleg cum a reuşit să-l facă pe Adrian Păunescu să 
debiteze atâtea ineptii pe oră. 

încep cu cea mai amuzantă, o perlă în materie, care 
se cere' neapărat consemnată. Zice domnul candidat, ca 
răspuns la o întrebare parşivă a lui Radu Nicolau, că în 
timpul lui Ceauşescu... „n-a fost o criză de sistem 
ecocomic, ci una de repartiție". Vă jur că am reprodus 
corect. Candidatul PSM la preşedinţia României habar 
nu are ce scoate pe sub mustață. Păi bine, domnule, 
chiar nu ştii că cele două elemente fundamentale prin 
care se defineşte un sistem economic sunt producţia şi 
repartiţia? Nu ştie dumnealui că legea fundamentală a 
socialismului a lansat ca pe un slogan ideea „de la 
fiecare dupa necesităţi, fiecăruia după nevoi", cu 
varianta „fiecăruia după contribuţia la dezvoltarea 
societății"? in habernamismul dumnealui, chiar nu a 
băgat de seamă că această formulare rezumă chiar 
esenţa sistemului economic (producţia şi repartiţia)? 
Credeţi că Radu Nicolau l-a iertat? Doamne fereşte! 

Trimis în celălalt colţ al ringului, candidatul a mai 


primit un croşeu de dreapta (el fiind de stânga). 
Aproape groghi, a mai scăpat una: „salariul minim 
garantat". „Pentru toată lumea? Pe 112 


ce criteriu economic?" fenteazăNicolau. „Creşterea 
economiei reale"... Şi loveşte necruţător: „Dar, 
domnule Păunescu, nici o întreprindere din România nu 
poate angaja pe cineva fără să-i asigure salariul minim 
garantat". A. P. îl vede ca prin ceaţă. „Nu e garantat, 
nu e garantat." Dar simte că îl lasă genunchii. 

Ce înțelege domnul Păunescu prin cerşterea 
economiei reale, care i-a ajuns la urechi cine ştie cum, 
las posteritatea să stabilească. Pentru că, dacă ar şti cu 
ce se mănâncă, ne-ar fi spus cum o va face să crească 
şi după aceea să ne siluiască auzul cu „salariul minim 
garantat" pentru tot muritorul. „E bun deficitul 
bugetar?" ,Bun", se repede candidatul. Pai, daca 
Germania, vorba aia, are un deficit bugetar... de ce n- 
am avea şi noi unul, dacă se poate cât Germania, dacă 
nu şi mai mare. Ce a mai auzit şi dumnealui la şuetele 
cu Popa Tatu, nu-i aşa...Nu-i loc să-i explic cum este cu 
deficitul bugetar acceptat de organismele financiare 
internaţionale, că tot nu înţelege. 

Ei, şi pentru că la capitolul ,economie" a feştelit-o 
rău de tot, candidatul a dat-o pe poezie. „V-am spus că 
sunt un om periculos. Dar nu mi-ati luat avertismentu-n 
seamă. V-am spus s-aveti pentru persoana mea"...etc. 
Periculos? Hai, las-o! Cel mult penibil. 


România liberă, 
16 martie 1996 


ASASINAT POST-MORTEM (!) 


Până la democraţia originală instaurată de regimul 
Iliescu in România credeam că I. L. Caragiale a fost 

genial. Nu mai cred. Vorbesc foarte serios. 

Caragiale mi se pare banal. Sigur că vremurile sunt 
altele şi s-ar putea crede că o comparaţie nu poate fi 
relevantă. Dar, aşa cum se ştie, Caragiale a surprins şi 
a caracterizat demagogia, politicianismul  găunos, 
românismul dus până la ipostaza sa grotescă, prostia, 
imoralitatea etc. Personajele sale sunt construite prin 
însumarea unor defecte regăsite la mai mulţi subiecţi 
sau la o întreagă categorie. Rareori şi-a găsit 
personajul în stare pură, cu toate elementele însumate, 
gata de pus în operă. Ar fi fost mult prea simplu. 

Pe de altă parte, lipsa de relevanţă a unei comparații 
s-ar putea motiva prin evoluţia culturală şi morală a 
societăţii de la Caragiale încoace. Cu condiţia ca 
evoluţia să fie reală, nu presupusă. Ei bine, aici este 
hiba. Timpul care a trecut nu este un argument 
suficient pentru a susţine ideea unei evoluţii reale. 
Personaje ca Farfuridi, Brânzovenescu, Caţavencu par 
creionate de un scriitor mediocru care, în răspărul 
timpului, s-a inspirat după personaje absolut reale, pe 
care le-a găsit în Parlamentul României... după 1990 
fără a putea atinge vreodată modelele. Este ca şi cum 
timpul s-a scurs invers, iar Carargiale, la vremea lui, a 
scris din amintirile sale din vremea noastră. Altfel, cum 
s-ar putea explica faptul că discursul lui Caţavencu, 
plin de ineptii, demagogie şi agresivitate, pare sa fie o 
reluare a discursului unui parlamentar român de azi? 
Ce subtirica este glumita cu scrisorica pierdută şi ce 
lipsite de har intamplarile legate de ea daca facem 
comparaţie cu dosarele SRI aflate la „strict secret” si 
pe care le găseşti mai peste tot (dacă e secret, să-l ştim 

şi noi) 

şi ce palidă figură domnul Agamemnon Dandanache, 
cel care păstrează documente compromiţătoare pentru 
a şantaja o anumită persoană politică, faţă de un ilustru 
personaj actual, cu acel „pac la Războiul!! cu propriul 
dosar de Securitate, un autodenunt care, departe de a-l 
compromite, pare să-i consolideze seriozitatea si 
credibilitatea! De unde atâta imaginaţie la bietul 
Caragiale! 

Ce fel de români verzi a născocit „Moş Virgulă" când 
avem modelele inegalabile din România de azi, cum ar 
fi Comeliu Vadim Tudor şi Gheorghe Funar? Ce Conu’ 
Leonida, ce Costăchel Gudurău?! Are vreunul din ei 
forţa şi autenticitatea politicienilor itineranti care 
scuipă ce au pupat şi pupă ce au scuipat, teoretizând 
despre consecvență ca atribut al boului? Este adevărat, 
nu ne prea vine să râdem, pentru că impozitul pe 
această forma de ticăloşie, combinată cu prostie 
agresivă, noi îl plătim, nu onorabilul care şi-a permis 
luxul să moară înainte de a-şi vedea Gudurăii şi 
Caţavencii ajunşi în fruntea ţării. Ba nu, Caragiale nu a 
murit, a fost asasinat post-mortem (!?) tocmai în ceea 
ce ni l-ar fi păstrat inegalabil. Şi este cu totul regretabil 
că scriitorii de azi nu realizează norocul de a trăi în 
această epocă plină de evenimente. Balzac ar fi dat 
câţiva ani din viata să trăiască acum, ne asigură Ion 
Coja, candidat la preşedinţie. Dar Caragiale, săracul!... 


România liberă, 
19 martie 1996 


ÎNTREBAREA VINOVATĂ 


Intr-un sondaj de opinie publicat nu demult era 
inclusă această întrebare: „Preferaţi o guvernare de 
mână forte, chiar dacă aceasta ar însemna limitarea 
democraţiei?" 

Formulată astfel, întrebarea îl derutează categoric 
pe cel întrebat. Exasperati de actele de banditism, 
corupţie, de hoţii care bântuie peste tot, de escrocii 
care îşi fac de cap, cetăţeanul este înclinat să accepte 
necesitatea unei guvernări autoritare, de mână forte, 
care nu intră în contradicţie cu normele democraţiei 
decât în mintea autorului întrebării... „Chiar dacă 
aceasta ar însemna limitarea democraţiei?" continuă 
întrebarea. „Chiar dacă!" reacţionează cetăţeanul, în 
mod firesc mai atent la nevoia imediată de a scăpa de 
ameninţarea infractorilor decât la consecinţele limitării 
democraţiei. Mai ales că, pentru el, democraţia nu 
înseamnă ceea ce este ea de fapt, un sistem de 
protecţie a individului, de garantare a drepturilor şi 
libertăţilor cetăţeneşti individuale, ci ceea ce vede în 
jurul lui, ceea ce i se întâmplă zilnic sub un regim în 
care democraţia nu este democraţie, ci tocmai opusul 
ei, adică un sistem în care legea funcţionează 
discriminatoriu şi dreptatea se lasă mituită... Şi totuşi 
răspunsul afirmativ n-ar fi întrunit procentul incredibil 
de 33,5%. 

întrebarea este profund incorectă şi, evident, 
tendentioasa, pentru ca induce ideea falsă că o 
guvernare democratică n-ar putea fi autoritară prin 
apărarea fermă a legalităţii. Pe de altă parte, ideea de 
guvernare de mână forte (autoritară), legată de 
limitarea libertăţilor democraţiei, defineşte o formă de 


dictatură pe care nu o numeşte. Pentru a exprima cu 
claritate conţinutul exact, întrebarea ar fi trebuit 
formulată cam aşa: „Preferaţi o guvernare democratică 
autoritară sau o dictatură?" în acest fel, întrebarea ar fi 
propus două variante, la alegere, şi ar fi numit 116 


dictatura ca pe una dintre ele. Cu siguranţă ca 
procentul care ne sperie într-adevăr ar fi fost altul. 

Recent, un distins sociolog mi-a trimis cartea 
apărută sub semnătura domniei sale, carte care ar fi 
trebuit să-mi schimbe părerea despre sondajele de 
opinie. îi mulţumesc, dar nu era cazul. Părerea mea 
despre sondajul de opinie, aşa cum se practică la noi, 
chiar sub nume de firme celebre, rămâne în continuare 
negativă. Dacă este vorba de instituţia sondajului de 
opinie, care se bazează, când şi unde se bazează, pe 
profesionişti oneşti şi bine pregătiţi, cred că ea poate 
face societăţii servicii importante. Pusă în slujba unor 
interese de grup, aceasta poate avea urmări 
dezastruoase. Cum este cazul şi în exemplul dat, din 
care reiese că 33,5% dintre cei întrebaţi optează pentru 
dictatură sau pentru bici, cum spunea dl Octavian Paler 
zilele trecute. 


România liberă, 
11 aprilie 1996 


DE CE CANDIDEAZĂ DOMNUL FRUNDA 
GYORGY 


în principiu, poţi crede că o persoană care 
candidează la funcţia de preşedinte al României chiar 
doreşte să ajungă preşedinte... Şi chiar crede că poate 
ajunge. Deci, domnul Gyorgy Frunda vrea să devină 
preşedintele României. 

în realitate, domnul Frunda, după cum afirmă, nu 
crede în finalizarea dorinţei sale. De ce nu crede? 
Pentru că sunt alţi candidaţi mai merituoşi sau pentru 
că platforma politică a UDMR, în numele căreia 
candidează, n-are cum să întrunească, în România, 
adeziunea unei majorităţi electorale care să-i asigure 
ascensiunea la funcţia supremă în stat; sau pentru că 
românii nu ar fi suficient de toleranti. Nu ştiu! in ce ma 
priveşte, este clar: candidatura sa de pe platforma 
UDMR nu are nici o şansă. 

Am putea spune, aşadar, că domnul Gyorgy Frunda 
candidează aşa, ca să se afle în treabă sau ca să scrie o 
carte cu poza dumnealui pe copertă „Am fost candidat 
la preşedinţie", cum se mai întâmplă. Problema este: 
merită efortul de a aduna o sută de mii de semnături, 
plus cheltuielile pentru propaganda electorală pentru a 
intra într-o cursă pe care ştii dinainte că o pierzi? Este 
UDMR aşa de bogată ca să-şi permită astfel de 
extravagante electorale? 

Exemple de candidaţi fără şansă se mai cunosc, dar 
nu s-a înregistrat încă un caz de candidat care să 
mărturisească dezinvolt: candidez, deşi ştiu sigur că voi 
pierde. Nu cunosc, e drept, nici o împrejurare în care 
lideri ai UDMR să fi făcut gesturi fără sens. Evident, 


nici acum nu este cazul. Domnul Gyorgy Frunda 
candidează pentru a atrage după el UDMR, mărindu-i 
şansele în alegerile generale, aşa cum pare să se 
întâmple, de regulă, pentru a impune atenţiei publice 
interne şi internaţionale revendicările etniei maghiare 
din România. Pentru asta domnul 118 


Frunda ne asigură că UDMR a devenit o formaţiune 
politică de opoziţie autentică. Opozitie? Fata de cine? 
Faţă de partidele aflate la putere, bănuiesc... Şi alături 
de cine? De partidele care doresc să obţină puterea, 
probabil, cu care ar avea apropieri doctrinare. Dar 
UDMR este o uniune „politică", fără doctrină politica 
explicită, singurul lucru explicit fiind revendicările de 
ordin etnic. Ea nu promovează o linie creştin- 
democrată, liberală,  social-democrată, socialistă, 
comunistă etc., ci o linie etnică fără legătură cu 
politica. Mi se va spune că tocmai asta îi conferă 
UDMR o maximă flexibilitate, făcând-o aptă să se 
alăture liberalilor, demo-creştinilor, social- 
democratilor, comuniştilor etc., ceea ce poate fi 
adevărat, cu condiţia ca între acestea să existe partide 
care să-şi însuşească revendicările etnice ale UDMR. 
Cum nu cunosc o asemenea formaţiune politică, cred 
că UDMR este în opoziţie şi faţă de partidele aflate la 
putere, dar este în opoziţie şi faţă de opoziţie. Dacă 
asta îi conferă autenticitate, atunci sunt de acord cu 
domnul Gyorgy Frunda. 

Unii sunt de părere că aceasta ar fi o mişcare 
deşteaptă din partea UDMR. Se poate. Eu cred că 
rezultatul ar putea fi o izolare totală a UDMR în 
peisajul politic din România. Poate fi asta o miză 
acceptabilă pentru uniune? Da, dacă intenţia ar fi 
acutizarea unor conflicte interetnice. Da, dacă UDMR 
ar dori să motiveze unele formaţiuni politice cu 
tendinţe naţionaliste. Dar asta ar fi o mişcare nici nouă, 
nici deşteaptă, la urma urmelor. 


România liberă, 

19 iulie 1996 


CLAUZA ŞI... EFECTUL 


„Cel mai contestat preşedinte din Europa de Est”, 
aşa cum se prezenta, dacă vă mai amintiţi, domnul Ion 
Iliescu la primele contacte cu americanii, a reuşit să 
convingă Congresul SUA, acum, în 1996, să 
permanentizeze clauza nautiunii celei mai favorizate 
pentru România. Cam aceasta ar fi imaginea cu care i- 
ar plăcea sa defileze domnului Ion Iliescu în fata 
noastră şi a lumii... Sigur, succesul aparţine ţării, lasă 
dumnealui să se înţeleagă, realizărilor obţinute în 
direcţia democratizării societăţii, a statului de drept, a 
economiei de piaţă etc... în pofida lobby-ului extern 
maghiar şi cu toate că unele forţe politice şi ziarişti din 
România au abordat o atitudine antiromânească şi 
nepatriotică, încercând sa amâne hotărârea 
Congresului american până după alegerile din 
toamnă... 

O fi aşa sau nu, nu ştiu. Ştiu însă că tot domnul 
Iliescu i-a adus în urmă cu vreo patru ani o acuzaţie 
similară domnului Comeliu Coposu, afirmând că o va 
dovedi cu documente. Dovada nu s-a mai produs, 
domnul Comeliu Coposu i-a pretins preşedintelui scuze 
publice, dar a trecut in veşnicie fără ca gestul 
reparatoriu să se fi comis. Aşa a fost şi cu „fasciştii" 
puşi la cale de partidele istorice să răstoarne puterea în 
iunie 1990. Vorbele s-au spus. Aşa şi cu intrarea 
României în Consiliul Europei, în pofida „piedicilor" 
puse de opoziţie. Eram de faţă, la Viena, când domnul 
Ion Iliescu declara în fata ziariştilor români şi străini că 

acel succes al politicii româneşti ar fi fost o lecţie dată 
opoziţiei, deşi ştia foarte bine că principalele partide 
din opoziţie au sprijinit, şi prin declaraţii publice, şi 
prin contacte externe, demersul în discuţie. Aşadar, mi- 
e greu să-l cred pe domnul Iliescu chiar dacă ar spune 
cel mai evident adevăr. Dar nu asta e problema cea mai 
supărătoare. Supărătoare şi imorală 


este intenţia dumnealui de a se prezenta drept campion 
al permanentizării clauzei, la fel cum altădată s-a erijat 
în apărător al purtătorilor de carnete roşii, de autor al 
împroprietăririi ţăranilor, deşi ţăranii nu fuseseră 
niciodată expropriati prin lege şi dumnealui nu făcea 
decât să restituie pământul furat - culmea ar fi fost să 
le refuze acest drept. Cum s-a făcut restituirea nu mai 
insist, o ştiu ţăranii mai bine. Nu-s hectare câte procese 
şi abuzuri comise. Acum, iar! Clauza a fost 
permanentizata în pofida... Să nu-ţi vină să crezi! Omul 
acesta are un fix. Tot ce se face în România este în 
pofida cuiva (de regulă, a opoziţiei) şi spre lauda 
dumnealui sau a partidului său ori a „politicii 
româneşti" cu care se identifică cât ai clipi, atunci când 
dă bine la imagine. De la cântăreţi şi sportivi celebri 
până la reviste colorate, cărţi tipărite şi documente 
oficiale, tot ce atrage, indiferent cum, atenţia publică 
intră imediat în colimatorul domnului Ion Iliescu, în 
pofida cuiva, spre gloria sa ori şi una, şi alta. Asta ar 
putea fi cauza pentru care se tot dă dumnealui de 
ceasul morţii să ne demonstreze că permanentizarea 
clauzei îi aparţine? Şi care ar fi, mă rog, folosul dacă 
acest privilegiu încape pe mâna domnilor Văcăroiu 
(prim-ministru), Georgescu (ministru de finanţe), 
Isărescu (guvernator BNR), Boboc (preşedinte CNMV) 

şi Hrebenciuc (,,scenarist" şi „regizor'")? îmbogățirea lui 
Mureşan, Păunescu, Zaher, Gigi Kent? Ca şi până 
acum? 


România liberă, 
22 iulie 1996 


OMOGENIZAREA ELECTORATULUI 


Cu sau fără voia puterii, dar mai ales fără, 
cetăţeanul român este sau devine treptat nu doar 
salariat la societăţi de stat şi private, ci şi 
întreprinzător, acţionar, investitor, depunător la bănci, 
situaţie în care începe să măsoare altfel gesturile 
politice şi promisiunile electorale. Altfel, adică mai 
pragmatic. în această postură, nu îl mai văd eu pe 
domnul lonescu sau Popescu, susţinători inflacarati ai 
PDSR, dar şi investitori sau acţionari ori depunători în 
bănci, să-şi mai pună ştampila cu acelaşi entuziasm pe 
cei trei trandafiri, după ce a fost „uşurat" de depunerile 
sale în bancă de delapidatori cunoscuţi, protejaţi de 
partidul celor trei roze, de banii investiţi la un fond 
mutual sau de valoarea acţiunilor la o societate 
falimentară prin grija guvernului. Treptat, electoratul 
român capătă conştiinţă de contribuabil, începe să 
înţeleagă că el reprezintă de fapt puterea, căreia 
trebuie să i se supună partidele, guvernele, preşedinţii. 

Domnul Silviu Brucan lansa, cândva, acea predictie 
şocantă prin care avansa un termen de 20 de ani până 
când cetăţeanul român va înţelege şi va practica jocul 
democratic. Alţi analişti sesizau lipsa unei educatii 
civice a românului, ilustrată mai ales prin lipsa de 

reacţie faţă de ceea ce se întâmplă, faţă de ce i se 
întâmplă. Adevărate în fond, aceste observaţii trebuie 
corectate cel puţin la capitolul timp. Este încă de 
discutat cât de repede va ajunge electoratul român la 
conştiinţa de sine, dar fenomenul pare să fie mai 
dinamic decât estima, accelerat de numărul tot mai 
mare de întreprinzători, acționari, investitori, 
depunători şi de atacurile tot mai frecvente ale puterii 
la adresa depunerilor, investițiilor şi acțiunilor 
cetățeanului. Se produce treptat o omogenizare a 
electoratului pe criterii prioritar economice, dar care 
au, cu siguranță, urmări în sfera politicului. 

Lovit în interesele sale, contribuabilul va fi mai puțin 
dispus să-şi contureze opţiunea în funcție de farmecul 
personal, de zâmbetul fermecător sau de promisiunile 
candidatului care îi solicită votul, atunci când acesta 
sau partidul în numele căruia candidează l-a lovit în 
interesele materiale sau a manifestat indiferenţă faţă 
de aceste probleme. Bătălia pentru democraţie, pentru 
statul de drept, pentru economia de piaţă poate fi 
câştigată în momentul în care contribuabilul-elector 
înţelege că fără el nu se poate, că o guvernare care nu- 
şi respectă mandatul şi nu se pune în slujba lui trebuie 
să cadă. 

„„.Şi a început să înţeleagă asta. Faptul acesta da 
speranţe pentru o alternativă de guvernare 
democratică în toamnă, dar plasează, în perspectiva 
timpului, fiecare nou guvern într-o situaţie de 
instabilitate fertilă, obligându-l să-şi prezinte demisia în 
momentul în care a încălcat contractul cu societatea... 
Şi lucrul acesta trebuie făcut cu riscul de a schimba 
două-trei guverne pe an. Doar aşa vor dispărea 

politicienii de ocazie, mincinoşi şi corupți, locul lor fiind 
luat de oameni de stat corecti şi competenţi, preocupaţi 
nu de victoria în alegeri cu orice preţ, ci în primul rând 
de viitorul ţării. 


România liberă, 
23 iulie 1996 


PRINTISORII DE DOLJ 


Presa din întreaga ţară a relatat pe larg despre 
arestarea copiilor prefectului de Dolj, Răducănoiu, 
pentru fapte antisociale grave. După o săptămână de la 
această arestare, şeful Serviciului Poliţiei Judiciare din 
cadrul Poliţiei Municipiului Craiova, It.-col. Gheorghe 
Bică, a fost destituit şi mutat disciplinar la Filiaşi. Fără 
nici o legătură cu arestarea copiilor prefectului, după 
cum sună declaraţia oficială a Inspectoratului General 
al Poliţiei... Şi nici cu afacerea Romcereal, deducem 
noi, cu toate că ancheta iniţiată de acelaşi It.-col. 
Gheorghe Bică era pe cale să surpe câteva scaune 
ministeriale. Doamne fereşte! Colonelul a fost destituit 
pentru că a cumpărat o maşină de la un fin al său, 
Gheorghe Vrăjitoru, care fin este un păcătos până în 
vârful degetelor, vinovat de evaziune fiscală, bancrută 
frauduloasă, fals şi uz de fals etc. etc. Finul, nu 
colonelul... Şi că destituirea lui fusese hotărâtă cu 
câteva zile înainte de scandalul,Raducanoiu". Noi nu-l 
vom întreba pe domnul general Costică Voicu cum se 
întâmplă că decizia fusese luată înainte de..., dar a fost 
comunicată şi aplicată după ce..., ci dacă Inspectoratul 
General al Poliţiei aprobă sau nu arestarea copiilor 

prefectului, ori dacă a cerut vreo explicaţie Parchetului 
din Craiova pentru punerea în libertate a infractorilor 
(copiii prefectului) arestaţi din ordinul It.-col. Bică. 
Pentru că, ciudată coincidenţă, Parchetul din Craiova 
nu face recurs la decizia Tribunalului din Craiova, care 
a dispus punerea în libertare a infractorilor, şi asta din 
considerente „socio-umane”, pentru ca aceştia „să nu 
fie împiedicaţi în activităţile şcolare". Scuzati, domule 
general, că vă întreb: ancheta făcută de It.-col. 
Gheorghe Bica privind faptele comise de copiii 
prefectului este reală sau inventată? Şi, dacă este 
reală, nu vă mai deranjează faptul că poliţia 

arestează şi justiţia eliberează infractori? Cât priveşte 
justiţia craioveană, sunt stupefiat de motivele punerii în 
libertate a progeniturilor Răducănoiu, pentru că, din 
motive „socio-umane”, cei doi ar fi trebuit reţinuţi, nu 
eliberaţi, dacă înţeleg eu bine acest termen „socio- 
uman”.Vreau să zic, aşadar, că societatea trebuie să fie 
protejată în primul rând, iar cei care o agresează, 
sanctionati. întrebare de gaga: Monica Filimon, victima 
fraţilor Răducănoiu, cea care zace în spital (după 
bătaia bestială primită), traumatizată psihic, pentru ea, 
întreb, cum se aplică ideea de a nu fi „împiedicată în 
activităţile şcolare" sau alte activităţi şi ce argumente 
,socio-umane" o vor convinge ca în România legea te 
apără împotriva huliganilor? Dar în cazul subofiterului 
Nistor Broncea, bătut în plină stradă de ,,printisorul" de 
Dolj, Constantin Raducanoiu Jr.? 

Domnilor, v-aţi pierdut orice urmă de ruşine? După 
ce lăsaţi Valea Jiului să fie haiducită de Miron Cosma, 
acum lăsaţi şi Craiova în seama cetei de descreierati ai 
lui Raducanoiu? Ce, Doamne iartă-mă, legea în 

România se face după cum icneşte prin somn domnul 
Oliviu Gherman sau după cum îşi umflă bojocii noul 
candidat la preşedinţia României, Adrian Păunescu? 


România liberă, 
24 iulie 1996 


DE-A BABA-OARBA 


Doamna Atena Hânşan este aşa de supărată pe mine 
că nici să mă certe nu mai este în stare. Drept care mă 
somează: „Luni dimineaţă să citesc un articol serios 
scris pe această temă, semnat de Anton Uncu.” Din 
păcate, retin din scrisoare doar ca aş fi făcut nişte 
supozitii în legătură cu un fapt pe care Gyorgy Frunda 
îl afirmă mai mult decât clar. Dumnealui „vrea să ne- 
go-ci-e-ze condiţii satisfăcătoare pentru ei, domnule 
Uncu. Nu vă este clar?” Ba îmi este, stimată doamnă. 
îmi este aşa de clar încât am simţit nevoia să subliniez 
şi eu. 

Vorbind foarte serios, înţeleg dorinţa unui lider 
maghiar de a face totul pentru etnia pe care o 
reprezintă. Şi nu găsesc o astfel de atitudine deloc 
condamnabilă. Sa recapitulam deci: dreptul unui 
cetăţean român de a candida la funcţia de preşedinte al 
României este prevăzut în Constituţie şi nu conţine nici 
un fel de discriminare de natură etnică. Deci 
candidatura domnului Gyorgy Frunda, ca fapt, nu mă 
crispează şi nu mă nelinişteşte în nici un fel. Faptul că 
domnul Frunda vrea să negocieze condiții 
satisfăcătoare pentru etnia maghiară n-ar fi nici o 
noutate. Asta face UDMR încă din momentul înfiinţării: 
negociază revendicări etnice, fără nici o prioritate 
politică explicită. Aş putea crede că, prin datele sale 
generale, domnul Frunda este liberal. Dar n-aş putea 
jura că n-ar vota cu PSM, de plidă, dacă ar putea 
negocia în mod profitabil, cu acesta, revendicările 
minorităţii maghiare. 

Pe mine asta mă nelinişteşte, stimată doamnă: 


flexibilitatea extremă a UDMR şi a liderilor săi. Nu 
faptul că domnul Frunda vrea să negocieze, ci cu cine 
şi în numele cui. Pentru că, dacă ar negocia cu o 
formaţiune politică sau cu o alianţă politică, m-ar 
îngrijora foarte tare dacă partidul sau alianţa 
respectivă 126 


ar avea o doctrină comunistă sau fascistă. Dacă ar 
negocia, ca cetăţean român (de etnie maghiară, în 
numele etniei maghiare), cu cetăţeni români din alte 
partide, n-ar fi nici o problemă. Problemele apar din 
momentul în care UDMR şi liderii săi negociază cu 
Bucureştiul de pe poziţia Budapestei sau, mai grav, 
forţează mâna guvernului de la Budapesta să le 
reprezinte necondiţionat în dialogul cu Bucureştiul, ca 
şi cum ar fi cetăţeni maghiari, nu români. 

Probabil că de la Nicolae Titulescu încoace 
diplomaţia românească a ajuns repetenta Europei, dacă 
cineva îşi închipuie că se poate discuta cu România de 
pe o astfel de poziţie. Probabil că lipsa de voinţă 
politică a guvernantilor s-a agravat în aşa măsură încât 
cetăţenii săi pot face preş de şters pe picioare din 
Constituţie, bună sau rea, alegându-şi fiecare, aiurea, 
guvernul care să îl reprezinte în raporturile cu ţara în 
care trăieşte. 

Toate astea mă îngrijorează, stimată doamnă, şi nu 
este cazul să mă certati şi nici să mă somati. Am obosit 
tot scriind despre aceste probleme şi de când tot sper 
că vor fi înţelese. 

Ce e de făcut? Să pretindem respectarea Constituţiei 
(bună sau rea) în spiritul şi litera ei. Suntem, conform 
acestei Constituţii, un stat naţional unitar? Atunci să 
facem lumea să înţeleagă că nu îngăduim jocul de-a 
baba-oarba cu legea fundamentală a ţării. 


România liberă, 
25 iulie 1996 


MESAJUL LIBERAL 


La capătul unui teren intelenit (cum este economia 
românească), se începe cu aratul, nu cu mâncatul. 
Aceasta ar fi, simplificată excesiv, diferenţa dintre 
partidele şi doctrinele care îşi propun ca prioritate 
eficienţa socială (eficienţa actului productiv la nivelul 
societăţii) şi cele care îşi propun ca prioritate protecţia 
socială. 

Intr-o societate cu o activitate economică ineficientă 
(cum este cea românească), asigurarea unui nivel de 
trai decent, garantat, pentru fiecare membru al 
societăţii şi eventualitatea unui program de protecţie 
socială la un nivel omeneşte acceptabil sunt o iluzie. 
Cât timp economia abia se târăşte, incapabilă să 
producă mai mult decât consumă, cei care promit 
protecţie socială mint. Credibili pot fi doar cei care 
pleacă de la necesitatea absolută a creşterii bogăției, 
adevărata şi de fapt singura resursă a protecţiei 
sociale. Principal vorbind, aceştia din urmă sunt 
liberalii... Si este de înţeles dilema domnului Silviu 
Brucan între înclinațiile sale de stânga şi înţelegerea 
necesităţii unei guvernări liberale (de dreapta) în 
România. Nu pentru că dl Brucan ar fi liberal, ci pentru 
că este un politolog şi analist serios. 

Când spun „guvernare liberală" nu mă refer la un 
partid anume, ci la o doctrină, pentru că, din nefericire, 
nici unul din partidele ce se declară liberale n-au reuşit 
să transmită către electorat un mesaj liberal limpede şi 
coerent. 

Şi nu este vorba doar de discursul politic, ci, în 
primul rând, de acţiunile sau nonactiunile în probleme 
doctrinare fundamentale. 

Speriate, pe bună dreptate, de sărăcia generalizată, 
care pledează pentru doctrinele egalitariste sau 
»protectioniste" (mă refer la protecţia socială, fireşte) 
sprecifice stângii, partidele liberale şi-au readaptat 
discursul politic punând, surprinzător, 
în prim plan, protecţia socială. Preocuparea excesivă 
pentru protecţia socială tinde să estompeze sau chiar 
să falsifice mesajul liberal. Este, de fapt, o cedare 
evidentă în favoarea stângii. în acelaşi timp, mesajul 
politic tinde să se uniformizeze, să se aplatizeze pe tot 
eşichierul politic, punând electoratul în situaţia de a nu 
mai recunoaşte deosebiri doctrinare şi care este astfel 
invitat să se resemneze între ,Tanda” şi „Manda”, 
amândoi dispuşi să ofere protecţie socială, amândoi 
uitând sau neglijând adevărul elementar că din sacul 
gol nu poţi scoate pâine pentru toată lumea. 

Paradoxal, pe măsură ce pe tot eşichierul politic se 
constată înclinare spre stânga, electoratul, în ciuda 
sărăciei generalizate, se deplasează încet, dar sigur, 
spre dreapta. Asta înseamnă că a început să deprindă 
înţelesul, responsabilitatea şi riscurile calităţii de 
acţionar, investitor, întreprinzător privat etc. Şi că este 
dispus sa primească mesajul liberal, înțelegând 
beneficiul prioritatii fundamentale, privind creşterea 
bogăției sociale, eficienţa actului productiv, eficienţa 
folosirii banului public şi privat drept garanţii credibile 
pentru o protecţie socială reală. Este cazul ca liberalii 
să sesizeze şi să valorifice această schimbare de optică. 


România liberă, 
26 iulie 1996 


MĂ, BULACHE, TOT TU BAGI CĂRBUNI?! 


Dacă hohotele de râs ar avea greutate fizică şi 
dimensiune volumetrică, atunci bancul acesta ar fi avut 
cu siguranţă estimări vagonabile. 

Cică un băiat istet, Rromică pe numele lui, i se 
adresează unui CFR-ist: „Aoleo, manca-ti-as, cheferist 
ca matale care aprinde pălălaia şi mişcă magaoaia nu s- 
a văzut... O tigare ai?” „Am, Rromica!" „Să trăieşti, 
şefu'! Aoleo! Păi la standardu' matale, Carpaţi fără 
dop? Un foc ai?” „Am, Rromica!" Rromică, băiatul cel 
isteţ, aprinde, trage un fum, se strâmbă şi schimbă 
cântarea: „Auzi, mă, Bulache, tot tu bagi cărbuni?" 
Pleacă şi îl lasă pe fochistul nemaivăzut cu gura 
căscată. 

Bună sau proastă, până când a pus mâna pe ţigară, 
admiratorul de ocazie era numai lapte şi miere. După 
ce folosul s-a dovedit minor, viziunea s-a schimbat 
brusc şi marele cheferist a devenit „Bulache care bagă 
cărbuni". 

în planul realităţii, gluma capătă aspecte grotesti, 
uneori cu implicaţii foarte ample. Iată, de pildă, liderii 
maghiari de la Budapesta şi liderii minorităţii maghiare 
din Europa au identificat Statele Unite drept instanţa 
supremă de apel către care şi-au îndreptat cu 
predilecție plângerile şi revendicările. Şi trebuie sa 
recunoaştem că, multă vreme, lucrurile chiar aşa s-au 
derulat, adică Administraţia americană a mers pe 
varianta maghiară, adesea din lipsă de informaţii 
complete sau din cauză că Europa părea că ar agrea 
punctul de vedere maghiar. Era faza în care Rromică 

cerea ţigara şi trăgea primul fum. 

A fost suficient ca Departamentul de Stat al SUA să- 
şi declare dezacordul net faţă de revendicările privind 
autonomia teritorială pe criterii etnice şi tendinţa de 
separe faţă de statul 
central în cadre etnice, pentru ca Rromică să-şi 
schimbe atitudinea şi să-i trimită pe americani la 
studiu. Ia verificati-va dumneavoastră atitudinea fata 
de problema minorităţilor! Brusc, Statele Unite şi-au 
pierdut, din perspectivă maghiară, calitatea de instanţă 
de apel şi au devenit un şcolar corigent la lecţia 
democratică. Din aceeaşi perspectivă SUA n-ar mai fi 
modelul de democraţie ce se legitimează prin succesul 
economico-social din care am avea de învăţat, ci, 
dimpotrivă, trebuie să înveţe din experienţa altora, a 
Ungariei, de pildă. 

De aici reacţia lui Rromică, nemulţumit de calităţile 

România liberă, 
12 august 1996 


OPRIȚI ASCENSIUNEA LUI ARTURO UI! 


Mi se pare de-a dreptul jalnică revolta îngenunchiată 
a unor persoane şi personalităţi, de altfel respectabile, 
din clasa politică românească în faţa unei tentative 
grosolane de încălcare a Constituţiei chiar din partea 
celui care este, încă, preşedintele ales al României. El 
intenţionează să-şi prelungească mandatul până la zece 
ani şi jumătate (Constituţia prevede maximum opt ani), 
candidând pentru ăl treilea mandat la funcţia supremă 
în stat (Constituţia prevede maximum două). Spun 
jalnică, deoarece lasă impresia că se aşteaptă un act de 
bunăvoință din partea PDSR sau din partea lui Ion 
Iliescu. Dacă, în ciuda evidenţelor juridice, actualul 
preşedinte ar candida (nu spun dacă ar câştiga), doar 
dacă ar candida, România ar înceta să mai fie un stat 
de drept. Pentru că într-un stat de drept legea nu poate 
fi substituită de voinţa unei persoane. 

Ce-i drept, domnul Ion Iliescu nu şi-a depus încă 
oficial candidatura, dar încălcarea Constituţiei s-a 
produs în momentul în care PDSR a declanşat 
campania de strângere de semnături pentru 
candidatura unui cetăţean care nu are dreptul să mai 
candideze. 

Aşa schioape cum sunt, democraţia şi legislaţia 
românească dispun de mijloace prin care PDSR si Ion 
Iliescu pot fi forţaţi (nu rugaţi) să respecte legea şi 
împiedicaţi să transforme ţara în dictatură. 

Din nefericire, clasa politică românească invocă 
democraţia şi legea în chip demagogic şi ezită să 
folosească mijloacele pe care le oferă pentru a opri 
ascensiunea agresivă a lui Arturo Ui. 

Este momentul ca parlamentarii să lase plaja sau 
ozonul şi să convoace imediat o sesiune extraordinară 
în care să definească acţiunea PDSR drept ilegală şi 

refuză să se pună de acord cu Constituţia şi legile ţării, 
să-l oblige să părăsească scena politică. Cineva o să-mi 
amintească de maşina de vot a PDSR din Parlament. 
Mă îndoiesc sincer că, de data aceasta, ea va mai 
funcţiona la comanda lui Ion Iliescu. Cred că el va fi 
recuzat nu numai de partidele din Opoziţie, ci şi de 
partidele din fosta alianţă guvernamentală. Când spun 
asta mizez pe faptul că nici unul dintre partidele care 
şi-au desemnat candidaţii la funcţia prezidenţială nu va 
accepta candidatura (ilegală) a lui Ion Iliescu pentru că, 
acceptând asta, ar demonstra aceeaşi lipsă de respect 
faţă de lege ca şi el. Alegerile prezidenţiale, în 
totalitate, vor intra astfel sub semnul ilegalitatii si 
neconstitutionalitatii şi nu cred că acest fapt va fi 
receptat cu entuziasm de cancelariile străine. 

Acum, cât încă nu e prea târziu, guvernele statelor 
democratice din întreaga lume trebuie neîntârziat 
informate despre tentativa PDSR şi a domnului Ion 
Iliescu, cu toate dovezile şi argumentele existente, 
sesizându-le pericolul iminent al unei dictaturi 
personale în România. Dacă domnul Ion Iliescu chiar va 
îndrăzni să candideze pentru a treia oară, atunci toată 
lumea civilizată trebuie să afle că Ion Iliescu încetează 
să mai reprezinte România din momentul în care îi 
încalcă Constituţia. 

Dacă nici această tentativă nu va avea succes, atunci 
liderii celorlalte partide, ceilalţi candidaţi la preşedinţie 
să uite că în România există cetăţeanul Ion Iliescu, să 
refuze orice contact public cu acesta, să nu-i ofere nici 
cel mai mic prilej de a-şi etala pretenţia de a candida 
legal. Cel care va apărea alături de Ion Iliescu sau va 

dialoga în mod public cu el nu-l va omologa drept 
candidat legal, ci îi va deveni, în mod automat, 
complice în încălcarea legii. Iliescu trebuie forţat să se 
supună puterii Constituţiei. 

SILICOZA SAU MOARTEA PRIN 
INDIFERENTA 


Scriitorul Ion Tugui imi povestea candva cum mor 
minerii din subteran: tineri, puternici si mirati. Mirati 
pentru ca nu inteleg de ce plamanii lor refuza sa mai 
respire. Asa mor minerii din subteran. Nici nu baga de 
seamă când li se impietresc plămânii din cauza prafului 
de siliciu pe care îl inhalează... Şi, când bagă de seamă, 
e prea târziu. 

Dacă vezi un miner pensionar poţi fi sigur că nu a 
lucrat în subteran sau nu a lucrat în mediu infestat cu 
silicogen, ori a lucrat prea puţin. După zece ani 
neintrerupti de munca în mediu infestat cu pulberi 
silicogenice (şi acum nu vorbesc doar despre mineri), 
rari sunt norocoşii care scapă de această boală; după 
20 de ani de muncă în astfel de condiţii nu prea mai ai 
ce număra. 

..9i aici este, desigur, locul să vorbim despre 
odioasa dictatură comunistă, care defila cu „grija faţă 
de om” şi cu „omul, cel mai preţios capital!'!, dar lăsa 
minerii pradă acestei boli necruțătoare. Asa aş fi ispitit 
să spun, dacă comparatia cu ceea ce se întâmplă azi, 
adică de la Revoluţie încoace, mi-ar da acest drept. 
Numai că lucrurile stau cu totul altfel. Din 1986 până la 
sfârşitul anului 1989 numărul total al noilor bolnavi de 
silicoză era de 1201, iar în următorii patru ani, 1990- 
1993, ajunsese la 2.104 cazuri, cu 403 mai multe şi cu 
o cifră record în 1992 (611 cazuri noi), nivelul cel mai 
ridicat din toată perioada celor opt ani aleşi... Şi asta în 
condiţiile în care activitatea de minerit în subteran 
scăzuse drastic (!) 


La una din cele două întâlniri (1990), singurele de 
altfel pe care le-am avut cu dl Ion Iliescu şi în care i-am 
reproşat relațiile proaste pe care le avea cu 
intelectualitatea şi tineretul, ca şi dialogul preferenţial 
cu minerii, actualul preşedinte al României îmi spunea 
că minerii sunt o categorie socio- 134 


profesională puternică, organizată şi solidară, pe care 
se poate conta. Atunci înclinam să-i dau dreptate. Abia 
în iunie 1990 am înţeles ce vroia să spună de fapt dl 
Iliescu. El vedea în mineri o forţă de şoc efectivă, o 
armată de purtători de bâte pe care o putea îndrepta 
oricând împotriva opozanților, ceea ce a şi făcut. Nu l-a 
interesat pe dl Iliescu nici atunci, nici mai târziu ce se 
întâmplă cu plămânii minerilor, nu era interesat de 
silicoza şi silico-tuberculoza care le macină vieţile, ci de 
bâtele lor. 

Există în lume soluţii de combatere a pericolului 
silicozei, soluţii care se aplică la locul de muncă şi care 
elimină aproape integral praful de silicogen care 
provoacă silicoza. Există şi la noi un astfel de produs, 
egal şi în unele privinţe superior celor străine. Este un 
produs brevetat, testat, omologat, experimentat şi 
avizat de cele mai prestigioase institute de profil din 
lume, având o eficienţă maximă în exploatările de 
minereu. N-a fost aplicat pe scară largă niciodată. De 
ce? Pentru că mărea preţul tonei de minereu cu circa 
0,12%. Nu se aplică nici acum. Autorul, inginerul 
Tiberiu Găleşanu, a obosit bătând la toate uşile mai 
bine de 20 de ani. El poate produce această substanţă 
la cerere. Poate că şi conducerea administrativă a 
minelor şi liderii de sindicat ai minerilor ar putea 
înţelege că o sută de mii de lei în plus la salariu pentru 
miner este importantă, dar nu aşa de importantă cum 

ar fi câţiva ani de viaţă. 

Cineva îmi povestea cândva cum mor minerii din 
subteran: tineri, puternici si mirati că plămânii lor 
refuză să mai respire. Aşa mor minerii din subteran! 


SFIDAREA PRESEI 


Sfidarea sistematică a presei nu se putea să nu aibă 
urmări. Greşeala a început cu celebra formulă 
iliesciană ,,lasati-i să fiarbă in suc propriu", şi ideea a 
fost preluată cu entuziasm, proliferând până la nivele 
aberante. Greşeală? Mai problabilă pare să fie intenţia 
lui Iliescu de a lăsa să se înţeleagă că domnia sa nu dă 
socoteală în faţa nimănui... Şi, după exemplul dlui 
Iliescu, nimeni nu dă socoteală în faţa nimănui. Acest 
„lăsaţi-i să fiarbă în suc propriu", formulat la adresa 
presei şi însuşit de toate, dar absolut toate celelalte 
structuri ale Puterii, era, de fapt, primul demers public 
al dlui Ion Iliescu prin care afirma în mod clar că nu 
recunoaşte presa ca a patra putere în stat. Şi prea 
puţini au înţeles atunci că sub zâmbetul de Giocondă se 
află un dictator în devenire. Cum presa este, prin 
definite, purtătoare de cuvânt a cetăţeanului în dialogul 
său cu instituţiile statului, iar în unele situaţii chiar 
instanţa de apel, este clar că Ion Iliescu respingea de 
fapt dialogul cu cetăţeanul, adică cu ţara. 

întâmplător, am participat cu ani în urmă la ceea ce 
numea „sinteza scrisorilor venite pe adresa redacţiei" şi 
am rămas impresionat de numărul mare, de ordinul 
zecilor de mii, de scrisori sosite într-o singură lună pe 
adresa redacţiei. O să spuneţi dumneavoastră că asta 
se datora nenumăratelor nedreptati comise de 
instituţiile statului împotriva cetăţeanului în România 
de atunci. Este şi asta adevărat. Credeţi că nedreptatile 
comise acum împotriva cetăţeanului sunt mai puţine? 


13 
6 


Măcar atunci era o regulă ca instituţiile reclamate de 
cetăţeni prin scrisori la ziare să răspundă în termen de 
14 sau 28 de zile ziarului şi petitionarului. Ba, se mai 
întâmpla, uneori, să i se dea şi dreptate. Acum, oricine 
bate la uşa unei redactii pentru a reclama o instituţie a 
Puterii, indiferent care doriţi dumneavoastră, comite un 
gest aproape inutil. Pentru că, dacă subiectul nu ajunge 
în ziar - este imposibil ca toate subiectele să ajungă în 
ziar -, iar redacţia trimite 

scrisoarea spre rezolvare instituţiei vizate, este ca şi 
cum ar arunca-o la coş. Asta când nu se lasă cu 
represalii la adresa cetăţeanului care a sesizat. 

Acum, scrisorile către redacţie nu mai sunt aşa de 
numeroase... Şi asta nu pentru că presa ar fi mai puţin 
activă ca altădată, ci pentru că, la îndemnul domnului 
Iliescu, toate instituţiile statului sunt surde şi mute la 
problemele cetăţeanului: „Lasă-l să fiarbă în suc 
propriu.” O asemenea stare de fapt este, în mod 
dramatic, mult sub sistemul practicat în timpul 
dictaturii comuniste în care se mima, măcar, interesul 
faţă de problemele cetăţeanului. Acum, fierbem în suc 
propriu. Nu numai presa, ci toată lumea: poliţia, care 
arestează infractori pe care justiţia îi eliberează; 
judecătorii abia ieşiţi de pe băncile facultăţilor, pe care 
avocaţi harsiti şi unsi cu toate alifiile îi ridiculizează 
spre bucuria infractorilor, fierbe în suc propriu 
Guvernul pentru că, chiar priceput sau bine intenţionat 
de-ar fi, de hotărât hotăreşte tot PDSR; Parlamentul 
este supus mecanismului votării comandat de la 
Cotroceni; fierbe în suc propriu dl Dobrotă, cu actele de 
proprietate şi cu Hotărârea judecătorească definitivă în 
mână, pentru că chiriaşul Adrian Năstase, preşedintele 
executiv al PDSR, refuză să respecte legea. Nu-i aşa că 
fierbem toţi în suc propriu? Nu-i aşa că am intrat într-o 
dictatură feroce a bunului plac? 

Cred că ar fi timpul să fiarbă în suc propriu Ion 
Iliescu în persoană, izolat si de clasa politică, şi de 
presă, aşa cum i se cuvine, pentru pretenţia de a 
candida pentru a treia oară la funcţia supremă în stat, 
chiar dacă Constituţia spune altfel... Dar n-avem noi 
nici tăria, nici fermitatea necesară pentru asta. S-ar 
părea chiar că suntem „o naţiune vegetală care-şi 
aşteaptă in linişte desfrunzirea". De aceea, poate, 
rămânem gură-cască privind la alţii, care au tăria şi 
fermitatea de a se apăra împotriva stricătorilor de lege. 


ÎNCĂ O GREŞEALĂ 


Este de înţeles îngrijorarea Opoziţiei fata de 
tentativele repetate ale Puterii de a confisca şi apoi de 
a converti în capital politic orice succes românesc, 
începând cu sportul şi încheind cu politica sau invers. 
Problema rămâne în continuare modul în care 
reacţionează Opoziția la astfel de tentative şi efectul 
probabil asupra electoratului. 

Voi recapitula aici două împrejurări de maxima 
importanţă pentru România: permanentizarea clauzei 
naţiunii celei mai favorizate de Congresul SUA şi 
Tratatul de bază cu Ungaria, în primul caz, este bine 
cunoscută reacţia unor congresman! americani care au 
calificat în termeni foarte duri încercarea incorectă a 
preşedintelui Ion Iliescu de a-şi însuşi meritele 
acordării permanentizării clauzei, acuzându-şi 
adversarii politici că ar fi încercat să obstructioneze 
acest demers  politico-economic. Nemulțumirea şi 
revolta congresmanilor americani au fost aşa de mari, 
încât au calificat gestul preşedintelui român drept 
„lipsit de onoare" şi au adresat o scrisoare 
preşedintelui Bill Clinton, în care cereau amânarea 

permanentizării clauzei până după alegerile generale 
din România, pentru a-l împiedica astfel pe Ion Iliescu 
să o folosească drept capital politic. în această situaţie, 
reacţia firească s-ar fi cuvenit să fie una singură, clară 
şi răspicată: un apel al întregii Opozitii democrate din 
România către  congresmanii americani şi către 
preşedintele Statelor Unite de a face abstracţie de 
gravele greşeli ale preşedintelui român şi, în ciuda 
atitudinii sale distructive, prin care punea în pericol 
clauza, să nu sanctioneze România şi poporul român 
prin amânarea  permanentizării clauzei. Această 
atitudine i-ar fi izolat şi pe Ion Iliescu, şi partidul de 
guvernământ, prinşi în capcana propriilor acte 
demagogice, definindu-i drept adversari ai intereselor 
naţionale, şi ar fi indus sentimentul general că 

Opoziția democrată aşază interesele ţării deasupra 
disputelor politice. Abia aşa retractările post-factum, 
destul de inconsistente, ale domnului Iliescu ar fi primit 
din partea opiniei publice româneşti sancţionarea 
mentală. Un singur lider al Opoziţiei, domnul Radu 
Boroianu (PNL), a înţeles şi a declarat public 
necesitatea unei astfel de atitudini ca un semn de 
maturitate şi patriotism explicit din partea Opoziţiei, 
dar lucrurile s-au oprit la această declaraţie de uz 
intern. 

Constat cu tristeţe şi dezamăgire că lucrurile se 
repetă şi în cazul al doilea - Tratatul de bază cu 
Ungaria - în momentul în care lideri ai Opoziţiei propun 
amânarea încheierii tratatului până după alegerile din 4 
noiembrie de teamă ca nu cumva acest fapt să devină, 
din nou, capital politic pentru Ion Iliescu şi guvernarea 
PDSR. 

Repet, temerea este justificată, dar interesul ţării nu 
trebuie subordonat unor considerente electorale. 
Opoziția trebuie să se preocupe mai mult de conţinutul 
tratatului decât de amânarea încheierii lui, explicând că 
deblocarea negocierilor nu este nici pe departe meritul 
guvernării PDSR, care a eşuat în mod repetat, ci este 
urmarea atitudinii ferme a Statelor Unite faţă de 
pretenţiile maghiare. Opoziția, în totalitate, ar trebui să 
ceară încheierea cât mai grabnică a Tratatului de bază 
cu Ungaria în termeni care să asigure liniştea în 
această parte a continentului... Şi asta tocmai pentru că 
Guvernul de la Bucuresti, prin alianțele cu partide 
naţionaliste pe care le-a promovat, nu s-ar fi bucurat de 
încrederea Europei în contracararea pretențiilor 
nefireşti ale părţii maghiare. 

Este nepermis ca raţiuni electorale să primeze în 
România 
liberă, 

20 august 
1996 14 
0 


faţa interesului naţional. 


INAMICUL PUBLIC 


Faptul că ziarele româneşti sunt pline de cazuri de 
societăţi private, de întreprinzători, de patroni care 
comit ilegalităţi, furturi şi escrocherii, multe de 
dimensiuni naţionale, lasă impresia că presa a pornit o 
adevărată cruciadă împotriva iniţiativei private, a 
proprietăţii private şi economiei de piaţă. Mi s-a spus 
asta de mai multe ori şi am fost invitat să număr pe de 
o parte comentariile şi articolele teoretice prin care se 
susţine şi se argumentează necesitatea accelerării 
privatizării, a încurajării inițiativei private, a 
consolidării economiei de piaţă, iar pe de altă parte 
numărul copleşitor al anchetelor de presă în care sunt 
demascati, infierati etc. privaţii. Comparând, am fost 
obligat sa accept ca disproportia este socanta si ca de 
la distanţă lucrurile cam asa se văd: presa are ce are cu 
privatii, cu managerii de succes, cu întreprinzătorii 
prosperi, preocuparea ei de bază este să-i urmărească 
şi să-i demaste. 

Dacă privim mai de aproape lucrurile, constatăm 
însă că, în marea majoritate a cazurilor semnalate de 
presă, chiar avem de-a face cu hoţi şi escroci autentici, 
nu inventati şi, din moment ce cazurile sunt asa de 
multe şi grave, nu e vina presei care le prezintă, ci a 
societăţii care le tolearează. Sau, şi mai grav, constată 
că privatizarea, economia de piaţă şi libera iniţiativă de 
tip capitalist pe care ne străduim să le instaurăm în 
România ar fi, prin definiţie, generatoare de fenomene 
de acest gen, că o economie de tip capitalist nu se 
poate construi decât prin (sau mai ales prin) jaf, 
escrocherie, furt, evaziune fiscală, trafic de influenţă, 
mită; că cei care reuşesc să se îmbogăţească o fac, de 
regulă, pe căi necinstite. Cum marea majoritate a 
populaţiei este săracă şi foarte săracă, este aproape 

firesc să-şi definească sărăcia drept urmare a jafului 
imbogatitilor. Se spune că electoratul roman este de 
stânga. Se poate să fie adevărat. Este greu să accepti 
că tu n-ai ce mânca, iar lângă tine altul, nici mai 
deştept, nici mai harnic decât tine, îşi construieşte 
palate. Este capitalismul o societate polarizată? 

Cu siguranţă. Inegalitatile fertile care încurajează 
individul creativ, întreprinzător, harnic, sunt cele care 
asigură progresul şi bunăstarea societăţii în ansamblu. 
Dar, când astfel de inegalităţi se construiesc pe 
necinste şi ilegalităţi şocante, când asemenea 
diferențieri pun în discuţie sănătatea şi supraviețuirea 
săracilor, „bogatul!! devine inamicul public numărul 
unu... Şi nu este deloc de mirare că electoratul se 
deplasează spre stânga, spre doctrinele egalitariste sau 
preocupate de protecţia socială, iar doctrinele de tip 
liberal se receptează mai greu. Mă văd nevoit să repet 
lucruri spuse. Ştim ce înseamnă egalitatea sărăciei, am 
trăit-o aproape o jumătate de secol, şi ştim, de 
asemenea, că protecţia socială este o iluzie dacă ţara 
nu iese din sărăcie... Şi nu poate să iasă până nu se 
descătuşează iniţiativa privată creatoare şi iar ne 
întoarcem la doctrina liberală, cea care propune 
varianta logică a ieşirii din sărăcie. Varianta liberală?! 
vor reacţiona, supăraţi, săracii. Cea care încurajează 
bogății, adică hoţii şi escrocii despre care sunt pline 
ziarele? 

Să ne întoarcem atunci la cazurile concrete de hoţi 
şi escroci de care se ocupă presa. Sunt aceştia produsul 
firesc al unei societăţi capitaliste evoluate, bazate pe 
promovarea valorilor, pe concurenţa loială şi pe spirit 
întreprinzător? Sau este vorba de clientela partidului şi 
partidelor de guvernământ, lansată peste noapte prin 
avantaje nemeritate, finanţări frauduloase, mită şi trafic 
de influenţă, pentru a instaura un fel de capitalism 
sălbatic, primitiv si anacronic, altoit pe disprețul 
absolut faţă de viaţa omului, moştenire funestă de la 

acea societate care proclama, în mod demagogic, „omul 
cel mai preţios capital**? 

Dar asta nu are nici o legătură nici cu capitalismul 
autentic şi nici cu doctrina liberală. Şi este regretabil 
că partidele ce se declară liberale nu reuşesc să 
combată şi să demonteze mecanismul odios al acestei 
ofensive antiliberale care împinge electoratul românesc 
spre stânga nu prin propagandă politică, ci prin 
sărăcirea lui progresivă. 


PDSR - DIVERSIUNEA DE TOAMNĂ 


Interviul dat de dl Emil Constantinescu revistei 
„Micromagazin" din Statele Unite, mai ales partea care 
se referă la monarhie a produs, cum era de aşteptat, o 
cumplită sperietură în staful PDSR, care a reacţionat 
imediat cu violenţă, acuzându-l pe profesorul Emil 
Constantinescu de duplicitate, încălcare a Constituţiei 
şi chiar atentat la siguranţa naţională. De ce? Pentru că 
s-a declarat monarhist, deşi candidează la funcţia de 
preşedinte într-o republică, pentru că doreşte să aducă 
pe Majestatea Sa Regele Mihai în ţară (pentru motivul 
că s-a născut în România şi doreşte să trăiască în 
România), pentru că are în vedere două referendumuri 
nationale, unul privind forma de guvernământ 
(republică sau monarhie), al doilea privind modificarea 
Constituţiei. 

O mare parte a ziarelor centrale româneşti (cu 
excepţia ziarelor „România liberă", „Ziua” şi 
„Evenimentul Zilei”) au preluat argumentele si 
acuzaţiile domnului Adrian Năstase şi au recurs, cu 
bună credinţă, desigur, la condamnarea liderului CDR... 
Şi cam toate au trecut cam repede - asta este drama 

noastră, a ziariştilor, trebuie să fim „la zi” - peste 
câteva elemente esenţiale. Unul dintre ele este chiar 
afinnatia făcută de profesorul Emil Constantinescu în 
acelaşi interviu: „...Vom reda adevărul istoric instituţiei 
monarhice din România. Românii nu cunosc adevărata 
istorie a României. Abia după aceea vom face cele două 
referendumuri." 

Să vedem acum în ce constă încălcarea Constituţiei, 
faptă de care este acuzat liderul CDR. în esenţă, 
acuzaţia se reduce la articolul 147 al Constituţiei, care 
prevede că forma de guvernământ (republică) nu poate 
fi revizuită. Niciodată? Niciodată! Sub nici un motiv? 
Evident! 

Cum adică, în plină perioadă de tranziţie, tulbure şi 
instabilă, cu fenomene sociale şi politice în continuă 
schimbare, un partid ajuns la guvernare, indiferent cât 
de bine intenţionat ar fi (ceea ce nu e cazul cu PDSR), 
îşi permite să decidă în numele generaţiilor viitoare 
până în vecii vecilor? Şi asta pentru că, în 1991, 
majoritatea a aprobat forma de guvernământ propusă 
în cadrul unui referendum trucat, în care i se oferă unui 
electorat încă nedeprins cu regulile democraţiei ca 
singură variantă republica? Şi asta în condiţiile în care 
marea majoritate a populaţiei cu drept de vot nu ştie 
despre monarhie decât, eventual, ceea ce a citit în 
cărţile comandate de comunişti? I se poate reproşa 
domnului Emil Constantinescu dorinţa profund onestă 
de a restitui românilor istoria şi adevărul despre 
monarhie?... Şi abia după asta să organizeze un 
referendum corect, cu un electorat avizat? Atunci ce 
vor trebui să facă generaţiile viitoare dacă realitatea va 


impune o altă formă de guvernământ decât cea impusă 
de o guvernare ce se supune unei singure persoane? O 
nouă revoluţie? 

Sunt neplăcut surprins de lipsa de măsură a 
editorialistului de la ,Adevarul", dl Cristian Tudor 
Popescu, care ingramadeste invective la adresa 
profesorului Emil Constantinescu in maniera C.V. 
Tudor, ca si de obtuzitatea agresiva de care da dovada 
atunci cand scrie: ,,...Este mai mult decat un abuz, este 
o ticăloşie sa acreditezi ideea ca sutele de tineri 
asasinați in ‘89 ieşiseră să moară pentru ca dl Mihai să 
se poată instala la Peleş sau la Cotroceni!" Nu, 
domnule! Tinerii aceia minunati ieşiseră în stradă să 
moară pentru a-l aduce la Cotroceni pe comunistul Ion 
Iliescu (!!)... Iar acesta este un fapt, nu o încercare de a 
acredita ideea că... 

Obisnuiti cu minciunile de fiecare zi ale clasei 
noastre politice, am devenit incapabili să înţelegem 
gestul celui care îşi sacrifică 
ambițiile personale (mandatul sau mandatele 
prezidenţiale) redând poporului român adevărul istoric 
pentru a-l face să aleagă în deplină cunoştinţă de 
cauză... Şi, dacă electoratul va hotărî, el va fi bucuros 
să predea puterea adevăratului lider. Este asta o 
dovadă de minciună şi duplicitate, aşa cum s-au grăbit 
să declare unii lideri politici? 

Nu ştiu şi nu cred că tot acest efort pe care şi-l 
propune dl profesor Emil Constantinescu va schimba 
forma de guvernământ din România, dar, pentru a nu 
mai ajunge batjocura unor politicieni demagogi care au 
dus România în cea mai gravă criză morală, cetăţeanul 

trebuie să cunoască adevărul întreg, nu poveştile 
neruşinate cu trenuri regale pline de bogății, duse 
peste hotare. 

În ce mă priveşte, nu sunt monarhist, dar aş putea 
deveni dacă, prin cine ştie ce împrejurare bizară, ar 
trebui să aleg între un preşedinte comunist şi un rege 
constituţional. 


România liberă, 
23 august 1996 


REGIMUL ILIESCU SE AUTODEFINESTE. 
RECRUDESCENTA KGB-ISTĂ 


Am citit în urmă cu circa doi ani un fel de carte de 
învăţătură  KGB-istă pentru uzul iniţiaţilor, al 
conducătorilor sau al candidaţilor cu şanse certe la 
funcţii de răspundere in stat. Era vorba de un 
document secret, păzit cu maximă grijă, nu cumva să 
ajungă, cine ştie cum, la cunoştinţa cetăţeanului 
sovietic. Nu am intenţia să recapitulez întreaga listă a 
regulilor  „sfinte” pe care le cuprindea lucrarea, 
diabolică în totalitatea ei, mă voi opri asupra unui 
singur element, de un cinism dincolo de orice 
închipuire: recomandarea ca şefii şi conducătorii cei 
mai contestati de subalterni sau de populaţie sa fie 
imediat promovati in functii si mai inalte. 

Motivele unor astfel de masuri sunt, fireste, lesne de 
înţeles. Oamenii trebuiau făcuţi să se supună, nu să se 
opună. Orice speranţă în adevăr şi dreptate trebuia 
descurajată. Starea de neputinţă generală a supusilor 
marelui imperiu comunist trebuia să inducă o lipsă de 
reacţie faţă de orice nedreptate s-ar fi comis, oamenii 
devenind treptat o turmă amorfă care îşi abandonează 
soarta în mâna organelor de partid şi de stat. 
Disperare, neputinţă, tăcere. Hotărârile venite de sus 
erau dincolo de bine şi rău, iar legile un rău necesar 
pentru a fi invocat la ocazii festive. Ca şi democraţia 
socialistă, cea mai avansată democraţie din lume; ca şi 
„grija fata de om”, ca şi libertatea, egalitatea si toate 
celelalte. 

Poate n-a sosit inca timpul sa uitam - poate ca acest 
timp n-ar trebui sa vina niciodata - ca in Romania 

arestată de comunişti principiul s-a aplicat cu 
consecvență, dublând ticăloşia KGB- ista prin bine 
cunoscuta metodă a „rotației cadrelor", de fapt un 
prilej de a-i înlătura pe conducătorii iubiţi şi respectaţi 
şi de a-i avansa pe ticăloşii obedienti. 

S-a schimbat ceva în România sub acest aspect în 
regimul Iliescu? Poate doar o uşoară ameliorare prin 
tehnica schimbării între Tanda şi Manda, dar cu un 
Hrebenciuc în urcuş vertiginos, direct proporţional cu 
contestarea sa publică, cu un sadic ajuns ministru al 
sănătăţii şi demis în cele din urmă, nemaifiind loc pe 
care să fie avansat. 

Apropo, domnul Răducănoiu a fost avansat de la 
funcţia de producător de bate pentru spinarile 
timisorenilor (1989) la cea de prefect de Dolj, iar, cand 
scandalul comportării sale si a familiei a atins 
dimensiuni naţionale, promovat secretar de stat în 
Guvernul de la Bucureşti. 

Voi, care aveţi ceva de reproşat lui Răducănoiu şi 
familiei sale, părăsiţi orice speranţă, reprimati-va orice 
revoltă şi orice silă cât încă fostul producător de bâte 
nu a ajuns ministru de interne, că până în noiembrie 
mai e. 

Mulţumim pe această cale domnului Tatulici de la 
ProTV pentru aportul dezinteresat la politica de 
promovare a cadrelor în România. 


România liberă, 
24 august 1996 


DEMOCRAŢIE AUTOMOBILISTICĂ 


Avem un partid al automobiliştilor, iar acest partid 
are un candidat la preşedinţia României. Foarte bine! 
spun unii. Adică de ce n-ar avea România o democraţie 
pe patru roţi să duduie Europa?! Foarte rău! zic alţii. 
Păi, dacă se instaurează în România o democraţie a 
automobiliştilor, vai de pietoni. Raman în opoziţie! Si, 
după cum funcţionează democraţia noastră cu totul şi 
cu totul originală, un preşedinte automobilistic va 
promova un guvern automobilistic şi un parlament 
automobilistic... Si prima măsură ,logica" a unei 
guvernări automobilistice ar fi lansarea unui program 
de combatere a nostalgiilor pietonistice, a restaurării 
trotuarelor, refugiilor şi trecerilor de pietoni. Vor fi 
promovati în funcţiile de conducere din aparatul de stat 
automobilistii şi vor fi epurati pietonii. Dacă aceştia vor 
consimti, de bunăvoie şi nesiliti de nimeni, să-şi 
cumpere automobil şi să se înscrie în PA, atunci, 
desigur, vor rămâne pe posturi. Vor fi puşi însă în 
discuţie şi aspru sanctionati toţi membrii PA care se vor 
abate de Ia linia partidului, circulând pe două picioare, 
indiferent dacă vor folosi pentru asta trotuarele (câte 
vor mai rămâne) sau chiar partea carosabilă, aceasta 
fiind una dintre cele mai grave abateri de natură să 
afecteze imaginea partidului în ţară şi peste hotare. 

Orice deplasare internă sau externă se va face pe 
patru roţi (în mod excepţional şase). Se interzice cu 
desăvârşire deplasarea cu avionul, elicopterul, vaporul, 
bicicleta, trotineta sau mijloace de deplasare asimilate 
acestora. Motocicliştii vor fi acceptaţi doar ca membri 
simpatizanți si vor avea dreptul să sprijine financiar 

partidul, după posibilităţi şi entuziasm. 

Promovarea în funcţii se va face direct proporţional 
cu numărul de autoturisme deţinute de membrul de 
partid şi numărul total (prin însumare) de cai putere 
deţinuţi de el şi familia sa, până la gradul doi de 
rudenie. 

Conducătorii auto vor avea dreptul să conducă 
autovehiculele chiar dacă au consumat alcool; 
stabilirea prin analiză de laborator a alcoolemiei, în 
cazul automobiliştilor, va fi interzisă prin lege. Orice 
pieton care va fi găsit cu o concentraţie de alcool în 
sânge mai mare de 0,02 la mie va fi sancţionat cu 
ridicarea carnetului de pieton pe timp limitat sau cu 
anularea carnetului, iar, dacă va tampona din neatentie 
un automobil, indiferent de capacitatea cilindrică a 
acestuia, va fi deferit justiţiei, indiferent de pagubele 
produse. 

Va fi interzisă circulaţia pietonală în orele de vârf 
ale traficului auto (6-12 şi 13-23), iar în zilele de 
duminică pietonii vor circula după cum urmează: prima 
duminică din lună, bărbaţii, a doua duminică, femeile 
(indiferent de vârstă) ş.a.m.d. 

Viteza de deplasare a pietonilor va fi limitată la 1 
km/h în oraş, 1,5 km/h în afara oraşelor, cu obligaţia de 
a se dota cu semnalizatoare de schimbarea direcţiei de 
mers, faruri (fază scurtă, fază lungă) şi catadioptri la 
ambele tocuri de la pantofi. 

Se interzice prin lege partidul pietonilor şi oricare 
alt partid care ar încerca să introducă în viaţa politică 
românească programe politice pietonale de dreapta, de 
stânga sau de centru, toate acestea fiind considerate 
încercări de schimbare a ordinii de drept, atentate la 
siguranţa statului. 

Sigla partidului - trei roţi umflate la 3,6 atmosfere 
încadrând un girofar. 


România liberă, 
27 august 1996 


COMPLOT 


Domnule Adrian Năstase, vă admir. Aveţi o logică 
impecabilă, infailibilă, imbatabilă. Mi-a plăcut mai ales 
relaţia pe care ati făcut-o între Emil Constantinescu - 
monarhist şi „încercarea de lovitură de stat”, „atentat 
la siguranţa statului**, pe care le spicuiesc din cele 
spuse de dumneavoastra la TVR si din Declaratia PDSR 
la care, banuiesc, ati avut o contributie fundamentala. 
Stiti, eu sunt mai sensibil si mai receptiv la astfel de 
termeni juridici. Sensibilitatea asta mi-a ramas de la un 
dosar penal tot cu ,atentat la siguranta statului** pe 
care a trebuit sa semnez de luare la cunostinta. Era 
vorba de un act de ,bunavointa** al predecesorului 
domnului Ion Iliescu la preşedinţia României, care n-a 
mai apucat ziua să-i mulţumesc. 

Dar să nu mă iau cu vorba, logica dumneavoastră 
mi-a plăcut. N-are importanţă că profesorul 
Constantinescu n-a făcut afirmaţia, cum n-a contat, la 
un moment dat, faptul că, dacă vă amintiţi, acel 
Cofariu, stălcit în bătaie la Târgu Mureş, era român, iar 
agresorii maghiari şi nu invers. Opinia publică a 
receptat înfiorată primul semnal. Dezminţirile n-au mai 
avut cine ştie ce efect. Aşa şi acum. Este monarhist, ce 
o tot dă dumnealui pe după plop? Şi, dacă e monarhist, 
este clar că vrea să-l aducă pe rege în ţară... Şi, dacă 
asta vrea, atunci evident este o încercare de lovitură de 

stat. Eu nu mă iau, ca alţii, după ce spune profesorul 
Marcian Bleahu, că „o lovitură de stat nu se anunţă şi 
nu se face prin referendum**. Ce ştie domnul profesor 
Bleahu? 

Eu, domnule Adrian Năstase, vreau să vă sesisez un 
fapt care mă şi mir că v-a scăpat. Este vorba de o mare 
grupare, circa zece mii de persoane după unii autori, 
care pregăteşte încă din 1991 o lovitură de stat. Nu 
radeti, domnule, ca eu vorbesc serios. Aţi auzit 
dumneavoastră de Partidul Monarhist? Este 
adevărat ca este cam slabut, cam absent, nici nu ştiu 
dacă s-a reînscris. Să vă spun eu dumneavoastră care 
este ideologia acestui partid? Reinstaurarea monarhiei, 
domnule Năstase. Adică „atentat la siguranţa statului", 
„încercare de lovitură de stat". Păi, vă dati seama? Cum 
de i-ati rabdat până acum? Cum de i-ati lăsat să 
comploteze, şi încă în ochii lumii, la siguranţa statului, 
domnule Năstase? 

Vă întreb asa, confidential: Ce părere aveţi de 
împăratul Iulian? Băiat bun, ştiu, dar împărat... si 
Constituţia...Văd eu că vă arde de râs, dar cineva din 
suită mi-a şoptit că împăratul va candida la preşedinţie. 
Poate cineva să-l împiedice? Nu s-ar găsi destui rromi 
să-l susţină? Păi, dacă ajunge preşedinte împăratul, vă 
daţi seama că o pune de-un imperiu mondial ce n-a 
văzut Parisu' în viaţa lui? Cu referendum sau fără, 
parcă ce, mai contează! Eu zic să fiţi cu ochii pe el. Cu 
regele Cioabă e mai simplu. Ştiu din sursă sigură că nu 
candidează, dar complotează. Vrea regat. Cum al cui? 
Al rromilor din întreaga lume şi drepturi depline pentru 
minoritatea românească, maghiară, germană etc. 
Vedeţi, domnule Năstase, câte comploturi şi atentate se 


15 
2 


pregătesc în România? Dacă ar fi după mine, toţi ăştia 
ar face politică la Jilava. Păi cum?! Hai să zicem că 
domnul Emil Constantinescu n-a spus că e monarhist, 
dar Partidul Monarhist trebuie să o mai şi spună? Vă 
sunt clare acum atentatul şi încercarea de lovitură de 
stat? Nu există decât o soluţie, vă spun eu: Ji-la-va! 
Notă (serioasă): Cred că afirmaţiile domnului 
Năstase şi ale PDSR privind subiectul de mai sus ar 
merita un loc de cinste în „Istoria prostiei omeneşti". 
DICTATURĂ 


Ziua de 28 august 1996 va rămâne în istoria 
României post- decembriste ca zi de doliu naţional. în 
această zi nefastă s-a reinstaurat, în România, 
dictatura. Şeful statului român, Ion Iliescu, şi-a anunţat 
candidatura pentru al treilea mandat prezidenţial prin 
încălcarea Constituţiei ţării. 

Ilustri specialişti în drept constitutional fac dovada, 
cu argumente care ar rezista în faţa oricărei instanţe 
din lume (cu excepţia instanţelor abilitate din România, 
evident), neconstitutionalitatii candidaturii lui Ion 
Iliescu. Si totusi Ion Iliescu candideaza, fara ezitare si 
fara rusine. Prin asta, PDSR, partidul care a intocmit 
lista de semnături pentru candidatură, şi actualul 
preşedinte al României se plasează în afara legii. O 
candidatură ilegală nu poate deveni legală pentru că 
aşa decid, în total dispreţ faţă de lege, organele de stat 
dresate de biciul Cotrocenilor. 

încălcarea legii fundamentale a ţării de către PDSR - 
partid de guvernământ, Ion Iliescu - preşedinte in 
funcţiune, Curtea Constituţională etc. definesc în mod 
clar instaurarea dictaturii în România. Ea exista mai 
demult, poate chiar de la bun început, dar expresia ei 
deplină s-a conturat acum, miercuri 28 august 1996. 


15 
3 


Nu contează că va dura o zi, câteva luni, câţiva ani sau 
până în ziua în care o altă revoluţie o va face definitiv 
imposibilă. Miercuri ni s-a aruncat în obraz scuipatul 
care mai lipsea pentru ca umilirea noastră să fie 
deplină: dictatorul Ceauşescu a fost executat pentru ca 
în locul lui să se înalțe dictatorul Iliescu. De asta au 
murit copiii noştri în decembrie 1989 (!). O istorie 
maşteră îşi asmute asupra noastră strigoii. 
m Sunt nevoit să revin asupra unor consecinţe ale 
acestei candidaturi, pe care liderii politici trebuie să le 
cunoască şi să le evalueze cu maximă seriozitate. 
Faptul că PDSR şi Ion Iliescu se plasează în afara legii 
pune sub semnul ilegalitatii nu doar campania 
electorală  PDSR-Hiescu, ci chiar alegerile din 
noiembrie. Logica lucrurilor duce la o situaţie 
paradoxală: orice candidat 
care se angajează în cursa prezidenţială şi poartă 
dialoguri publice cu candidatul ilegal Ion Iliescu se 
plasează el însuşi într-o situaţie ilegală. Dar astfel de 
întâlniri şi dialoguri sunt de neevitat. Aşadar, PDSR şi 
Ion Iliescu îi obligă pe toţi ceilalţi candidaţi la 
complicitate în încălcarea Constituţiei. Aici nu mai este 
vorba de declaraţii preluate aiurea de ziarişti neatenti 
sau rău intenţionaţi, ci de un fapt indubitabil: 
candidatura ilegală a lui Ion Iliecu, susţinută de PDSR. 
Şirul de ilegalităţi legate de acest fapt aduce în 
atenţia publică si problema diplomaților care, contrar 
legii, desfăşoară activităţi politice (Teodor Meleşcanu, 
losif Boda şi Marian Enache) sub un pretext valabil 
pentru handicapati mintal: „Suntem în concediu.” Ca si 
cum concediul le-ar anula calitatea de diplo- mati şi i-ar 
absolvi de orice răspundere legată de această calitate. 
Spectacolul grotesc la care s-a dedat Ion Iliescu nu 
poate să nu aibă grave implicaţii internaţionale. 
Domnul Iliescu ar trebui să explice guvernelor din toate 
țările lumii dacă mai poate reprezenta sau nu România, 
a cărei Constituţie o încalcă. Sigur nu face acest lucru. 

De asemenea, Parlamentul actual nu va declanşa 
procedura de suspendare a preşedintelui conform 
articolului 95 din Constituţie, care zice că: „în cazul 
săvârşirii unor fapte grave prin care încalcă 
Constituţia, Preşedintele României poate fi suspendat 
din funcţie de Camera Deputaţilor şi Senat...” Nu o va 
declanşa, în primul rând, pentru că nici un partid din 
opoziţie nu i-a pretins-o. Am serioase motive să cred că 
într-o asemenea ipostază maşina de vot a PDSR nu va 
mai funcţiona la fel de bine. 

Indiferent de rezultatul unei sesiuni extraordinare în 
care s-ar pune în discuţie această încălcare, Opoziția 
este datoare să ceară acest lucru Parlamentului sau să 
recunoască public legalitatea candidaturii lui Ion 
Iliescu. Dacă nu, ar însemna că acceptă să-i fie 
complice la încălcarea Constituţiei şi la instaurarea, 
pentru nu se ştie cât timp, a dictaturii în România. 

PORTRET DE PREZIDENTIABIL 


Iertata să-i fie vina de a se fi numărat printre cei 
care l-au creat pe Nicolae Ceauşescu, dincolo şi mai 
mult de ceea ce era el însuşi... Şi binecuvântat să-i fie 
harul poetic atâta cât este, nu atât cât crede el că ar fi. 

Dar eu despre Adrian Păunescu senatorul şi 
prezidentiabilul vă vorbesc: articolul „O incalificabila 
mârlănie a preşedintelui Iliescu" ocupă jumătate din 
prima pagină a ziarului „Vremea** de joi, 29 august. 
Faptul prezentat rezumativ este de o banalitate 
absolută. Invitat de preşedintele Ion Iliescu pentru a-l 
onora cu prezenţa la Palatul Copiilor, unde acesta îşi 
lansa candidatura (ilegală) la Preşedinţia României, 
poetul s-a aflat în situaţia umilitoare de a fi ignorat cu 
desăvârşire. „E posibil ca şeful statului român să te 
invite, când îşi lansează propria candidatură, pe tine, 
candidat tu însuţi la aceeaşi Preşedinţie, şi să nu-i 

treacă prin cap că trebuie să-şi pună serviciul de 
protocol în stare de activitate ca să te primească măcar 
cu un scaun, măcar în sală?...**, scrie Adrian Păunescu, 
indignat, pe bună dreptate. Din păcate, însă, nu se 
opreşte aici pentru că, mai departe, citim: „N-am făcut 
nici un gest de contestare a constitutionalitatii acestei 
noi candidaturi şi nu o voi face nici în continuare, nu e 
treaba mea**... ,Dar acest gest de mârlănie mă 
radicalizează şi-mi impune un regim de război cu 
locatarul de la Cotroceni. Ascensiunea domnului Ion 
Iliescu trebuie oprită.** 

Nu contest necesitatea opririi ascensiunii lui Ion 
Iliescu, dar din cu totul alte motive decât cele ale lui 
Adrian Păunescu. Pe mine însă mă îngrozeşte sistemul 
de judecăţi şi priorităţi al unui cetăţean care, mâine, 
poate ajunge preşedintele ţării. Cum adică nu e treaba 
unui senator şi lider de partid faptul că unul dintre 
candidaţii la Preşedinţie încalcă Constituţia, dar lipsa 
scaunului pe care să-şi aşeze fundul este ? Nici falsul şi 


uzul de fals comise de Ion Iliescu, nici faptele penale 
comise de preşedinte la mineriadele din 1990, nici 
guvernările dezastruoase pe care le-a girat, nici tratatul 
rusinos cu Uniunea Sovietică, nici infometarea ţării, 
nici amestecul nepermis în elaborarea legilor, nici 
corupţia pe care o infierează în vorbe şi o tolerează în 
fapt, nici lipsa de onoare pe care o etalează în faţa 
străinilor (Congresului american), nici diversiunile 
neruşinate cu lovituri de stat închipuite. Nimic din 
toate acestea nu trec înaintea scaunului lipsă? Mârlănia 
prezidenţială bine cunoscută este mai gravă şi mai 
acuzatoare în ochii poetului prezidentiabil decât tot ce 
am înşirat mai sus? Al dracului scaun, cum poate 
schimba el principiile, priorităţile politice şi chiar 
dragostea de ţară! Dacă scaunul era fotoliu şi locul din 
sală în primul rând şi dacă i se oferea poetului prilejul 
să recite vreuna din poeziile sale, totul era în regulă? 
Oportunistul şi-a dat în petec. 
îmi amintesc o împrejurare mai veche când, în urma 
unei altercatii cu un poliţist maghiar beat pe teritoriul 
Ungariei, senatorul Adrian Păunescu, azi prezidentiabil, 
era dispus să facă din acest incident, la fel de banal ca 
povestea cu scaunul, un motiv de conflict diplomatic 
între două state. Dacă în acel moment Adrian Păunescu 
ar fi fost preşedintele României (ferească Dumnezeu!), 
ce ar fi fost în stare să facă? Să declare război 
Ungariei? 
Nu e nici o dramă daca un poet nu are înclinații de 
politician. Grav este când crede că are. Mai grav, când 
cei din jur îi încurajează pretenţiile şi aberatiile 
egocentriste. Şi este catastrofal când astfel de indivizi, 
care cred că soarta unei colectivităţi omeneşti depinde 
de scaunul pe care-şi aşază ei fundul, ajung să conducă 
România 
liberă, 

15 31 august 
1996 


o instituţie, un partid sau o ţară. 


LEGEA, SERVITOARE LA COTROCENI 


Am fost supus unui tir concentrat de comentarii pe o 
temă de terminologie. Pe scurt, mi se reproşează că 
ceea ce face acum dl Ion Iliescu candidând, in mod 
ilegal, pentru al treilea mandat prezidenţial nu 
întruneşte condiţiile unei dictaturi, aşa cum am afirmat 
în articolul de vineri, 30 august. De ce? Pentru că într-o 
dictatură, se ştie, puterile discretionare ale dictatorului 
sunt stabilite prin lege. Un dictator nu are de ce să 
încalce legea din moment ce aceasta îi dă drepturi 
depline de a acţiona aşa cum crede de cuviinţă. Faptul 
că PDSR, ca partid de guvernământ, Ion Iliescu, ca şef 
al statului etc., încearcă să-şi conserve puterea prin 
încălcarea legii are, mi se spune, altă semnificaţie. 
Definiţia exactă a actului în discuţie este aceasta: 
„Preluarea ilegală a puterii de către o persoană sau 
grup care exercită funcțiuni în interiorul aparatului de 
stat se numeşte lovitură de stat”, contrar celor afirmate 
de mine că ar fi dictatură. 

în ce mă priveşte, cu tot respectul pentru criticii 
mei, nu pot fi de acord că, dacă o persoană sau un grup 
îşi subordonează în mod efectiv instituţiile statului (aşa 
cum este cazul cu Ion Iliescu şi România), această stare 
de fapt n-ar întruni condiţiile unei dictaturi doar pentru 
că legea stabileşte, în mod expres, nu drepturile 
discretionare ale dictatorului, ci, dimpotrivă, separatia 
puterilor în stat. întrebarea este: mai are vreo 
importanţă prevederea legii când ea este încălcată în 
mod sistematic şi în disprețul absolut al oricărei logici? 

Când Curtea Constituţională a României aviza 
candidatura lui Ion Iliescu la algerile din 1992, 
mentionand in mod clar ca este vorba de al doilea 
mandat, repet al doilea, iar dupa patru ani aceeasi 
institutie accepta candidatura aceleiasi persoane tot 
pentru al ,doilea" mandat, mai are importanta la ce 
definitie 
incadrezi aceasta stare de fapt? Luam in considerare 
prevederea legii sau realitatea? Este sau nu este 
dictatura? 

Cand, dupa o Revolutie sau o miscare populara, 
spuneţi-i cum doriţi, anticomunistă şi antidictatoriala în 
esenţa ei, şeful statului intervine în mod public (ilegal) 
în actul legislativ şi obţine, în cele din urmă, legea 
caselor naţionalizate pe care o doreşte, aşa cum o 
doreşte, lege care atacă fundamentul democraţiei, 
proprietatea, asta nu este dictatură? înfrângerea legii, 
subordonarea puterii legislative, executive şi 
judecătoreşti, transformarea diplomaților în agenţi 
electorali (lucru interzis cu desăvârşire de lege)... Şi 
toate astea la ordinul sau sub presiunea unei persoane 
şi a grupului de interese pe care îl reprezintă, asta nu 
este dictatură? Dar ce e? Democraţie?! 

în sfârşit, cu toate cele spuse mai sus, accept că nu 
am dreptate şi că mai potrivit ar fi fost să vorbesc nu 
despre dictatură, ci despre lovitura de stat. Ceea ce şi 
fac! Stimaţi cetăţeni, fiţi linistiti, în România nu s-a 
instaurat dictatura, este vorba doar de o banală 
tentativă de lovitură de stat prin care PDSR si Ion 
Iliescu încearcă să-şi conserve puterea. O tentativă şi 
nimic mai mult. Abia când vor pierde alegerile, abia 
când vor refuza să predea puterea dispretuind legea, 

abia atunci... Legea? Care lege? Chiar nu vrem să 
băgăm de seamă că legea a devenit servitoare la 
Cotroceni? 


România liberă, 2 
septembrie 1996 


JOCUL IELELOR 


Orice intenţie morală devine prin exces imorală. De 
aceea, poate, Ruscanu, omul care a văzut idei, a ajuns 
să se sinucidă. Adevărul cu orice preţ ne duce, fără să 
băgăm de seamă, într-o capcană: adevărul nostru şi, în 
ultimă instanţă, adevărul meu. 

Nu este prima oară când mă refer la faptul că 
prioritatea politică numărul unu în România este 
schimbarea. Greşesc? întrebarea pe care şi-o pun de 
regulă guvernele democratice din Europa este aceasta: 
din 1989 încoace, în România s-a schimbat măcar o 
singură dată „echipa!! de la putere? Nu! Asta înseamnă 
că democraţia din România nu s-a maturizat. între 
antipatia motivată fata de unii lideri ai Opozitiei care 
dovedesc ambiguitate, indecizie sau chiar rea-credinta 
şi pericolul conservării puterii PDSR-Iliescu, amândouă 
adevărate, care este prioritatea unui apărător al 
adevărului? Tratamentul egal şi nepărtinitor, să zicem. 
Adevărul! Foarte bine. Cine desluşeşte acest adevăr 
printre minciunile şi demagogia la modă în viaţa 
politică românească, asta e o altă problemă care ţine de 
numărul de informaţii şi de dreapta judecată a celui 
care analizează. A crede despre tine ca detii adevărul 
întreg este un orgoliu periculos asemănător cu „jocul 

ielelor". Ai datoria să te indoiesti? Si nu este normal să 
te raportezi la şansa pe care o are „adevărul tău” de a 
promova interesul general? Sigur că de-abia acum 
alegerea devine complicată, pentru că trebuie să judeci 
şi să cantaresti, tot singur, dacă nu cumva este vorba 
de o schimbare între Tanda şi Manda. 

Dacă eşti convins că schimbarea nu poate veni în 
nici un caz de la PDSR-Iliescu şi dacă eşti dispus sa 
alegi între „răul sigur" şi „binele necesar" pe cel din 
urmă, simpla declaraţie nu ajunge. Gestul public prin 
care micşorezi sau compromiti 
şansele schimbării de dragul unui adevăr marginal 
este, principial vorbind, un gest vinovat. 

Un ziar care îşi alege ca prioritate schimbarea, 
pornind de la aceeaşi comparaţie între un „rău sigur" şi 
un „bine nesigur", perseverează firesc în ideea de a 
sprijini acele formaţiuni politice care au şanse de a 
asigura schimbarea. Nu este vorba de părtinire, ci de 
dorinţa de o oferi o şansă ţării. Principiul rămâne 
valabil şi cei care vor încerca să transforme un „bine 
nesigur" într-un „rău cert" vor fi supuşi, în mod 
preferenţial, criticilor. 

După cum înţeleg, se pune în discuţie preocuparea 
noastră constantă de a descuraja acele formaţiuni 
politice care periclitează unitatea Opozitiei. Asta se 
poate într-adevăr discuta, dacă cei vizati chiar doresc 
să o facă. Din păcate, nu o fac; ei afişează o atitudine 
bosumflată de persecutați. La noi s-a împământenit 
ideea că cine te critică îţi este inamic şi din asta nu 
ieşim în ruptul capului. 

Ar mai rămâne de discutat, desigur, părtinirea prin 
omisiune atunci când este vorba de greşeli. Nu neg 

unele excese în această privinţă. Şi mi se pare într- 
adevăr grav să-l lipseşti pe cel pe care îl sprijini de 
semnalarea greşelilor care ar putea reduce şansele 
schimbării. îndrăznesc să afirm însă că asemenea 
exemple sunt puţine şi nu justifică ideea unei părtiniri 
distructive de natură să trădeze adevărul prioritar: 
nevoia de schimbare. Am afişat, este drept, în mod 
explicit şi constant preferința pentru cei care ar putea 
aduce această schimbare, iar greşelile semnificative pe 
care le-au comis le-am amendat fără să facem din asta 
capete de acuzare. Am greşit? lată o premisă de 
discuţii, nu de conflict. 


România liberă, 3 
septembrie 1996 
PREŞEDINTE CREŞTIN PENTRU O ŢARĂ CREŞTINĂ. 


„MĂ' IOANE, CRUCE-N SAN ŞI LA INIMĂ PAGAN*! 


Logica mi se pare elementară. Nu se poate ca o ţară 
în care peste 90% din locuitori sunt creştini să fie 
condusă de un liber cugetător, mai exact un ateu sau, 
mai de-a dreptul fără nici un Dumnezeu. Chiar dacă îşi 
face cruce sau tocmai pentru că îşi face cruce în desert. 
Pentru aşa fatarnicie, ţăranul roman, pe care domnul 
Ion Iliescu contează aşa de tare, ca să aibă de unde lua 
şi de unde da clientelei sale, în folosul căreia 
guvernează de fapt, are şi cântarea cea mai potrivită: 
»MaToane, cruce-n sân/ şi la inimă/păgân”... Nu se 
poate!? Ba se poate. Dovadă că, de aproape jumătate 
de veac, nici un creştin cu frica lui Dumnezeu şi cu milă 
pentru acest popor nefericit nu s-a aflat în fruntea ţării. 
Nici unul. Numai păgâni. Se poate, dacă la Crăciunul 

însângerat din 1989 ne-a blestemat soarta cu încă un 
pagan, mai rău şi mai fatarnic decât toţi ceilalţi, pentru 
că aceia măcar nu se închinau nici să-i pici cu ceară, 
cum face Ion al nostru, batjocorind cele sfinte şi 
încălcând poruncile credinţei prin care am rămas şi am 
dăinuit în acest colţ de lume. 

Sub semnul crucii şi-a crescut acest neam de oameni 
copiii şi cu credinţă în Dumnezeu. Sub semnul crucii 
ne-am arat ogorul, şi ne-am jucat nunțile, şi ne-am 
purtat războaiele, şi ne-am plâns morţii. Români am 
fost şi creştini am fost... Şi iubitori de oameni, şi 
bucuroşi de oaspeţi. Dacă am înclinat grumazul sub 
vitregia vremilor când ne-a fost călcată moşia, şi 
prădată casa, şi năruită biserica, ne-am păstrat 
credinţa în suflete, cum puţini alţii au făcut-o. Ea ne-a 
întărit şi ne-a ţinut nădejdea. Şi doar aşa am rămas 
ceea ce suntem: români şi creştini. Auzi, Ioane? Si tu 
batjocoreşti semnul crucii (în numele Tatălui si-al 
Fiului, şi-al Sfântului Duh), tu, cel fără nici un 
Dumnezeu? După atâţia ani de educaţie ateistă pe care 
ne-au vârât-o pe 


gât propagandistii partidului ateu, între care tu, Ioane, 
ai fost printre cei dintâi, nu te înfioară gândul că, din 
zece oameni pe lângă care treci în fuga maşinii, nouă 
sunt creştini? Ţărână suntem si în tarana ne 
întoarcem... Şi tarana sunt oasele sfinte ale marilor 
voievozi iubitori de ţară şi cu credinţă în Cel de Sus. 
Dar duhul lor se întoarce în fiecare primăvară la 
rădăcina ierbii şi răzbate către noi, cei nouă din zece, 
între care tu nu te prenumeri. Unde şi cum este tarana 
rădăcinilor tale, Ioane? 

Cu smerenie să ne ducem la Prea Fericitul Părinte 


Teoctist, patriarhul Bisericii Ortodoxe Române, şi la 
Sfântul Sinod să ne ducem, creştini, şi să-i rugăm să 
binecuvânteze gândul care cere Preşedinte creştin 
pentru o tara creştină. Ingenunchiati, români! Rugati- 
vă la Dumnezeu să-şi întoarcă iar faţa spre noi... în 
numele Tatălui, şi-al Fiului, şi-al Sfântului Duh. Amin! 


România liberă, 6 
septembrie 1996 


CINE CĂLĂREŞTE UN TIGRU... 


Cine spune că puterea perverteşte? Ba chiar că 
puterea absolută perverteşte absolut? Nu spun că n-ar 
fi adevărat, adaug doar atât: dacă are ce! Un om 
aproape cumsecade poate fi, eventual, pervertit prin 
exerciţiul puterii. Ce mai era de pervertit la Ion Iliescu 
în momentul când a preluat, de fapt, locul lui Nicolae 
Ceauşescu? Nimic sau aproape nimic. A fost pervertit 
de putere cizmarul care s-a văzut împărat? Sau 
inginerul? Doamne fereşte! Când au preluat puterea 
erau gata pervertiti. Să nu-mi spună nimeni că, atunci 
când l-a îndepărtat pe Gheorghe Apostol pentru a 
prelua moştenirea lui Dej, Ceauşescu era un sfânt pe 
care puterea l-a transformat în monstru...Sau ca Ion 
Iliescu era un model de modestie şi de bună credinţă 
atunci când s-a trecut ultimul pe listă, „cu voia 
dumneavoastră". Că, din greşeală, a semnat în fals 
documentul pentru constituirea tribunalului de la 
Târgovişte, care a dus la eliminarea fizică a unui 
dictator ce trebuia judecat şi condamnat, eventual, la 
moarte, dar nu asasinat. Când a făcut toate astea Ion 
Iliescu era curat şi nepervertit? Dacă toţi dictatorii care 
au îndoliat lumea ar fi fost victimele unei astfel de 
pervertiri, ar trebui, eventual, să-i compatimim sau, în 
orice caz, să le acordăm circumstanţe atenuante. Hitler 
ar fi putut rămâne un muncitor cumsecade dacă nu ar fi 
avut „nefericirea" să ajungă în vârful piramidei Puterii? 
Poate, cine ştie! Asta nu înseamnă nimic altceva decât 
că nebunul criminal n-a avut unde şi cum să se 
manifeste. Atât! Lupta pentru putere perverteşte, nu 

puterea în sine. Când are puterea absolută în mână, un 
dictator îşi poate permite să fie şi cumsecade din când 
în când, dar, cât timp are de luptat cu cei care îl 
contestă, va fi necruţător. 

Societatea îşi merită dictatorii tocmai pentru că n-a 
reuşit 
să-i împiedice să devină dictatori. Dar asta e drama 
societăţii. Drama dictatorilor este alta. Nu pervertirea 
prin exerciţiul puterii, ci neputinta de a cobori de pe 
tigrul în spatele căruia s-au urcat. Dictatorii pot să 
moară de bătrâneţe, dacă nu mor de glonţ. Dar mor 
dictatori! Sau fug peste hotare. Dictatori-pensionari în 
tara lor, mai rar. Această regulă rareori a fost înfrântă, 
iar cei pe care ambiția îi ispiteşte să urce pe spinarea 
tigrului şi să-l biciuiască de asta trebuie să se teamă 
mai întâi: că nu vor mai putea cobori fără să se expună 
unui pericol imediat. Există, desigur, momente când se 
poate da jos fără să se pună în pericol, numai că, din 
nenorocire, rareori ştie cum şi când să o facă. De fapt, 
soluţia nu este decât una singură: nu te urca în spatele 
tigrului, rămâi alături de el, pedestru... Şi nu mai mult 
decât te suportă el. 


România liberă, 16 
septembrie 1996 


SE SPARGE BUBA 


Este evident că lupta împotriva corupţiei nu poate fi 
purtată de PDSR si nici de liderul său national, Ion 
Iliescu. Si asta pentru motivul că ei sunt, de fapt, 
beneficiarii marilor escrocherii care au bulversat 
finanţele României. Hrebenciuc, Temesan, fraţii 
Păunescu, Sever Mureşan, toată fauna imbogatitilor 
cunoscuţi şi necunoscuţi gravitează în jurul Puterii de 
la Bucureşti şi foarte rar aiurea. în relaţia scandaloasă 
Hrebenciuc - Temeşan - Păunescu, acest „triunghi al 
Bermudelor", au dispărut, numai pe direcţia Păunescu, 
circa 3 000 de miliarde lei. Punctele-cheie ale acestei 
uriaşe escrocherii sunt banca condusă de Răzvan 
Temeşan, Viorel Hrebenciuc, secretarul general al 
Guvernului, şi „magnatul de carton" George Păunescu. 
A doua copcă prin care s-au scurs circa 2 000 miliarde 
lei a fost banca „Dacia Felix", devalizată de Sever 
Mureşan. Numitorul comun: George Păunescu şi Sever 
Mureşan, ambii în libertate, ambii oameni de afaceri 
prosperi, sunt principalii sponsori ai PDSR. Nu este o 
simplă coincidenţă. 

Luni, 31 august 1992, în plină campanie electorală 
pentru al doilea mandat prezidenţial, Ion Iliescu 
prezenta la Televiziunea Română discursul său 
electoral, în care spunea: „O problemă care preocupă 
întreaga societate este extinderea corupţiei si 
recrudescenta infracţiunilor şi criminalităţii..." etc. 
Exact în acele zile, Nicolae Dide, implicat direct în 
campania electorală a lui Iliescu, era martor ocular la 
preluarea contribuţiei băneşti a lui George Păunescu, 


16 
7 


receptionata de Viorel Hrebenciuc: „O cutie uriaşă de 
carton în care se afla peste un metru cub de bancnote 
de 500 şi 1 000 lei", cum declara în ziarul „Ziua" 
domnul Dide. Pe atunci, George Păunescu nu era ceea 
ce este şi Sever Mureşan nu apăruse încă. Este de 
notorietate publică 

sponsorizarea de către Sever Mureşan a vizitelor 
prezidenţiale şi a PDSR, aşa că nu este cazul să 
insistăm. 

Buba începe să se spargă. Escrocheriile ies la 
suprafaţă, iar Ion Iliescu şi PDSR nu le mai pot nega. 
Presa, a patra putere în stat şi singura în stare să 
demonteze acest mecanism diabolic cu încrengături, la 
cele mai înalte niveluri, al unor structuri de tip mafiot, 
s-a pus în mişcare. Dezvăluiri de ultimă oră pun în 
evidenţă legături halucinante cu mafia italiană, cu 
conturi de sute de mii de dolari în favoarea şefului 
Poliţiei române, generalul Ion Pitulescu, şi a fiului 
acestuia (circa 1 milion de dolari), a lui Adrian 
Miclescu, procuror la Curtea de Apel (450.000 de 
dolari), a generalului Militaru, a lui Adrian Năstase şi 
Dan losif, mituiti de Cecilia Mariana loan (fostă soţie si 
actuală mostenitoare a lui Cirilo Bevilacqua Riina, 
fratele lui Toto Riina, seful clanului mafiot italian) cu 
bani, masini de lux, apartamente si vile. „în spatele 
acestei manevre diabolice se afla ministrul de interne, 
Doru loan Tărăcilă”, titrează in numărul de marti, 17 
septembrie, ziarul „Ziua”. 

Este clar că, dacă lucrurile aşa stau, presa trebuie 
să-şi asume efortul şi răspunderea demascării bandei 
care conduce România. 


România liberă, 18 
septembrie 1996 


ECHIDISTANTA PRESEI 


Domnul Comei Nistorescu a aruncat bolovanul: „Nu 
există ziar independent." În numărul inaugural al 
ziarului „Ultima ora", care se declară cotidian 
independent, directorul sau, Ion Marin, îşi exprimă 
nemulţumirea faţă de faptul că „toate ziarele care 
contează au sărit cu arme şi bagaje în tabăra opoziţiei", 
ceea ce ar dovedi că nu sunt independente şi nici 
echidistante. Drept care îşi propune să fie el, „Ultima 
oră", un ziar independent şi echidistant. 

Cel putin în ce priveşte echidistanta, pariul este ca si 
pierdut, pentru că termenul, preluat din geometrie, 
devine în materie de presă o superbă iluzie. Ce 
înseamnă  echidistanţa? Cand  încapi pe mâna 
statisticienilor, ei îţi vor dovedi că despre PDSR ai 
publicat, într-o lună, 64 de articole, despre CDR 90, 
despre USD 26 etc., ceea ce înseamnă că, din punct de 
vedere statistic, nu eşti echidistant. Te-a preocupat mai 
mult CDR şi mai puţin USD. Din 90 de articole despre 
CDR, 80 erau laudative, iar din cele 64 despre PDSR 
doar 14... Despre Partidul Automobiliştilor ai publicat 
doar unul singur, şi ăla critic, iar PRM a fost complet 
ignorat. Asta agravează situaţia pentru că se dovedeşte 
statistic că simpatia ziarului se îndreaptă spre CDR; 
PAR iti stă la ficati, iar cu PRM nu vrei să ai de-a face. 
Sunt foarte curios cum va ieşi domnul Ion Marin, 
directorului noului cotidian „Ultima ora", din aceasta 
capcană. Pentru că, dacă deplasăm discuţia în 

domeniul numărului şi importanţei actelor publice, pe 
care un partid sau altul le-a comis, şi presa le-a 
reflectat (sau nu!), dacă luăm act de faptul că unul 
dintre ele este partidul de guvernământ, altele sunt 
partide mari cu activitate publică semnificativă, iar 
altele abia dacă ştii cum se numesc exact etc., povestea 
cu echidistanta iese din ecuaţie. 

Am mai putea discuta atitudinea egală nediferentiata 
(şi nestatistică) a ziarului faţă de actele publice comise 
indiferent de cine. Dar nu poţi să nu ţii aproape (atenţie 
la distanţă!) de un fapt benefic societăţii româneşti şi 
nu poţi să nu te distantezi, critic, de demagogia 
găunoasă, lipsită de substanţă a unui lider politic; nu 
poţi să nu critici greşeala şi să nu lauzi meritul. 
Echidistanta se raportează aşadar la adevăr. Critic 
greşeala, laud meritul în spiritul adevărului, singura 
măsură a distanţei mele faţă de fapt. Aici apar însă 
două elemente perturbatoare: minciuna, care se 
profilează în viaţa publică românească în forme, uneori, 
imposibil de depistat, şi orgoliul, uneori nemotivat, al 
ziaristului de a fi nuieluşa de alun a radiestezistului 
căutător de adevăr, sub stratul gros de minciuni care îl 
acoperă. Asta presupunând că ziarul şi ziaristul au 
întreaga libertate, de nimic îngrădită, de a spune, de a 
publica acest adevăr şi că ziarul, în totalitatea lui 
(directorul, şeful de secţie, ziaristul), nu are anumite 
interese în prezentarea sau ignorarea faptelor publice 
de care ia act. 

Dacă în acest perimetru şi-a înscris judecata, atunci 
domnul Nistorescu are dreptate: „Nu există ziar 
independent." Cu toţii suntem supuşi, cu sau fără voia 
noastră, acestui joc al intereselor. Este vorba de marile 

interese sociale, naţionale, patriotice, faţă de care nici 
un ziarist nu se poate declara independent, dar şi de 
interese mărunte, derizorii, egoiste, care compromit 
independenţa reală a ziarelor şi ziariştilor. 


România liberă, 
20 septembrie 1996 


CE E MAI MARE, 10% DINTR-UN PEPENE 
SAU 65% DINTR-O PRUNĂ? 


întrebarea mi se pare genială. N-am reţinut numele 
autorului ei şi îmi pare sincer rău. în emisiunea 
domnului Tatulici de marti seara, un cetăţean, să-i 
zicem lonescu, ca un omagiu adus zecilor de mii de 
loneşti din România şi mai ales acelora dintre ei care 
au curajul să mai şi gândească, în toată nebunia care 
ne înconjoară, adresează reprezentanţilor partidelor 
socialiste („n-are importanţă care, se ştiu ei”) o 
întrebare „nevinovată": „Ce este mai mare, 10% dintr- 
un pepene sau 65% dintr-o prună?" Evident, întrebarea 
a fost premiată. Ea ar putea să pară o glumă dacă n-ar 
reflecta un adevăr dramatic: fiscalitatea exagerată din 
România, politica dobânzilor înalte, inaugurată de 
domnul Theodor Stolojan, au descurajat şi continuă să 
descurajeze iniţiativele investitionale private. 

Sistemul de impozitare a profitului şi dobânzile 
exagerat de mari care se percep la împrumuturile 
acordate de bănci par să fie gândite pentru o economie 
aflată în criză de supraproductie, când piaţa este 
suprasaturată de produse, peste cererea efectivă, şi 
orice nouă dezvoltare, orice nouă investiţie poate 

accentua discrepanta dintre o cerere constantă sau în 
scădere şi o ofertă în creştere. în asemenea situaţii, 
fiscalitatea creşte, dobânzile cresc şi ele în ideea 
stopării investiţiilor şi, implicit, a producţiei de bunuri. 
Când lucrurile stau invers, adică atunci când cererea 
pieţei este mai mare decât oferta producătorilor, 
sistemul, prin mecanismele sale de reglare, micşorează 
dobânzile la împrumuturi, încurajând astfel investiţiile 
şi producţia de bunuri cerute pe piaţă. Rog cititorul să- 
şi amintească faptul că, încă dinainte de alegerile din 
1992, politica dobânzilor înalte, depăşind, la un 
moment dat, 100 de procente, dar şi impozitarea 
aberantă, 

nediferentiata a profitului se aplicau „prunei!! noastre 
naţionale, care se stafidea pe zi ce trecea, adică unei 
economii care oferea pieţei produse tot mai puţine şi 
tot mai proaste. La pepene nu s-a ajuns... Şi nici nu se 
va ajunge, atâta vreme cât nu-l lăsăm să crească. 

Intr-o economie care abia se mai putea susţine să nu 
moară, statul lua, de unde se realiza un oarecare profit, 
peste jumătate. Partea rămasă era prea mică pentru a 
asigura dezvoltarea economiei. 

S-ar putea crede că, pentru guvernele României, 
prioritatea numărul unu era asigurarea bugetului şi 
abia după aceea dezvoltarea economiei. Aşa s-ar putea 
crede, dacă n-ar fi evident că o economie slabă nu 
poate asigura un buget corespunzător, mai ales în 
condiţiile multiplelor nevoi ale populaţiei din aceşti ani. 
Se spune că incompetenta face mai mari ravagii decât 
reaua intenţie. Cam acesta ar fi, foarte rezumativ, 
subtextul întrebării „Ce e mai mare, 10% dintr-un 
pepene sau 65% dintr-o prună?”, la care nu s-a 

încumetat nimeni să răspundă. 
Deocamdată, noi suntem în stadiul de prună. 


România liberă, 26 
septembrie 1996 


SCHIMBAREA LA FAŢĂ A ELECTORATULUI 


Campania electorală a partidelor politice din 
România, cu extrem de rare excepţii, conţine o eroare 
fundamentală care, din nefericire, nici nu mai poate fi 
îndreptată până la 3 noiembrie. Eroarea aparţine în 
exclusivitate politicienilor care înţeleg greşit structura, 
tentintele si relaţia logică cu electoratul român. 
Campania se adresează unui electorat tradiţional, 
împărţit pe categorii de interese denominate pe criterii 
socio-profesionale, de vârstă, de mediu (urban-rural) şi 
are în vedere muncitorii, ţăranii, intelectualii, tinerii, 
bătrânii, femeile, militarii etc. etc. Se promit salarii mai 
mari, ajutoare sociale, reducerea şomajului... întreaga 
campanie electorală tinde să devină un soi de acţiune 
caritabilă de dimensiuni naţionale în care candidaţii 
promit că vor da. Foarte puţini pricep că de fapt ei nu 
pot da nimic, că cei care dau de fapt sunt chiar cei cu 
care vorbesc, contribuabilii, că economia nu este o 
masă întinsă la „pomana porcului". Este mentalitatea 
celor care cred că, odată ajunşi la Putere, devin 
stăpâni, când ei de fapt sunt slujbaşii plătiţi ai 
cetăţeanului contribuabil. Mentalitatea este aşa de 
împământenită încât falsitatea ei scapă unor politicieni 
de buna-credinta, dar scapă mai ales electoratului. 
Probabil că un candidat care ar cere cetăţenilor să-şi 

sporească aportul economic prin crearea de noi locuri 
de muncă, iniţiere de activităţi productive profitabile 
prin valorificarea resurselor de materii prime şi forţe 
de muncă din zonă ar lăsa asistenţa cu gura căscată. 
Numai că abia un astfel de discurs politic ar dinamiza şi 
ar câştiga adeziunile părţii celei mai active şi mai 
dinamice a populaţiei, oameni cu putere de muncă, cu 
iniţiativă şi pricepere, în stare să scoată ţara din 
sărăcie. Mai mult, aceşti oameni ştiu foarte bine că nu 
le poţi da nimic. Pentru ei, important este să nu le iei... 
sau să le iei 

mai puţin din ceea ce pot realiza ei înşişi în condiţiile 
unei legislații permisive, cu o fiscalitate redusă si un 
sistem financiar- bancar accesibil, favorabil iniţiativelor 
investitionale. O fiscalitate exagerată care vrea mult 
mai puţin ajunge până la urmă la absurdul „totul din 
nimic". 

Viziunea răsturnată a raportului candidatului cu 
cetăţeanul are şi alte urmări. Este clar că „marea 
privatizare" a fost prost gândită şi prost aplicată de 
regimul Iliescu. Cu intenţie sau din culpă. Dar ideea 
privatizării nu poate fi părăsită sau minimalizată de 
partidele din opoziţie. Nu spun că este, spun doar că şi 
de această dată discursul politic se adresează 
categoriilor tradiţionale, în economia românească însă 
electoratul a început să se grupeze şi altfel decât 
suntem obişnuiţi. Au apărut acţionarii, investitorii, 
întreprinzătorii, categorii socio-economice bine 
conturate şi foarte motivate în realizarea unor activități 
aducătoare de profit şi creatoare de lucruri de muncă. 
Nu pot numi un singur politician care să le apere 

interesele. Sunt aproape şase milioane de angajaţi în 
economia naţională, dar peste şapte milioane de 
acţionari, circa un milion de investitori, câteva sute de 
mii de întreprinzători privaţi... 

Şi toţi aceştia capătă treptat o altă mentalitate: mai 
puţin afectivi, mai pragmatici şi, evident, mai refractari 
la demagogia lipsită de substanţă. Chiar nu vrea nici un 
partid din Opoziţie să capteze adeziunile acestui uriaş 
electorat? Apelul Asociaţiei Naţionale a Investitorilor, 
care purta chiar titlul „Solicităm sprijin politic", a 
rămas fără ecou. Nici un partid nu a răspuns. Soarta 
investitorilor a fost abandonată în mâna CNMV 
(Comisia Naţională a Valorilor Mobiliare) sau a 
patronilor societăţilor de administrare a fondurilor... Şi 
ca mâine vin alegerile. Pe de altă parte, mă întreb cum 
poate promite un lider politic minerilor din exploatările 
de cărbune relansarea activităţii 
sectorului în schimbul voturilor minerilor când, de fapt, 
activitatea trebuie redusă drastic datorită ineficientei 
catastrofale? îşi închipuie cineva că, odată ajuns la 
putere, va mai putea continua subvenţionarea 
iresponsabilă a unor astfel de sectoare, aşa cum a făcut 
timp de şapte ani regimul Iliescu, pe banii ţării? în 
numele cui promite liderul un astfel de jaf? 

Să rememorăm deci: în noiembrie se vor prezenta la 
ume, dacă vor avea motive să o facă, 7-8 milioane de 
acţionari, investitori, întreprinzători. Conştiinţa civică 
tradiţională a salariatului se va confrunta cu această 
nouă mentalitate, economic determinată, în căutarea 
unor lideri cărora să le incredinteze votul... Şi, dacă nu 
vor găsi, vor rămâne acasă. Dar, dacă nu astăzi, atunci 
cu siguranţă mâine ei vor schimba guvernele şi 

parlamentele în România. 


România liberă, 25 
septembrie 1996 


URNA, SINGURA ŞANSĂ 


Nu există lege în România. Sau e ca şi cum n-ar fi. 
Vrea Ion Iliescu să cheme minerii ca să-i stâlcească în 
bătaie pe opozanți, îi cheamă şi bat. Vrea Ion Iliescu 
tratat de pace cu un imperiu muribund: îl are. Vrea sa 
legifereze furtul comunist? I se oferă pe tavă o lege. 
Vrea trei mandate? Nici aritmetica, nici Constituţia 
ţării nu-l pot opri. Vrea să candideze la Senat pe listele 
PDSR, candidează. Legea? Care lege? Nu există lege 
care să-l oprească pe Ion Iliescu să facă ce vrea în 
România? 

Se dau de ceasul morţii juriştii să demonstreze că 
este vorba de al treilea mandat, că este vorba de o 
gravă încălcare a Constituţiei. Ce pierdere de vreme! 
Juriştii de casă ai preşedintelui, Curtea Constituţională, 
Biroul Electoral Central spun că totul este legal şi 
constituţional. Când şi bunul simţ este batjocorit, iar 
legea este servitoare la Cotroceni, logica şi dovezile 
devin caraghioase. 

Analiştii şi observatorii politici fac prognoze, 
scenarii, estimează şansele partidelor, candidaţilor. 
Pierdere de vreme! Totul ar putea fi valabil dacă în 
România n-ar fi doar o „democraţie functionabila", deci 
nefunctionala, adică dacă în România ar fi democraţie 
şi stat de drept. Dar nu sunt. 

De şapte ani ni se promit democraţie, bunăstare, 
dreptate, lege. Lege?Pentru cine? Se fură din bănci mii 
de miliarde, se fură întreprinderi cu clădiri, utilaje şi cu 
oameni cu tot; se fură pământul, se fură casele, se fură 
speranţe, se fură prestigiul şi demnitatea unor glorii ale 

literaturii, artei, ştiinţei sau sportului românesc. Se 
fură orice. Şi legea este de fiecare dată înfrântă. Hoţii 
ne sfidează, se laudă că şi-au făcut averea jefuind o 
tara prost guvernată. Atunci, cum o să se împiedice ei 
de nişte ume de vot? Liber cugetătorii îşi fac semnul 
crucii şi i se dă 

Cezarului ce-i al Cezarului. O fi aşa de greu de ales 
între păgâni şi drept-credincioşi? Nu a fost afurisit 
Ceausescu, demolatorul de biserici, nu sunt afurisiti 
nici cei care legiferează hotia! Nu a fost afurisit 
ministrul sadic de la sănătate, iar preoţii ţin predici 
pentru sănătatea celui fără nici un Dumnezeu! Cum o 
să se teamă el de păcat, când şi-a făcut din păcat 
„virtute"? 

Şi noi, drept-credincioşii şi îndelung răbdătorii, sub 
ce patrafir ne plecăm capetele? Prin harul cui vor 
ajunge ruga noastră şi speranţa noastră la Judecătorul 
cel mare şi drept? Şi cum să ne apărăm de pedeapsa 
nemeritata? Iesim în stradă? Facem încă o revoluţie ca 
să punem capăt umilintei, nedreptatii şi jafului?... Nu 
ne ducem la vot? îi lăsăm să se aleagă? Strigăm după 
ajutor în Europa şi în Lume? Nu-i doare pe ei ce ne 
doare pe noi. 

De şapte ani Puterea ne promite bunăstare, 
dreptate, adevăr, transparenţă, cinste, lege. Lege? 
Care lege? Şi pentru cine, lege? 

îl lasă Lumea în seama noastră pe Ion Iliescu si 
„guvernarea democrată prietenă" din România? Cum ni 
l-au lăsat altădată pe Ceauşescu? Şi s-au mirat că 
mămăliga nu explodează. Şi s-au îngrozit de sângele în 
care a fiert mămăliga. Au murit românii din nevoia 
disperată de libertate. Ce spectacol! Ce televiziuni! S- 

au bătut românii şi maghiarii la Târgu Mureş. Ce 
spectacol! I-au bătut românii pe români la Bucuresti. 
Ce spectacol! Ce ţară exotică! Ce ţară sălbatică! îl lasă 
Lumea în seama noastră?! Şi noi cum să facem să-l 
oprim? Cum l-am fi putut opri pe Ceusescu, cât timp a 
fost susţinut şi încurajat de puternici Lumii? Cum l-am 
putea opri pe Ion Iliescu, care a făcut, ca şi 
predesesorul său, politică de stat din minciună, care nu 
are miniştri, ci servitori, nici judecători şi nici lege 
pentru faptele sale? Nu ştie, nu vede Lumea toate 
astea? Şi nu înţelege cu cine se luptă românul la ume? 
Nu, nu ştie, nu vede, nu înţelege. 

Dovadă că şi-a retras sprijinul pentru Opoziția 
democrată, nu cumva să piardă PDSR şi Iliescu 
alegerile din noiembrie. Din lipsă de mijloace 
financiare, candidaţii Opozitiei sunt obligaţi să-şi 
plătească singuri cheltuielile pentru campania 
electorală. Cu ce? în sărăcia generală, cei cinstiți sunt, 
de regulă, săraci. Nu ca dl Ion Iliescu, ci cinstiţi într- 
adevăr... Şi săraci pe măsură. Se vor alege cei care au 
bani, cei care pot face rost de bani? Nu inteleptii, ci 
descurcaretii? Care om cinstit va consimţi să-şi 
amaneteze mandatul de deputat sau senator unor 
eventuali sponsori, care apoi să le dicteze conduita? 
Către ce ne împinge Lumea? 

„Nu există prieteni, ci interese", îmi scria, de 
curând, un american român după mamă... Şi atunci ce 
facem, dragii mei, dacă interesele Lumii sunt altele 
decât interesele noastre? Nu ne ducem la vot? îi lăsăm 
să se aleagă? Mai facem revoluţie? Tipam după ajutor? 

Şansa noastră, unica noastră şansă, tot urna 
rămâne... Şi bucata de hârtie pe care punem ştampila 

VOTAT. Dar pentru asta trebuie să ne pierdem liniştea 
şi somnul, de grijă ca nu cumva să lipsim de acolo, 
atunci. Dacă nici aşa nu s-o putea, dacă ni se va impune 
prin fraudă sau prin forţă o soartă pe care nu o 
merităm şi nu am dorit-o, atunci Lumea să ştie că noi 
am vrut şi că nu de noi a depins să fie altfel. 


România liberă, 
2 octombrie 1996 


MINERIADA SOCIOLOGICĂ 


Transformarea sociologiei in instrument de 
opresiune psihică nu este condamnată de nici o lege. 
Ne revine aşadar nouă datoria de a o condamna printr- 
un demers public de definire a agresorului... Nouă, 
ziariştilor. 

Ceea ce se strică acum, în această bătălie fără 
măsură şi fără onoare pentru putere, nu vom putea 
repara multă vreme sau niciodată. Poate că destinul 
nostru atârnă de astfel de stricăciuni. Nu este vorba 
nici de democrația mimata, nici de economia 
deteriorată, nici de corupţie aşa cum o înţelegem în 
mod curent, ci de coruperea conştiinţei colective prin 
tehnici de manipulare ce tind să ne altereze dreapta 
judecată şi bunul simţ. 

O epidemie devastatoare ameninţă societatea şi nu 
există nici antidot, nici lege să o oprească. Ea se 
numeşte sondaj de opinie. 

Folosirea metodelor psihiatrice în deturnarea sau 
anihilarea personalităţii umane este condamnată şi 
pedepsită de lege; folosirea metodelor sociologice în 

acelaşi scop este considerată acceptabilă (!). Un 
dezertor înarmat este hăituit în plină stradă pe motiv 
de pericol public; orice ticălos, cu sau fără diplomă, 
care îţi mitraliază conştiinţa cu întrebări idioate sau 
ştiinţific ticluite pentru a te împinge către un răspuns 
scontat nu este considerat un pericol public (!). 
Sondajul de opinie, indiferent de tematică, are două 
elemente fundamentale: alcătuirea esantionului şi 
formularea întrebărilor. De regulă, cetăţeanul ia act de 
întrebări şi ignoră alcătuirea eşantionului. Dar numai 
această etapă, eşantionarea, este în sine o activitate 
extrem de laborioasă, care nu stă la îndemâna oricui. 
Orice eroare cât de mică poate introduce elemente 
perturbatoare decisive. Acest laborator este secret şi 
eroarea nu este nici 
controlată, nici sanctionata. Reprezentativitatea 
esantionului este o simpla afirmatie pe care trebuie sa 
o acceptam. De ce? Pentru ca institutii serioase din 
lume practica esantionul de 1 238 de subiecti sau de 1 
680 de subiecţi pe criterii asemănătoare. Chiar daca 
sociologul este un profesionist serios, el nu poate 
asigura prin eşantion acoperirea obiectivă a tuturor 
elementelor care ar putea garanta, eventual, 
reprezentativitatea. Ca să se înţeleagă cât de false pot 
fi asemenea sondaje, să evaluăm următoarea situaţie: 
un sondaj de opinie pe o tematică politică nu poate 
prelua, din eşantion, distribuţia probabilistica a 
simpatiilor politice în teritoriu. Mai clar, sociologul nu 
poate introduce în eşantion 50 de simpatizanți CDR, 45 
de la PDSR, 30 de la USD, după cum apreciază el 
distribuţia simpatiilor. Nu poate, pentru că asta ar 

însemna să anticipeze rezultatul. Profesionist serios, el 
elimină din criteriile de eşantionare a elementelor 
„simpatiile politice“. Ce se întâmplă însă atunci când, 
din întâmplare, deci fără ştiinţa sociologului nostru, în 
eşantion peste jumătate din subiecţi se vor nimeri 
simpatizanți ai CDR sau ai PDSR sau ai USD, PSM, 
PRM etc.? Mai este eşantionul reprezentativ? Chiar 
dacă respectă în mod riguros toate celelalte criterii? 
Bineînţeles că nu. Poate fi evitată o asemenea situaţie? 
Sunt foarte curios să mi se explice cum. 

Ce se întâmplă, însă, când individul este un diletant 
sau chiar un ticălos, plătit ca să scoată anumite 
răspunsuri de la subiecţi? Scandalul „telefoanelor 
otravite** este un exemplu clar despre felul in care 
sociologia poate transforma un sondaj de opinie într-o 
mineriadă, un act de agresiune psihică împotriva 
cetăţeanului, acceptat şi patronat de un partid de 
guvernământ care vrea să-şi conserve puterea cu orice 
preţ. Pentru orice persoană de bun simţ, situaţia este 
revoltătoare. Domnul Iliescu o găseşte doar ineficientă: 
nu crede în efectele acestui tip de sondaje. Atât! 

Despre imoralitatea şi nocivitatea lor nu are nimic de 
spus. 

Despre precaritatea celor două sondaje IMAS şi 
Antena 1 am stăruit într-un articol anterior. Nu mai 
revin. Este regretabil că semnalul de declanşare a 
mineriadei sociologice patronate de PDSR şi Ion Iliescu 
este preluat, în loc să fie dezavuat. 

Recent, în cotidianul „Libertatea** am mai văzut un 
„sondaj de opinie“, mostră de găinărie de ultimă speţă, 
realizat de Centrul Independent de Studii Sociale şi 
Sondaje şi batjocorit fără intenţie de „Vocea României" 

prin titlul concluziv: .Alegătorii cred ca Petre Roman 
este frumos, Ion Iliescu - deştept şi Gheorghe Funar - 
patriot". Intre întrebări figurează  „experienţa" 
câştigător Iliescu, priceperea - câştigător Iliescu. 
Despre celelalte ne vorbeşte titlul din „Vocea 
României".  Experienţă? În ce? Fiind vorba de 
prezidentiabili, este lesne de priceput: experienţă în 
conducerea statului. Cum Ion Iliescu are şapte ani de 
preşedinţie, iar ceilalţi nici unul, cine credeţi că va fi 
câştigătorul?,Priceperea" dublează de fapt întrebarea 
cu ,experienta". în sfârşit, Funar îi devansează pe toţi 
la capitolul , PATRIOTISM". 

..9i ce vrei dumneata, la urma urmelor? Aşa 
gândeşte cetăţeanul român. De tembelism să fie vorba? 
Poate. Dar el trebuie căutat nu la cel care răspunde, ci 
la cel care întreabă. Tembelism sau ticăloşie? Cine o fi 
comandat sondajul? Cine o fi compus întrebările? 
Dracu” ştie! 

Atenţie! Trandafirii sunt otraviti! 


România liberă, 16 
octombrie 1996 


ZÂMBETUL CANDIDATULUI 


Suntem o naţiune sobră. Ba chiar încruntată. N-am 
să vă spun de ce, că ştiţi. N-am fost aşa; am devenit. N- 
am să vă întreb de când, că poate n-aţi băgat de seamă. 
Ne-am trezit aşa, deodată, că nu ne mai arde să 
zâmbim. în schimb, zâmbesc liderii politici şi mai ales 
candidaţii la preşedinţie. Fiecare altfel. în funcţie de 
antecedente, program şi şanse. 

Nici bancuri nu mai facem. Cele mai bune bancuri le 

fac tot liderii politici, seara, la televizor... Foarte bune 
bancurile. Să mori de râs, nu alta. Dar nu râdem. Oare 
de ce nu râdem? Nu găsesc decât o singură explicaţie: 
suntem o naţiune sobră. Nu ca suedezii, dar pe 
aproape. Asta spune mult despre şansele economiei 
româneşti de a ajunge la nivelul celei suedeze. Când? 
N-are importanţă. Pasul cel mare l-am făcut: nu mai 
zâmbim. Zambesc liderii politici. Ce motiv au sa 
zâmbească, nu ştiu. Ştiu însă că, prin contrast, 
națiunea noastră sobră are lideri zâmbitori. Asta ar fi 
partea de originalitate pe care o ducem noi, românii, la 
democraţia europeană şi mondială. 

Zâmbetul dlui Ion Iliescu a devenit celebru. Motivele 

pentru care zâmbeşte preşedintele României pot fi 
diverse; zâmbetul este întotdeauna acelaşi. Zâmbetul 
standard pentru „las' că-i bine!”. El, zâmbetul adică, 
are o dinamică cu totul şi cu totul originală. Nu 
angajează decât pielea feţei. Forţa inefabilă a 
zâmbetului prezidenţial ridică colţurile gurii pe un arc 
de cerc, pe direcţia urechilor, pielea feţei trage de 
bărbie în sus şi se îngrămădeşte sub ochi, obligându-i 
să se închidă la jumătate. Buzele rămân lipite strâns. 
Zâmbetul poate fi răspuns la orice: la „Bună ziua”, la 
„De ce trei mandate?!!, la „Jos Iliescu!" sau la 
plângerea lui nea Gheorghe că nu-i ajunge leafa... Şi 
vrea să spună că ziua e bună, că mandatele sunt doar 
două, că gluma asta cu „Jos Iliescu!" o aude de vreo 
şapte ani şi-şi propune să o mai audă vreo patru. La 
necazul lui nea Gheorghe răspunsul e mai complex. 
Las’ că-i bine, adică putea să fie şi mai rau. 
Cu moştenirea lăsată de răposatul, cu greutăţile 
inerente..., cu  interdependenţele şi fenomenele 
interconectate si interconditionate la nivel macro şi 
micro sau si/si... salariul matale, nea Gheorghe, putea 
sa fie si mai mic. Pai, vezi? Las’ ca-i bine... 

Zâmbetul dlui Emil Constantinescu are alte date, 
altă dinamică şi alt înţeles. Este un zâmbet reţinut, 
subţire, care se insinuează tot de la colţurile gurii, 
angajând însă pometii şi sprâncenele. Un zâmbet care 
migrează invers, adică de la colţuri către centru, 
introducând în motivele de veselie o îndoială abia 
sugerată. Adică: sigur, sunt motive de bucurie, dar şi 
de cugetare; un contract cu societatea nu este o glumă; 
economia se află într-o stare jalnică; morala, justiţia, 
corupţia... Preluarea puterii este o datorie grea; se 
poate schimba, sigur că se poate, putem schimba, dar 
nu-i destul să cred şi să vreau eu, ţara trebuie să 
creadă şi să vrea... Un zâmbet reţinut şi condiţionat de 
participarea celor din jur: „Da, va fi bine, dar numai 
împreună...” 

Dl Petre Roman are un zâmbet entuziast. Totul este 
gura. Gura care se deschide larg, generos, dezvelind 
dinţii, iar, dintr-un unghi anume, se poate observa 
zbaterea veselă a ,omusorului”. Faţa înclinată în unghi 
ascendent, deasupra orizontului, adică încrezător în 
viitor, dispretuitor fata de trecut. „O să fie minunat!*! 
Cum? Vedem noi. Când? Nu vă faceţi griji! Contaţi pe 
mine! Aţi mai contat şi altă dată, este adevărat, am şi 
uitat, de vină a fost ştiţi voi cine, că eu nici nu vreau să- 
mi mai amintesc. Nici de mineriadă, nici de Piaţa 
Universităţii, nici de povestea cu regretatul Comeliu 
Coposu şi tancheta în care l-am salvat. Trecutul e 
trecut. Eu privesc numai în viitor! Pe scurt, un zâmbet 
optimist, tonic, contagios... Şi uşor amnezic... O 
întreagă filozofie în înţelesul unui zâmbet. 

Cum zâmbesc ceilalţi candidaţi? N-are importanţă. 
Zâmbesc degeaba. 


România liberă, 21 
octombrie 1996 

GRABĂ CU TÂLC 


Domnul Adrian Năstase se declară foarte 
nemulţumit de faptul că preşedintele ales, domnul Emil 
Constantinescu, participa la negocierile pentru 
stabilirea echipei guvernamentale. Crede ca aceasta ar 
fi ,o problema de demnitate". inteleg, asadar, ca este 
un act nedemn din partea domnului Constantinescu 
această participare. Nu e de mirare o astfel de poziţie 
din partea preşedintelui în exerciţiu al PDSR. Doar a 
promis că va face, nu-i aşa, opoziţie constructivă. Pe 
mine mă persecută totuşi o întrebare: cum vede cineva 
lipsa de curăţenie din curtea vecină, printre bălăriile 
din curtea proprie? 

Tine sau nu tine de demnitate faptul că Ion Iliescu îşi 
ocupă locul de senator cât încă nu şi-a predat funcţia 
de preşedinte? Eu spun că ţine. Dar, hai să zicem că nu. 
Hai să zicem că domnul Ion Iliescu a dorit să fie, cu un 
ceas mai devreme, parte la efortul legislativ al 
Parlamentului. Este adevărat că se cam grăbeşte, dar 
ce contează. în legătură cu graba asta nu pot să nu-mi 
aduc, totuşi, aminte de un precedent ciudat. Abia se 
anuntasera rezultatele sondajelor de opinie IMAS şi 
IRSOP, şi domnul Ion Iliescu şi-a recunoscut 
înfrângerea. Cam repede, nu? Grabă?... Aşa de mare să 
fie încrederea domnului Ion Iliescu în sondajele de 
opinie? Este adevărat, se mai grăbesc şi alţii. 
Preşedintele SUA, de pildă, care s-a grăbit să-l felicite 
pe cel învins (Ion Iliescu) chiar înainte de a-l felicita pe 
învingător (Emil Constantinescu). Fiecare grabă cu 
tâlcul ei, nu? 

îngrijorat ca nu cumva domnul Emil Constantinescu 

să fie depăşit de mulţimea sarcinilor prezidenţiale 
imediat după preluarea funcţiei, domnul Ion Iliescu- 
senatorul îşi aduce aminte că este încă preşedintele 
României şi avansează în grad o mulţime de ofiţeri, mai 
ales dintre aceia care i-au fost fideli. Grabă? Dar 
gratierea foştilor membri ai CPEx, câţi mai rămăseseră 
cu statut 

de condamnaţi? Tot grabă? Tot! Nu-i aşa, domnule 
Năstase? Ce ne facem dacă, tot din grabă, domnul 
Iliescu, preşedintele senator, comandant suprem al 
armatei, decretează mobilizare generală şi declară 
război americanilor? Sau ruşilor, mă rog? Nu-mi vine 
mie să cred că, din grabă, ar fi în stare să-i ceară 
Procurorului General punerea sub acuzaţie a domnului 
Nicolae Văcăroiu, premierul senator, pentru informaţii 
false privind deficitul bugetar. Prea ar fi frumos. Sau, 
ca membru în organul legislativ, să sesizeze dubla 
ilegalitate comisă de fostul preşedinte al României, 
prima când a candidat pentru al treilea mandat 
prezidenţial, a doua când a candidat ca ,,independent" 
pe listele PDSR (!) pentru postul de senator pe care 
tocmai îl ocupă. Oho! Să nu mergem chiar aşa departe 
cu gândul şi cu graba! Este domnul Iliescu grăbit, dar 
nici chiar aşa, să se recuze singur din respect faţă de 
lege. De asta mă persecută pe mine, domnule Năstase, 
întrebarea cu bălăriile din curtea proprie. Dar cu 
privirea dumneavoastră ageră şi cu preocuparea 
dumneavoastră constantă pentru cinste şi demnitate 
este posibil să vedeţi ceea ce altora le scapă. Mi-ar 
părea rău, totuşi, să constat că această grabă devine 
molipsitoare pentru o opoziţie care se vrea 
constructivă. 


România liberă, 
29 noiembrie 1996 

BICIUL LUI DUMNEZEU? 


Am făcut nu demult o prinsoare, mai bine zis am 
lansat o provocare la adresa domnului Adrian Severin. 
Spuneam, aşadar, că domnul Severin nu va fi demis şi 
nici nu va comunica numele persoanelor bănuite că ar 
lucra în favoarea unor interese străine. Nu-mi oferă 
nici o bucurie faptul că am avut dreptate, într-adevăr, 
domnul Adrian Severin nu a fost demis, ci şi-a 
prezentat demisia de bună voie şi nesilit de nimeni, iar 
de vorbit nu a vorbit şi nici nu va vorbi decât atâta cât 
să-i convingă pe cei vizati că ştie. 

Mirarea jucată la conferinţa de presă de marţi are 
un talc destul de clar. Domnul ex-ministru de externe 
nu confirmă şi nici nu infirmă explicit lista propusă de 
Corneliu Vadim Tudor, se mira doar că ea a ajuns la 
cunoştinţa publică, fiind un document strict secret care 
a dat dureri de cap şi SRI, şi DIE, şi Consiliului Suprem 
de Apărare a Țării. Ceea ce pare să spună că lista ar fi 
cea reală. 

Spuneam, cu alt prilej, că în comunicatul CSAT 
există argumente pe baza cărora domnul Adrian 
Severin poate pretinde să i se ridice o statuie, deoarece 
a oferit serviciilor specializate piste şi dovezi noi în 
combaterea unor acţiuni de denigrare a instituţiilor 
fundamentale ale statului. în nici un caz nu se punea 
problema demiterii. în cel mai nefericit caz, domnului 
Severin i se putea propune ori postul de vicepreşedinte 
al CSAT, ori funcţia de director al SRI. 

De ce şi-o fi dat domnul Adrian Severin demisia? De 
ce l-a elogiat, în subtext, comunicatul CSAT? Există 
desigur posibilitatea ca, în viziunea înaltului consiliu, 

demersul public al domnului Severin să fie şi util, şi 
convenabil. 

La CSAT, se ştiu numele unor lideri politici şi 
directori de ziare care au călcat pe bec... Şi respectivii 
ştiu că se ştie. înaltul 


consiliu nu le poate face publice numele fără a risca o 
destabilizare gravă a vieţii publice. Domnul Severin 
însă poate. El nu mai este nici ministru, nu este nici 
membru al CSAT. Poate, dar nu o face... Şi abia aşa 
reprezintă o forţă de care mulţi vor fi obligaţi să ţină 
seama, că dacă nu...! Dacă domnul Severin va face 
greşeala denuntului public, vor cădea, daca vor cădea, 
nişte capete, vor fi compromise nişte persoane... Şi 
gata. Imediat după asta, domnul Severin va deveni 
domnul ,nimeni". N-o să mai aibă pe cine si cu ce 
şantaja. Drept care tace şi mârâie. Dacă lista este o 
pură invenţie (nu cred, dar dacă...), dumnealui va mârâi 
la toată lumea, nu se poate să nu se potrivească 
undeva. Dacă lista este reală, atunci va mârâi în chip 
selectiv la adresa celor pe care îi ştie şi care se ştiu 
vinovaţi. Bref! Mişcă cineva în front? Ridică cineva 
piatra? Doar cei fără prihană, atâţia câţi or fi. Cu câţiva 
lideri de partid care au motive să se teamă şi să aducă 
apa la moara Severin, cu câţiva directori de ziare gata 
să-şi schimbe atitudinea faţă de domnul Severin în 
schimbul tăcerii acestuia se face o cariera politică ce n- 
a văzut Parisul. Vedeţi? Abia acum e tare domnul fost- 
ministru. 

Ia să vedem acum la cine mai mârâie dumnealui de 
pe noua poziţie. N-o să vă vină să credeţi: mârâie în 
primul rând la conducerea Partidului Democrat. Dacă 
domnul Petre Roman tace, eu mă gândesc la listă. 

Dumneavoastră la ce vă gândiţi? Aşa, pentru aducere 
aminte, la ultima Convenţie Naţională a PD, domnul 
Severin a teoretizat ideea ca Partidul Democrat să se 
plaseze sub semnul unui candidat unic, cu cele mai 
mari şanse pentru alegerile din anul 2000, indicându-l 
în acest sens pe domnul Emil Constantinescu. Cât de 
bine i-a picat asta domnului Petre Roman nu vă mai 
spun, că ştiţi. De aceea, când recitesc comunicatul 
CSAT şi văd atuurile pe care i le oferă domnului 
Severin, îmi dau peste gură şi refuz să mă gândesc la o 
persoană anume interesată să facă din Severin „biciul 
lui Dumnezeu" 
pentru două-trei partide si două-trei ziare. 
Dumneavoastră la cine vă gândiţi? Mai nou, domnul 
Severin face o dovadă a inteligenţei sale ieşite din 
comun. Zice dumnealui că ar fi inadmisibil ca, numai 
după un an de guvernare, echipa de miniştri ai PD să 
fie schimbată în proporţie de 50%. Corect. Cine a 
schimbat-o, mă rog frumos? Că doar şi domnia sa, şi 
colegul Băsescu şi-au dat demisia, nu au fost demisi. 
Păi, dacă e aşa, înjumătăţirea pediştilor îi priveşte în 
primul rând pe ei, dacă nu greşesc. Autocritică sau 
fitil? Imediat după demisie, şi domnul Severin, şi 
domnul Băsescu au afirmat că abia acum vor face 
dezvăluiri, fiecare pe resortul său. Ce să înţelegem din 
asta? Că, pe lângă „biciul lui Dumnezeu" - Severin, 
vom avea şi harapnicul „Sfântului Petru" - Băsescu? Si, 
dacă echipa PD se schimbă în totalitate, aveau o echipă 
de urători cu pluguşorul, de o duceau tot într-o 
colindă? 

Pe cine mai atacă domnul Severin? Pe primul- 
ministru Victor Ciorbea. Cu  vehemenţă şi 
intransigenta. Si PNȚCD tace chitic. Zvonistica 

neoficială vede un „sacrificiu de premier" sub 
presiunea PD, în care funcţionează de câteva zile, cu 
randament maxim, „biciul lui Dumnezeu". 

Dumneavoastră vă gândiţi la listă? Eu, nu! Câteva 
ziare virează diplomatic fie către o expectativă 
prudentă, fie către o susţinere explicită a partidei anti- 
Ciorbea. Dumneavoastră la ce vă gândiţi, că mie mi s-a 
făcut lehamite? 


Curentul, 
8 ianuarie 1998 


CINE RIDICĂ PIATRA? 


în politică se minte. Permanent şi sistematic. 
Minciuna a devenit aproape o fatalitate, iar campaniile 
electorale adună cea mai mare cantitate de minciuni pe 
unitatea de timp. Dacă facem o trecere în revistă a 
promisiunilor electorale înainte de alegeri şi le 
comparăm cu realităţile de după, ne înfiorăm. Fiecare 
formaţiune politică ce aspiră la guvernare demască 
minciunile adversarilor, dar fiecare minte în acelaşi fel. 
Sub masca bunelor intenţii se promite orice, chiar şi 
lucruri irealizabile, se iau angajamente sfinte, se 
încheie contracte ferme cu societatea... şi nimic nu se 
întâmplă. Imediat ce şi-au ocupat locurile în Parlament, 
în Guvern, politicienii devin amnezici. Uită tot ce au 
promis. Când se prezintă la urne, cetăţeanul are de 
ales între mincinoşii Puterii si cei ai Opozitiei, iar 
alternanta la guvernare devine rezultatul alegerii intre 
cei dovediti ca mincinosi, prin exercitiul public, si cei 
ale caror minciuni n-au fost inca dovedite. 


18 
8 


în politică se minte. Dar vai de cei prinşi cu 
minciuna! Personalităţi marcante ale vieţii politice 
europene au fost demise ori şi-au prezentat demisia 
pentru minciuna dovedită sau doar pentru că li s-a pus 
la îndoială cinstea. Dar această din urmă întâmplare se 
aşază, de cele mai multe ori, pe celălalt taler al 
balanței. Ea defineşte nu mincinosul, ci, dimpotrivă, 
omul cinstit, incapabil să accepte o acuzaţie nedreaptă. 
în acest caz este vorba de un act de demnitate, rarisim 
în peisajul politic românesc. 

Parcurgând zilele trecute scrisoarea premierului 
Victor Ciorbea către miniştrii democrați retrasi din 
guvern, am avut impresia că suntem martorii unui act 
de demnitate. Domnul Victor Ciorbea părea sincer 
afectat de acuzaţiile nedrepte ale miniştrilor democrați 
care îi puneau la îndoială nu numai competenţa, ci şi 
cinstea. 

Sigur, domnul Ciorbea nu a dus revolta până la 
capăt, adică până la demisie, dar, în cea mai mare 
parte, scrisoarea sa a convins. Numai că memoria 
noastră ne-a adus în prim-plan imaginea aceluiaşi 
Victor Ciorbea care prezenta, la bilanţul unui an de 
guvernare, un raport entuziast şi festivist. între timp, 
contradictia flagrantă între ce spunea in octombrie 
trecut primul- ministru si adevar a devenit clara... Si 
atunci a trebuit sa ne intoarcem la momentul in care 
tot domnul Victor Ciorbea declara cu toata convingerea 
ca, daca angajamentele luate nu vor fi indeplinite, isi va 
prezenta demisia. Ceea ce nu s-a întâmplat. 
Angajamentele nu s-au realizat, iar domnul Ciorbea se 
agaţă cu disperare de două scaune: cel de prim- 
ministru şi cel de primar al Capitalei. 

Despre ce vorbim, aşadar? Despre cinste! Atunci 
scrisoarea nu este expresia unui act de demnitate, aşa 
cum am fi fost înclinați să credem. într-un singur loc 
pare să aibă dreptate. Acolo unde, adresându-se 
miniştrilor democrați demisionari şi bineînţeles nouă, 
întreabă: Cine ridică piatra? Chiar aşa. Cine este mai 
puţin vinovat şi mai puţin mincinos ca să aibă dreptul 
să condamne? Dar asta nu dovedeşte cât este domnul 
Ciorbea de cinstit, ci cât de răspândit este păcatul 
minciunii la politicienii români. Sunt domnii Petre 
Roman, Adrian Severin sau Traian Băsescu campioni ai 
adevărului?... Şi atunci întrebarea are logica ei. într- 
adevăr, cine ridică piatra? 


Curentul, 3 
martie 1998 


UN VOT DE BLAM PENTRU BUCURESTI 


Anglo-saxonii sunt ceea ce sunt nu pentru suma 
virtutilor natiei, ci, mai ales, pentru una: tenacitatea cu 
care isi urmăresc interesele. Francezii sunt ceea ce 
sunt mai ales pentru ca stiu ce vor si nu se pleaca dupa 
cum bate vantul. Italienii sunt cam guralivi, ce-i drept, 
dar lumea îi judecă mai ales dupa ceea ce fac. Si nu 
este o simplă butadă faptul că italienii au construit 
lumea. O echipă de constructori italieni bate orice 
concurent... Şi aşa am putea merge mai departe cu 
germanii, polonezii, cehii, ungurii, ruşii, ucrainenii, 
sârbii etc. 

Românii sunt ceea ce sunt prin suma virtuţilor 
natiei, mai putin una: tenacitatea cu care îşi urmăresc 
interesele. De aceea poate ne place să ne identificăm 

cu autorii evenimentelor care contrazic această 
imagine: Unirea din 1859, Războiul de independenţă, 
Marea Unire de la Alba lulia... şi gata. La limită, ne 
întoarcem în istorie pentru a le spune celor care nu ştiu 
că suntem urmaşii lui Burebista, Decebal, Menumorut, 
Mircea cel Bătrân, Ştefan cel Mare, Mihai Viteazul... şi 
gata. Dintre creştinii ortodocşi noi suntem cei care ne- 
am însuşit cel mai bine, până la umilinţă, înţelesul 
preceptului biblic „capul plecat sabia nu-l taie”. Şi am 
tot plecat capul sub vântul istoriei, ne-am făcut prieteni 
când cu turcul, când cu austriacul, când cu muscalul... 
Şi am supravieţuit. Capul nu ne-a căzut, dar a rămas 
plecat. De aceea, poate, abordăm relaţiile cu lumea de 
pe o poziţie subalternă. De aceea, poate, în relaţiile cu 
vecinii dăm din ce-i al nostru. Ca să fie bine... Ca să fie 
linişte... Ca să fie pace. E vina noastră? E vina istoriei? 
Dincolo de hotare, ungurii, polonezii, ruşii sunt 
comunităţi; românii sunt persoane. Chiar şi atunci când 
comuniunea de neam şi de limbă este indubitabilă, 
români de viţă veche care 
îl iubesc pe Eminescu şi pe Ştefan cel Mare refuză ţara. 
La alegerile din Republica Moldova, partidul care şi-a 
construit programul pe ideea unirii cu ţara a obţinut 
ceva mai mult de 8% din voturi. De ce? Alegerile din 
Republica Moldova, pe care noi o numim Basarabia, s- 
au desfăşurat în perioada în care Bucureştiul îşi punea 
poalele-n cap, distrugându-şi imaginea în războaie 
fratricide, punând în pericol societatea şi economia şi 
sacrificând interesele ţării de dragul intereselor de 
grup... Şi cei mai mulţi dintre românii de dincolo de 
Prut au preferat să-şi plece capul şi să-şi depună votul 
în urnele celor care nu vor unirea cu ţara. De teama 

cui? De teama nimănui. Singurul motiv plauzibil ar 
putea fi respingerea imaginii deplorabile pe care clasa 
politică românească a reuşit să o arate lumii în numai 
trei luni nefaste. Când românii refuză ţara, vina nu 
trebuie căutată aiurea. Basarabenii vor păstra Prutul 
hotar cât timp România nu le va oferi motive să o 
dorească. Ei îşi vor înclina capul spre alte orizonturi 
câtă vreme Bucureştiul nu se va trezi. 

Votul basarabenilor nu este un vot oarecare şi nici 
nu ne poate lăsa indiferenți. Este un vot de blam. 


Curentul, 25 
martie 1998 


ÎNŢELEPCIUNEA PROVIDENTIALA 


Diagnosticul l-a pus domnul Silviu Brucan joi seara: 
„Nu trebuia să chemaţi un analist, ci un psihiatru." 
Pentru că, într-adevăr, ceea ce se întâmplă în politica 
românească nu ţine de analiză politică, ci de 
psihanaliză. 

Problema se reduce, de fapt, la o aritmetică simplă. 
Democratii nu vor reveni la guvernare pana când 
domnul Victor Ciorbea nu va părăsi funcţia de prim- 
ministru. Şi nu vor vota bugetul, chiar dacă ar avea un 
conţinut genial, dacă acesta va fi prezentat în faţa 
Parlamentului României de numitul Victor Ciorbea. 

Liberalii sunt de părere că reforma nu poate fi 
salvată decât de o altă echipă guvernamentală. Cel 
care prezintă acest punct de vedere din partea PNL 
este Valeriu Stoica, el însuşi ministru (al justiţiei). 
Dovadă de maxima obiectivitate sau... Biroul 
Permanent al PD, întrunit joi seară, împuterniceşte 
Consiliul Politic pentru formarea unei noi alianţe în 
care figurează PNL şi UDMR. Că această alianţă se va 
realiza sau nu, rămâne de văzut, dar e greu de crezut 
că vehicularea initialelor Partidului National Liberal s- 
ar fi făcut fără ca liderii lui să ştie. 

Cu taranistii lucrurile sunt ceva mai complicate. 
Grupul celor 40 (deveniti ieri 47), de la Poiana Brasov, 
pare sa fie anti- Galbeni-Tepelea-Ciorbea, in orice caz 
impotriva greselilor guvernarii. Deci nu este vorba de o 
unitate de vederi, la taranisti, indiferent cum vor 
evolua lucrurile in zilele care urmeaza. 

Dupa cuvantarea de joi seara a premierului si UDMR 
a intrat in panica. Marko Bela constata dezamagit ca 
declaraţia premierului „nu oferă, din păcate, o soluţie 


pentru criza politică". 

Şi acum să recapitulăm: democraţii - nu!, liberalii - 
nu!, taranistii (grupul celor47) - nu!, udemeristii - nu! 
(sau aproape). Doar Victor Ciorbea şi grupul durilor din 
PNŢCD se incapataneaza 192 


pe o poziţie absurdă. Chiar aşa, ţara stă la mâna unor 
apucati care refuză să înțeleagă imperativele 
momentului? 

Se pare că intervenţia lui Ion Diaconescu a dat o 
nouă turnură discuţiilor. Ieri, la ora 14.30, după 
încheierea şedinţei BCCC al PNŢCD, ceva a „respirat**. 
Se vorbeşte despre reluarea negocierilor şi despre 
disponibilitatea lui Victor Ciorbea de a-şi da demisia. 
Oare?! Domnul Diaconescu aduce în discuţie 
eventualitatea schimbării Guvernului ca preţ al 
refacerii coaliţiei. Oricât ne-ar părea de bine sau de 
rau, dacă acesta este preţul, trebuie plătit. Nu este 
cazul şi nici momentul să credem că sunt persoane 
providentiale de care nu ne putem lipsi. Providentiala 
ar fi, acum, înţelepciunea de a face pace. Cei care vor 
sacrifica mai mult pentru această pace vor câştiga. 


Curentul, 
28 martie 1998 


ADEVĂRUL OPORTUN 


De ce a fost demis Valerian Stan? Un hâtru definea 
greşeala fostului şef al Corpului de Control al primului- 
ministru astfel: „Valerian Stan a fost neserios de 
serios." Adică n-a înţeles că interesele de partid sau 
stabilitatea unei coaliţii trec deasupra adevărului. 
Culmea este că prin demiterea lui Valerian Stan 
adevărul a fost sacrificat fără să salveze stabilitatea 
coaliţiei, care s-a deteriorat până la criza politică 
încheiată cu înlăturarea primului-ministru Victor 
Ciorbea, iar conflictele continuă şi după venirea lui 
Radu Vasile la cârma Executivului, în ciuda unei 
aparente acalmii. 

Ceea ce i s-a reproşat lui Valerian Stan nu a fost, 
neapărat, incorectitudinea informaţiilor comunicate, în 
care erau puşi în cauză fruntaşi ai partidelor aflate la 
putere şi în opoziţie, ci momentul ales. Valerian Stan 
nu a fost, aşadar, incorect, ci inoportun. Nu era 
momentul. Nimeni nu a explicat de ce nu era momentul 
atunci să se spună adevărul. Mai ales că obligaţia 
fundamentală a Corpului de Control al primului- 
ministru chiar asta era: să verifice şi să sesizeze 
abaterile de la lege. Şi nu văd de ce ar fi fost neserios 
când a luat în serios îndemnul preşedintelui României 
atunci când afirma că cei care vor lupta împotriva 
corupţiei şi a ilegalităţilor de orice fel se află sub 
protecţia legii şi a sa personal (a preşedintelui, fireşte). 

Dar hai să zicem că interese superioare de stat, care 
nouă ne scapă, impuneau, atunci, acceptarea balastului 
cu care încărcau alianţa unele partide din componenţa 

sa. Sau că nu era momentul ca în raporturile cu 
Opoziția să se adauge noi motive de încordare. 
Rămânea la latitudinea Guvernului Ciorbea să ia 
măsuri sau nu. Măsurile ar fi putut fi inoportune, dar 
tăcerea lui Valerian Stan ar fi fost, cu siguranţă, 
imorală. Guvernul putea amâna 

măsurile din raţiuni superioare etc., dar şeful Corpului 
de Control trebuia să-şi facă datoria şi să semnaleze 
încălcările de lege. S-a decis că vinovat este şeful 
Corpului de Control şi, din acest motiv, a fost înlăturat. 
A urmat, la scurt timp, şi înlăturarea lui Victor Ciorbea. 
Intr-un recent sondaj de opinie, cei mai mulţi dintre cei 
întrebaţi au apreciat că Victor Ciorbea şi-a facut-o cu 
mâna lui înlăturându-i din preajmă tocmai pe cei pe 
care s-ar fi putut sprijini. 

Zilele trecute, în cadrul unei conferinţe de presă, 
ministrul lucrărilor publice, domnul Nicolae Noica, a 
preluat problema din locul în care o lăsase, fără voia 
lui, Valerian Stan, anunțând ca se lucrează la 
întocmirea listei celor care locuiesc în mod ilegal în 
locuinţe de protocol. Conform afirmațiilor ministrului, 
casele de protocol sunt ocupate nu de demnitarii 
actuali, ci de membri ai guvernelor anterioare şi ai 
fostului Comitet Central al PCR. Adică exact ceea ce 
spunea şi Valerian Stan. 

Se pune întrebarea: A venit momentul adevărului? 
Sau, spus acum, adevărul nu mai este inoportun? 
Atunci hai să-l chemăm înapoi pe Valerian Stan să dea 
o mână de ajutor. Şi încă o întrebare: Lista lui Stan- 
Noica nu va destabiliza Coaliția? Răspunde cineva la 
întrebare? 


Curentul, 
13 mai 1998 


MISTIFICĂRI 


Dacă ar fi să luăm în serios ceea ce declara marţi, la 
Timişoara, liderul PDSR, Ion Iliescu, România a facut 
tot ce a depins de ea pentru respectarea embargoului 
impus Iugoslaviei de comunitatea internaţională. „Noi 
nu am tolerat nici un moment aşa ceva (încălcarea 
embargoului - n.n.).” Onorabilul domn este gata sa 
citeze organisme internaţionale serioase care ne-au 
felicitat pentru modul riguros în care România a 
organizat, la acea dată, respectarea embargoului. 

Nu ştiu cât de serioase sunt organismele 
internaţionale invocate de liderul PDSR, ştiu însă sigur, 
iar dovezi apărute la acea dată în presă găsim cu 
sutele, că în Clisura Dunării s-a organizat o 
contrabandă cu carburanţi de mare anvergură, care a 
pus într-o situaţie de-a dreptul umilitoare unităţile de 
poliţie şi grăniceri, capabile să aresteze doar purtătorii 
de canistre şi să scape şalupe, şlepuri şi garnituri de 
tren pline; un comerţ criminal care s-ar fi putut opri 
încă de la început, dacă Guvernul Văcăroiu ar fi dorit 
asta. 

Nu ştiu ce făceau şi unde erau observatorii 
internaţionali, ştiu însă că în România este destul vin şi 
există destule femei frumoase care să le ocupe timpul 
şi să le închidă ochii. Domnul Iliescu recunoaşte ca, 
într-adevăr, contrabandă s-a făcut, pentru că „fructul 
oprit naşte pofte”, afirmaţie cu trimitere la epoca 
prohibitiei americane, dar „de aici şi până la a spune că 
fosta putere a închis ochii la încălcarea embargoului e 
un pas mare”. Ba deloc, numai că domnul Iliescu suferă 

de ceea ce se cheamă „amnezie selectivă*!, adică uită 
tot ce nu îi convine. Boala nu este incurabilă, cu 
condiţia să fie tratată, şi asta ţine şi de voinţa 
pacientului. Să-i reamintim deci că în Clisura Dunării, 
în două localităţi de nivel comunal, existau, la acea 
dată, mai multe staţii de benzină decât în capitala ţării 
şi toate aceste staţii erau alimentate ritmic cu 
carburanţi, de mii de ori peste nevoile 


locale de consum. Şi nu se cunoaşte forma aceea de 
orbire care să fi împiedicat Guvernul Văcăroiu să 
inventarieze şi să ţină sub control staţiile de benzină şi 
sutele de ambarcaţiuni cu motoare performante care 
umpluseră malul Dunării, iar noaptea, sau chiar la 
lumina zilei, traversau fluviul, pline cu benzină, 
ridiculizând şi „modul riguros în care România a 
organizat respectarea embargoului", şi felicitarile 
organismelor internaţionale, cu inspectori înecaţi în 
zaibăr. Trebuie să fii ori amnezic, ori nesincer ca să 
pretinzi că acesta n-ar fi un mod de a lăsa să ti se 
acopere ochii cu bancnote de dolari sau mărci. Asta să 
o creadă, cine? Sârbii, care aşteptau pe malul celălalt 
cu cisternele pregătite? Sau cele câteva sute de 
contrabandişti de anvergură, care au devenit miliardari 
în câteva luni? Sau cei care, în mod cu totul 
dezinteresat (!), s-au prefăcut că nu bagă de seamă? 
Nu simpatiile noastre fata de Belgrad, cum crede 
domnul Iliescu, au dat naştere unor zvonuri fără temei, 
ci forma aceea de comerţ criminal, care a susţinut 
canonadele în ţara vecină, este argumentul pe care se 
întemeiază imputările ce se fac Guvernului Văcăroiu şi 
celor care l-au girat. Prin comparaţie, afacerile 
Tigareta I, II... etc. sunt mici găinării, în care opoziţia 
încearcă să implice coaliția guvernamentală şi pe 
preşedinte. Ce-i drept, acesta gafează ori cu buna- 

credinţă a celui care se ştie deasupra unor astfel de 
bănuieli, ori pur şi simplu pentru că este rău sfătuit 
sau... În orice caz, nu PDSR şi nici domnul Iliescu sunt 
cei mai motivaţi să ridice piatra. 

În plan moral, însă, afacerea de la Otopeni este la fel 
de gravă ca aceea din Clisura Dunării, care apasă 
constiintele liderilor PDSR. Adusa la zi, cunoscuta 
zicere sună aşa: „Altă Mărie, aceeaşi pălărie." 


Curentul, 
14 mai 1998 


NU VREM O ROMÂNIE ÎN GENUNCHI 


Nu înţeleg ce anume i se impută preşedintelui Emil 
Constantinescu în legătură cu reproşurile pe care le-a 
făcut comunităţii internaţionale şi, în special, 
organismelor financiare privind atitudinea lor faţă de 
România. Şi nu înţeleg de ce este o vină să-ţi exprimi 
părerea cu sinceritate despre o problemă care priveşte 
tara ta, chiar dacă spui lucruri neplăcute pentru cei 
vizati. Pentru că, daca este vorba de FMI, atunci cu 
siguranţă ar fi destule de reproşat şi cuvântul 
„aroganţă" folosit de domnul Constantinescu pentru a 
caracteriza atitudinea acestui organism internaţional 
nu mi se pare exagerat. De altfel, este cazul să ne 
întrebăm de ce Statele Unite îşi pun foarte serios 
problema dacă mai cotizează sau nu la Fondul Monetar 
Internaţional şi dacă nu cumva această atitudine are o 
legătură anume cu rezultatele obţinute de acesta în 
spaţiul est-european. 

În ce ne priveşte, prestaţia FMI în România nu a dat 
rezultatele aşteptate nici în timpul Guvernului 
Văcăroiu, nici în timpul Guvernului Ciorbea şi tare mi-e 
teamă că nici după. Nu este deloc întâmplător faptul 
că, în recepţia publică cel putin, FMI-ul era cel care 
hotăra alura programului de guvernare, şi nu guvernul 
ţării. lar, atunci când lucrurile nu mergeau, vinovat 
era, din perspectiva FMI, tot guvernul. 

în aceeaşi ordine de idei, România a reacţionat cu o 
supunere condamnabila la semnalele externe în 
legătură cu tratatele de bază cu vecinii, acceptând, 
adesea împotriva propriilor interese, condiții 
neacceptabile, în speranța că asta va trezi bunăvoința 


celor care ne hotărau destinul. Rezultatul a fost exact 
pe dos, vecinii noştri s-au bucurat de bunăvoința 
comunităţii internaţionale, valorificând cedările noastre 
succesive în dauna noastră. Aşa s-a întâmplat cu 
tratatele de bază cu Ungaria şi cu Ucraina, în 198 


cel de al doilea caz fiind vorba chiar de omologarea 
benevolă a capriciilor creionului prea gros al lui Stalin 
pe harta Europei. Promisiunile privind şansele noastre 
de intrare în NATO, într-un eventual al doilea val, au 
început să se uite, aşa cum am prevăzut de altfel chiar 
în paginile acestui ziar, grupul de la Vişegrad, favorizat 
din start, va intra în NATO, iar România nu. Aici nu e 
vorba de a formula pretenţii, ci de a judeca o realitate. 

Aşadar, pe de o parte organismele financiare 
internationale nu ne ajută, conditionand împrumuturile 
într-un mod care dezarticulează economia, cedările 
noastre se contabilizează în favoarea altora, instituţiile 
de analiză economică măresc riscul de ţară pentru 
România, alungand investitorii străini, iar noi 
continuăm să ne arătăm receptivi şi binevoitori. 

Şi, dacă preşedintele ţării spune exact ceea ce ştim 
şi noi despre modul în care Europa şi lumea înţeleg să 
ne sprijine, îl punem la zid! Noi suntem singurii 
vinovaţi? Posibil. Dar principala noastră vină este cu 
siguranţă politica lipsită de demnitate în care ne-am 
complăcut şi căreia preşedintele României înţelege să-i 
pună capăt, spunând lucrurilor pe nume. 

îi putem reproşa domnului Emil Constantinescu 
atitudinea intelegatoare fata de experienţele nucleare 
ale Indiei, pentru că asta plasează România împotriva 
curentului. Este cu siguranţă o greşeală pe care se 
cuvine să o sanctionam. Cât va cântări această greşeală 
în balanţa judecății internationale nu ştim. Dar cât a 
cântărit încuviințarea noastră fata de oricare iniţiativă 
politică în care marile puteri ne-au solicitat 
participarea, asta o ştim. 


Revenind la noi, adică la modul în care ştim noi, mai 
bine decât alţii, să ne punem bete-n roate, iniţiativa 
ministrului industriilor şi comerţului, domnul Radu 
Berceanu, de a demite 
pe conducătorii unor regii autonome, care îl însoțeau 
pe preşedintele ţării în Canada în speranţa unor 
oportunităţi de afaceri, este inacceptabilă. Nu pentru 
că atacă principiul algoritmului păgubos, ci pentru că 
torpilează un efort lăudabil şi pentru că acreditează în 
afară ideea unei ţări într-o gravă criză de autoritate, în 
care fiecare ministru face ce îl taie capul, în care 
nimeni nu poate angaja, în mod serios, ţara. Reacţiile 
politicienilor din sfera puterii prefigurează o nouă criză 
politică, pe care România nu o mai poate suporta. 

Dacă nu facem urgent ordine în ţară, nu mai 
contează cât de fermi ne arătăm în lume... Şi nu ne 
foloseşte la nimic. 


Curentul, 
1 iunie 1998 


VICTIMĂ ŞI COMPLICE 


Cu siguranță, sâmbătă, fostul premier Victor 
Ciorbea, vicepreşedintele PNTCD, a rostit cel mai 
ofensiv dintre discursurile sale politice. Asta s-a 
întâmplat în cadrul seminarului „PNȚCD în pragul 
mileniului trei**, care s-a încheiat ieri. Dacă ar fi lipsit 
acest discurs, seminarul n-ar fi fost altceva decât un 
pretext de „bifă” într-un program de activitate şi atât. 

Prezenţa la acest seminar şi lista vorbitorilor 
sugerează o noua baricadă în sânul PNTCD, care 
desparte grupul radicalilor de grupul de la Braşov. Nici 
unul dintre membrii grupului de la Braşov nu a fost 
prezent la acest seminar. Singura excepţie, primul- 
ministru şi secretarul general al partidului, domnul 
Radu Vasile, invitat, dar neaşteptat. Mai clar, sosirea 
lui Radu Vasile a surprins asistenţa. 

Paradoxal, discursul lui Victor Ciorbea a analizat, în 
punctele sale de rezistenţă, natura relaţiilor dintre 
PNŢCD şi PD, coaliţie pe care fostul premier a numit-o 
„toxică**, dar ascutisul critic a vizat PNŢCD, greşelile 
comise de acesta şi consecinţele grave ale acestor 
greşeli. 

Demiterea lui Valerian Stan din funcţia de şef al 
Corpului de control al guvernului a fost, după părerea 
lui Victor Ciorbea, cea dintâi cedare importantă în faţa 
PD. Ne permitem să fim de altă părere. Prima cedare, 
fundamentală, a fost alianţa însăşi cu un partid al cărui 
lider, Petre Roman, în calitate de prim-ministru, a 
cautionat mineriada din iunie 1990 prin noninterventie 
şi prin tolerarea unui adevărat pogrom împotriva unor 

nevinovaţi în ceea ce presa a numit „ladul de la 
Măgurele**. Aceasta a fost prima cedare, iar jocul 
procentelor electorale, care l-ar fi obligat să se alieze 
cu PD, în ciuda celor ştiute, nu se poate constitui într- 
un alibi valabil care să-l absolve de imoralitate. A doua 

cedare, cel puţin la fel de gravă, a fost procesul 
intentat autorilor mineriadelor, proces în care 
mineriada din iunie 1990 a fost practic omisă, cu 
asentimentul PNŢCD, pentru a nu compromite alianţa, 
cu toate că acest eveniment nenorocit este cel care ne- 
a plasat imediat la periferia Europei, cu toate că 
printre victimele mineriadei din 1990 s-au numărat şi 
principalii lideri ai PNȚCD, Comeliu Coposu şi Ion 
Raţiu. Prin această cedare de neiertat, PNTCD a scos 
din cauză şi PDSR, şi PD pentru cele petrecute în iunie 
1990, complăcându-se în dubla ipostază de victimă şi 
complice. Demiterea lui Valerian Stan devine, pe cale 
de consecinţă, logică. 

Şantajul practicat de PD şi acuzat de Victor Ciorbea, 
blocarea luptei împotriva corupţiei, a legilor privind 
reforma administrației publice locale şi regimul 
proprietăţii sunt imputabile PD, dar şi PNŢCD, care s-a 
complăcut, punând deasupra intereselor ţării 
stabilitatea alianţei. În numele unei astfel de false 
armonii, provocarea domnului Traian Băsescu l-a pus 
pe Victor Ciorbea într-o stare de criză de autoritate 
care a alimentat conflictul, a declanşat criza politică, 
stoparea reformei si căderea primului- ministru. 
Necesară sau nu, raportată la rezultatele slabe ale 
guvernului Ciorbea, schimbarea a fost receptată ca o 
victorie a PD şi a dus la o descreştere severă a 

credibilitatii principalului partid de guvernământ. 

Caracterul toxic al acestei alianţe, aşa cum spune 
domnul Ciorbea, evident, încă de la bun început, s-a 
agravat, contaminând PNTCD in interiorul lui, iar 
baricada pe care o ridică seminarul de ieri între 
radicalii si moderatii din PNŢCD nu constituie o 
surpriză. Cum nu este surprinzătoare echilibristica 
domnului Ion Diaconescu, un lider depăşit de 
evenimente, care încearcă să rămână în picioare pe 
coama subţire a baricadei. 

Evaluând greşit şansele actuale ale PNŢCD, liderul 
acestui partid se face ecoul adepților unei viziuni 
festiviste, care văd un PNȚCD câştigător detaşat la 
viitoarele alegeri, capabil să asigure o guvernare 
monocoloră. În numele acestei iluzii este gata să 
accepte alegeri anticipate şi chiar o retragere de la 
guvernare. Mai aproape de realitate, primul- ministru 
Radu Vasile atrăgea atenţia, sâmbătă, că în următorii 
ani România va experimenta doar guverne de coaliţie, 
criticând „mentalitatea de tranşee tip 1900”, conform 
căreia era împuşcat orice cap ce se situa în afara 
tranşeei. Probabil afirmaţia a iritat, dovadă că în cadrul 
seminarului s-a luat în discuţie eventualitatea numirii 
lui Radu Vasile în funcţia de secretar general al 
partidului. După unii observatori, acesta a fost, de fapt, 
scopul nemărturisit al seminarului. 


Curentul, 
8 iunie 1998 


ONORABILA CLASĂ POLITICĂ 


Demisii de onoare nu se poartă în România. Personal 
nu cunosc decât două, trei cazuri notabile. Regretatul 
Ion Aurel Stoica ar fi unul dintre aceste cazuri. El şi-a 
dat demisia din funcţia de ministru de stat la 21 
februarie 1991, în urma conflictului de muncă de la 
Regionala CFR Iaşi. Caz unic la acea dată. O lună mai 
târziu, pe 20 martie, Theodor Stolojan făcea un gest 
similar, pe motiv de „diferenţe ireconciliabile de idei cu 
restul organelor puterii". Dar el a acceptat atunci să 
rămână în continuare ministru de finanţe la cererea 
primului-ministru... Şi cam atât. Nici demisia lui Adrian 
Severin, nici cea a miniştrilor democrati, în frunte cu 
Traian Băsescu, şi nici cea a fostului prim-ministru 
Victor Ciorbea nu se încadrează în ceea ce numim 
„demisie de onoare". Toate acestea au fost cauze şi 
urmări ale crizei politice din noiembrie 1997-februarie 
1998. criză provocată de ambiţii mărunte şi războaie 
derizorii ce s-au purtat în coaliția guvernamentală. 

Cuvântul de onoare este monedă de schimb în 
politica românească. Niciunul dintre liderii politici nu 
este persecutat de ideea că orice declaraţie publică, în 
nume personal sau al partidului pe care îl reprezintă, 
angajează cuvântul de onoare. Ei au învăţat să zică 
„pardon", revenind cu seninătate asupra unei afirmaţii 
anterioare, asupra unei decizii, de fiecare dată fermă, 
de fiecare dată irevocabilă, ca şi cum nimic nu s-ar fi 
întâmplat şi nimic nu s-ar fi spus. Supralicitarea 
angajamentelor formale, niciodată respectate, a împins, 
din considerente strict electorale, la acel angajament 

membrii guvernului isi vor prezenta demisia. 
Angajamentele nu au fost duse la îndeplinire, economia 
şi societatea românească au cunoscut o dramatică 
involutie, iar demisiile nu au consolidat moralitatea 
guvernării, ci dimpotrivă. 

Din aceste motive (şi din altele, asupra cărora am 
stăruit cu alte ocazii), recenta declaraţie a domnului 
Sorin Dimitriu şochează. Domnul Sorin Dimitriu nu mai 
doreşte, după cum declară, funcţia de ministru şi 
respinge ideea candidaturii sale la funcţia de prim- 
ministru. Acest demers public pare să fie expresia unei 
exasperări puse sub semnul onorabilitatii de cel care 
nu mai doreşte să fie părtaş la incapacitatea generală... 
Şi ar fi de crezut, dacă n-am şti că tot domnul Sorin 
Dimitriu a declarat public, înainte de demisia domnului 
Victor Ciorbea, că nu-şi doreşte funcţia de prim- 
ministru, dar şi-a prezentat candidatura cu un puternic 
sprijin de la Cotroceni (mediat, după cum se ştie, de 
domnul Gavril Dejeu), cu ocazia votului din cadrul 
PNŢCD, câştigat de actualul prim-ministru Radu Vasile. 

în numele onorabilitatii s-a declanşat şi recenta 
dosariadă. Foarte bine! Cu condiţia de a nu avea o 
clasă politică de dalmatieni, care şi-au mânjit blana să 
nu se vadă petele şi acum se tem de detergenti ca de 
foc. Pentru că, dacă aşa stau lucrurile, oricât ar părea 
de absurd, clasa politică românească trebuie 
reconstruită din temelii cu alţi oameni, pe care 
demnitatea, şansa sau vârsta nu i-au împins la „pactul 
cu diavolul'*. Dar asta va însemna, fără doar şi poate, o 
depopulare dramatică la nivelul partidelor, în primul 

rând, în preajma portofoliilor şi funcţiilor, pe toată 
scara. Ceea ce nu este deloc rău, la urma urmelor. Cu 
atât mai mult cu cât avem o clasă politică relativ 
îmbătrânită. Suntem acum în situaţia de a o reconstrui? 
Nu ştiu. Atrag doar atenţia 


asupra unei afirmaţii şocante făcute într-o revistă 
politică engleză, afirmaţie care m-a înfiorat şi în care se 
spunea cam aşa: este cazul ca averile ilicite acumulate 
în ţările est-europene să fie adjudecate ca valabile, 
pentru că altfel se va ajunge la o dezarticulare 
dezastruoasă a economiilor respective. Parafrazând, 
am putea zice: este cazul ca această clasă politică să fie 
acceptată, cu dalmatienii ei cu tot, altfel viata politică 
se va dezarticula până la haos. Suntem în plin absurd 
dacă reforma morală depinde de numărul, de bunul 
plac şi de virulenta dalmatienilor. 

Prin cazul Vilău, democraţii au dat semnalul. 
Bulgărele a început să se rostogolească, adunând 
colaborationistii şi trădătorii. Mi-e teamă doar ca, nu 
cumva, asanarea morală pe care o dorim să declanşeze 
un alt fel de exerciţiu al delatiunii, de pe cealaltă parte 
a baricadei. Pentru că atunci nu va mai fi linişte în 
această ţară. 


Curentul, 22 
iunie 1998 


Remember 


A MURIT UN DREPT! 


îmi displac, în genere, omagiile pioase, de protocol 
funerar. Durerea te strânge de gât, nu te îndeamnă să 
fii guraliv. Dar, de data aceasta, simt că trebuie să 
spun, măcar în şoaptă, că prin moartea lui Anton Uncu 
mai verific o dată eroarea de a nu mărturisi unele 
lucruri la timp. Va fi ştiut, oare, cel care nu mai este 
acum printre noi că l-am iubit? Am lucrat cu Anton 
Uncu mulţi ani. Am multe amintiri legate de el. Nici 
una nu e tulbure. Toate mă fac să regret că, de-acum 
înainte, când va trebui să număr în gând ce condeie de 
excepție există în presa noastră, ce inteligente care 
refuză ideile primite, decise să caute singure adevărul 
sau himera adevărului, şi mai ales ce caractere 
preţuiesc, va trebui să mă lovesc de o absenţă. De încă 
o absenţă. Si încăceva. Toate amintirile îhcare-l revăd 
pe Anton Uncu sunt dinăuntrul istoriei. Vestea morții 
sale m-a scos din istorie, m-a făcut să mă gândesc la 
destin. în clipa aceasta, nu mai sunt sigur că destinul 
este propriul nostru caracter. Căci a murit, nedrept de 
timpuriu, un drept. 


Octavian Paler 
ZIUA, 30 iulie 1998 


DOMNULUI UNCU 


în anul 1989, prin martie, am aflat că la Biblioteca 
județeană „G. T. Kirileanu” din Piatra-Neamţ a fost 
„exilat“ (domiciliu forţat!) chiar Anton Uncu, cel care, 
împreună cu Băcanu şi Creangă, scosese un ziar 
„particular" care lua în răspăr ,,iepoca" şi ,,iepocalii"... 
împreună cu poetul Aurel Dumitraşcu, cel dispărut şi el 
în septembrie 1990, ne-am şi înființat să-l cunoaştem. 
Ne-a condus la domnul Uncu poetul Radu Florescu care 
lucra la aceeaşi bibliotecă... în marea de incertitudini 
care priveau „rezistenţa“ căreia voiam să ne alaturam, 
căreia îi apartineam de fapt, Anton Uncu era o 
,certitudine"! 

Ne-a avertizat ca este „sub lupă" si că faptul că-l 
căutam poate să ne creeze necazuri. Un colonel de 
securitate, de notorietate în zonă, se ocupa de „cazul 
Uncu", „exilatul" se amuză de rapiditatea cu care 
fusese împroprietărit cu un apartament cu două camere 
în „stația Dărmăneşti", apartament dotat, desigur, cu 
prize „cu emiţător" şi clante cu ,,receptor". Dânsul şi-a 
făcut singur mobilierul necesar din cherestea primită 
de la o fabrică din zonă. in „gubernia"de exil, Anton 
Uncu se simţea un „întemeietor“... 

La „Europa liberă" se vorbea despre cei trei ziarişti, 
îi comunicam cu încântare când aflam că vreun 
organism internaţional îi lua sub protecţie, întrebând 
insistent de soarta lor... Ne spunea: „Fiţi atenți, 
securitatea are grijă acum şi să nu racim!" La biblioteca 
era pus să conspecteze ziarul «Scânteia», să facă 
rezumate după «cuvântări»... Domnul Uncu plimba 
ostentativ colecţia pe scări, spre hazul celor care 
,stiau"... Ne vizita acasă, intrasem în „mafia 
conservelor" ca să rezistăm în fata „foamei de pe 
cartela". De altfel, dacă e să am o imagine rapidă a 


Domnului Uncu în Piatra-Neamţ, il vad fluturând o 
sacoşă goală pe stradă, zâmbind ironic vitrinelor 
pustii... Ne plimbam pe străzi seara, pălăvrăgeam, 
făceam planuri, ne întâlneam uneori la câte un colt cu 
Amza Săceanu, „şeful cu propaganda“, şi el trimis 
disciplinar la Piatra-Neamţ de „conducerea superioară" 
şi care ne spunea, chipurile, conspirativ: „Ei, nu-i Chiar 
aşa de rău!" Probabil că aşa se vedea de pe trotuarul 
său! Pe la mijlocul verii, domnului Uncu i s-a făcut un 
dor teribil de casă, de familie. Era clar că era urmărit 
tot timpul, ni se părea imposibil să părăsească 
„gubernia *. Si 

totuşi, într-o sâmbătă noaptea, a plecat Ia Bucureşti cu 
trenul şi s-a întors duminică noaptea. A lăsat radioul 
deschis în apartament ca să deruteze eventualele 
controale prin microfoane...! Până luni dimineaţă, noi, 
cei care ştiam, am tremurat de emoție! 

în decembrie 1989, după ce Aurel Dumitraşcu şi eu 
aderaserăm la „Scrisoarea celor optsprezece!" am vrut 
să ne depunem carnetele de partid. Domnul Uncu, 
echilibrat, cu experienţa bătăilor primite în arest, ne-a 
zis: „încă nu-i momentul, după toate calculele şi după 
impresiile mele de lup de mare, cred că în februarie se 
dărâmă şandramaua!" Dar lucrurile s-au precipitat. Pe 
19 decembrie m-a îndemnat să mă duc până la 
Bucureşti să văd ce se întâmplă. Pe 20 decembrie m-am 
întors speriat de desfasurarile de forte. Impresia lui era 
că securitatea lăsase liber, cât de cât, şurubul. Ziua de 
22 decembrie şi evenimentele l-au găsit pe Anton Uncu 
la mine în garsonieră. A părăsit totul şi a plecat la 
Bucureşti cu o maşină pusă la dispoziţie de CFS 
Săvineşti. 

După aceea a mai venit de vreo câteva ori la Piatra- 
Neamţ. Ne mai sunam ca să ne convingem că existăm, 
căanul 1989a fost adevărat. Nu cred că Anton Uncu a 
fost fericit cât a stat la Piatra-Neamţ, dar cred că acel 
ceas din 22 decembrie 1989, în care ingenunchiati ne 
rugam pentru libertate, a însemnat mai mult decât o 

victorie... 

Articolul său „Am crezut..." din ziarul „liber", pe care 
ni-l recita deseori, căpătase confirmare în condiţii 
normale. O stradă din Piatra-Neamţ ar trebui să poarte 
numele lui Anton Uncu. 

„Domnule Uncu, n-ai venit anul trecut la Neamţ, aşa 
cum ai promis, să urci pe un deal, să stai în fân...! N-ai 
venit nici anul acesta, deşi ai promis că vrei să stai la o 
mănăstire, să te odihnesti, să simţi mirosul de flori 
nepângărite de noxele oraşului... Probabil că Dumnezeu 
te-a chemat să-i pui la punct o «ediţie specială» a unui 
nou ziar care să anunţe viitoarele apocalipse..." 


Adrian Alui Gheorghe 
30 august 1998 


DOMNULUI UNCU, CU DRAGOSTE 


Ce-arfi de spus despre un ziarist în floarea vârstei 
care a murit? Că era un om frumos şi cald. Şi strălucit. 
Că iubea libertatea şi democraţia. Si pe Daniel. Si pe 
mine. Nu neapărat în ordine „alfabetică“, ar fi spus el 
cu un surâs ghiduş, fixându-mă pe deasupra ochelarilor 
de citit. 

Deşi cumva altfel, cuvintele de început din „Love 
Story'se leagă în chip firesc de amintirile mele despre 
domnul Uncu, pe care - sper să nu se supere fiul său. 
Daniel - îl consider într-un fel şi părintele meu. 

Nu cred să mai fi sărit vreodată brusc de gâtul unei 
persoane reiati v necunoscute, ca în dimineaţa aceea de 
vară de la începutul anilor '90, când, tânără jurnalistă, 
după perioada de probă dl Uncu m-a anunţat în stilul lui 
inconfundabil, cu morgă şi umor, că nu mă poate 
angaja la „Momentul“ pentru că... sunt dorită neapărat 
la „România liberă". 

Nu cred să mă fi simţit vreodată mai mândră şi mai 
responsabilă ca şapte ani mai târziu, în toamna lui 
1997, când imparteam împreună, la ,,Curentul", acelaşi 
birou directorial şi aceeaşi secretară inimoasă, Lidia, 
,Papadiuta", cum o alinta părinteşte domnul Uncu. 

De ce hotărâserăm noi să o păstrăm pe Lidia şi 
nupeNicoleta Luciu? „A venit tatăl ei cu ea de mână, 
tocmai de la Caraş Severin, şi mi-a spus: «Dle Uncu, 
sunteți om serios, vă rog să aveți grijă de fetița mea.»" 

Scurte episoade memorabile. Intr-o vreme, la 
„România liberă", făceam interviuri în tandem cu Dan 
Vardie, el pe economic, eu pe politic. Nu cred că Vardie 
va uita vreodată cum a fost nevoit să se întoarcă la 
primul-ministru şi să refacă partea lui de interviu. 
Pentru că domnul Uncu era exigent, intransigent şi 


muncitor, şi trebuia să fim şi noi la fel. 
Amintirea primului meu editorial în „România 

când mi-am văzut semnătura în caseta de pe prima 
pagină, jos, în stânga. Daca as fi ştiut pentru ce mi-l 
cere, sigur m-aş fi blocat şi n-aş mai fi putut scrie 
dezinvolt. 

Ultima oară lam văzut pe domnul Uncu la 
Washington. îl invitasem la cină. îi părea rău că ieşisem 
din presă. Era obosit şi emoționat. Vizitase Muzeul de 
la „Freedom Forum”, unde era expusă maşina la care, 
în 1989, împreună cu Mihai Creangă şi Petre Mihai 
Bacanu, tipărise în ilegalitate ziarul „România“. S-a 
întors în ţară înaintea mea şi s-a stins la scurtă vreme 
aşa cum a trăit, ca un foc repede. l-am văzut locul de 
odihnă mult mai târziu, împreună cu părintele Galeriu. 

Dar domnul Uncu nu era acolo. 

Ce-ar mai fi de spus despre un ziarist în floarea 
vârstei care a murit? Că era suficient de matur pentru a 
vedea lucrurile în profunzime şi suficient de tânăr 
pentru a fi entuziast? Că, la fel ca mulţi din generaţia 
mea, avea încredere în schimbare, în valori şi în 
solidaritate umană şi că, la fel ca noi, a dat dovadă de 
candoare? Că-şi susținea ideile cu forța argumentului, 
arzând cu fiecare cuvânt? 

Despre Ziaristul Anton Uncu pot vorbi cititorii 
ziarelor „România liberă", „Momentul“ sau ,,Curentul". 

Despre Tony Uncu pot povesti Mihai Creangă sau 
Petre Mihai Băcanu, colegii săi „ilegalişti", tovarăşii de 
închisoare. 

Dar suntem câţiva care l-am cunoscut pe Domnul 
Uncu. Si despre Domnul Uncu am vrut să vă spun, cu 
dragoste, în rândurile de mai sus. 


Gilda Lazăr 
20 iulie 2005 


SĂ NU-L UITĂM! 


Cartea de faţă trezeşte amintiri. 


Anii '90 erau agitati. Se dezintegra o lume - 
detestată, dar cu reguli precise, în timp ce înlocuirea ei 
înainta greu. Societatea românească aştepta ca presa 
să-i arate Nordul. 

Presa creştea exploziv: multe ziare, multe periodice, 
foarte multi ziarişti. Puţini, extrem de puțini, însă, 
ziarişti autentici. 

Anton Uncu a fost unul dintre cei puţini. Semnătura 
îi era căutată cu febrilitate. 

Scrierile lui, toate, fără excepţie, erau în registrul 
rațional. Observator fin al vremii lui, obişnuit să ia 
lucrurile în serios, forând în adâncimea faptelor, a 
evenimentelor, nu se îndepărta niciodată de adevăr. Nu 
deforma nimic, nici copleşit de duioşii, nici orbit de 
patimi. Observa şi analiza. 

Desi se ferea de accente sentimentale, chiar îi 
displăceau, verbul lui avea suflu. Vibra puternic. 

Anton Uncu nu era numai un examinator „rece“, un 
critic sever al erorilor si exceselor. Era si un infocat 
sustinator al ideilor noi, indraznete. Preocupat continuu 
ca tara lui să n-o apuce în direcţii întâmplătoare. Si sa 
nu se lase înşelată de iluzii. 

într-un timp dominat de frământări nestăvilite, de 
schimbări radicale, gândea că nu în marsuri pe străzi 
vom descoperi drumul înainte. Ci în dezbateri 
constructive. 

Cei care i-am fost apropiaţi nu-l putem uita pe 
colegul, pe prietenul Anton Uncu. ' 

Dar pe ziaristul Anton Uncu? Ca să nu-l uităm, e 
nevoie să-l recitim. Si iată ca, acum, Editura Ziua ne 
ocazionează o bine-venită reîntâlnire cu editorialele şi 
eseurile lui, atât de căutate cândva. 

Cei din noua generaţie, care nu l-au cunoscut, vor a 
vea o surpriză. Vor descoperi că Anton Uncu e actual. 


Adrian Vasilescu 
25 iulie 2005 


„AM CREZUT...” 


Acesta era titlul pe care jurnalistul Anton Uncu îl 
semna în ziarul clandestin ., România" în ianuarie 1989, 
semnalând drama şi exasperarea românilor, care au tot 
sperat că epoca Ceauşescu se va încheia. Fra un ziar 
scris şi tipărit de grupul „România“, format de Anton 
Uncu, Petre Mihai Băcanu, Mihai Creangă, Alex Chivoiu 
(maistru tipograf), Nic. Neacşu (matriter) si Elena 
Gheoighe (economist). 

Ei au ales această cale spre adevăr, atunci plină de 
riscuri. Asa cum noi, cu multi ani înainte, alesesem 
calea luptei si sacrificiilor si a anilor multi si grei din 
temnitele si lagarele de exterminare comuniste. Ca toti 
din grupul „România liberă", si Anton Uncu a fost 
arestat si anchetat de Direcţia a Vl-a de Cercetări 
Penale a Securităţii, în condiţii dure care i-au şubrezit 
sănătatea. întocmai familiilor noastre, care au îndurat 
grele persecuții, şi familia lui Anton Uncu a avut de 
suferit. 

După închisoare, Anton Uncu a fost deportat şi 
exclus din profesia lui. Abia după 22 decembrie 1989 şi- 
a regăsit profesia si crezurile. Pentru câţiva ani, 
condeiul lui a luminat paginile cotidianelor pe care le-a 
condus. Tot dintr-o perspectivă de opozant, de fost 
deținut politic anticomunist şi apărător al valorilor 
democrației. 

Mă leagă de grupul de la „România liberă“, din care 
Anton Uncu a dispărut prea devreme, o solidaritate de 


credinţă şi nu pot uita că, în acele luni grele ale lui 
1990, mă regăseam ca între fraţi de aceeaşi credinţă şi 
luptă acolo, în birourile de la „România liberă". în afara 
lui Anton Uncu, Creangă, Bacanu si Rosea Stănescu, 
am legat adevărate prietenii în idealuri şi speranţe cu 
Gabriela Mărculescu, Roxana lordache sau Mirela 
Roznoveanu. 

Cred si acum ca orice rezistenta impotriva celor ce 
atenteaza la libertate este mai mult decât necesară. 
Chiar si cea individuala. Chiar si cea sortita esecului, a 
unui Don Quijote al vremurilor de azi. 

Pentru că numai aşa s-a putut înfrunta un sistem 
politic represiv si criminal, cum a fost cel comunist. Si 
nu s-a putut ajunge la 


revolta din decembrie '89 fără acest şir de jertfe, de 
suferințe, de lupte şi atitudini, care reprezintă 
rezistența românească fata de cel mai crunt 
totalitarism. Aici şi-au aflat locul şi oameni ca Anton 
Uncu începând din ianuarie '89 şi până ne-a părăsit. 
Viaţa lui rămâne un reper pentru cei care îl vor 
urma în lupta pentru dreptate, adevăr şi pentru valorile 
spirituale, esenţiale pentru devenirea României. 


Constantin Ticu Dumitrescu 
10 iulie 2005 


NOI, OPTIMIŞTII 


Cu Toni Uncu am fost colegi de redacţie vreo şase 
ani, într-o vreme în care invatam ce trebuie să fie 
prietenia la oamenii liberi. Regula de aur a amicitiei, la 
minţile libere, e să nu tropăim unii în vieţile celorlalți. 
Astfel că despre ce gândea Toni Uncu, pe lângă cele 
consemnate în articole, aflam numai când îmi dădea el 
voie să fim foarte apropiaţi. Noi, optimiştii de atunci de 
la „România liberă", am înţeles foarte repede că euforia 
dintâi e urmată doar prin excepție de o euforie şi mai 
mare, că urmează prăpădul, nu rezolvarea problemei. 

Mai ales că nimeni nu ştia clar care era problema. 
Prietenul Uncu a murit de istovire, muncind, ca 
mexicanul din nuvela lui Jack London, „pentru cauză". A 
murit înainte de a se dumiri că alta era cauza pentru 
care ar fi trebuit să ne sacrificăm. Unii cred că ziaristul, 
căruia îi plezneşte inima în timp ce trudeşte să scoată 
foaia, are parte de cel mai pilduitor sfârşit. în fapt, 
gazetarul bun are dreptul să se stingă de bătrâneţe, ca 
orice om. 

Recitind apropo-urile politice ale lui Uncu din anii 
foarte tulburi de după 1990, o fac cu sentimentul că ne 
reintâlnim tineri, pe acel palier de septicism şi adevăr 
cu toată tara. Noi, cei in viata, am cam obosit așteptând 
ceva ce n-o să se întâmple prea curând. Articolele lui 
Anton Uncu uisăpot fi republicate neobosit, cu 
sarcasmul nealterat, cu toate crudele lor premonitii. 


Tudor Octavian 
15 iulie 2005 


DURATA 


Ziaristul şi omul curat şi drept Anton Uncu punea 
pasiune şi profesionalism în tot ce crea şi nu pregeta 
să-şi apere ideile cu argumente si deseori cu 
încăpățânare. Expunea cu dreaptă judecată tot ce avea 
de spus, fără ocolişuri şi stăpân pe subiect. Ziaristul se 
răzvrătea când gândul curat şi bine clădit pe adevăr 
durabil era încătuşat de chingile abrutizante ale unei 
puteri discretionare, care aresta în faşă ideile libere. S- 
a luptat cu absurdul care ne umplea viata. Şi-a făcut un 
crez din a-şi face meseria de jurnalist fara 
compromisuri care să-i ştirbească personalitatea şi a 
turnat idei şi inițiative în calapodul regesc al dreptului 
la liberă exprimare. Nu accepta constrângerile. Acestui 
crez, care se impletea cu virtuțile de curăţenie 
sufletească cultivate în familie, şi-a închinat, cu 
smerenie şi talent, pana sa de slujitor al literei tipărite. 
Găsea lumina în propriul interior şi s-a distins prin 
atitudine. 

Omul şi jurnalistul Anton Uncu şi-a făcut datoria 
până în clipa grea a despărțirii de viaţă şi niciodată n-a 
pregetat să apere cu preţul libertăţii onoarea de a fi 
mânuitor al condeiului. Fiecare cuvânt scris, fiecare 
atitudine dreaptă, revoluționară, s-au constituit în înalt 
piedestal pe care s-a aşezat întru amintire şi preţuire 
jurnalistul, omul şi prietenul Toni Uncu. 

La începutul anului 1988, când i-am propus editarea 
unui ziar anticeauşist şi anticomunist, n-a ezitat o 
secundă, deşi ştia bine că exprimarea adevărului te 
putea duce la zei. După închisoarea comunistă sufletul 
avea să ne devină şi mai curajos pentru că îndurasem 
multe suferinţe. 

Trecerea timpului nu face altceva decât să adauge 
noi şi noi carate la strălucirea unei atitudini, unei 
profesii, înnobilându-i amintirea. 

Rândurile adunate în această carte reprezintă 

Petre Mihai 
Băcanu 
21 16 august 2005 


Durata. Și meritul. 


TONI, PRIETENUL REGĂSIT 


Despre forța de jurnalist a lui Anton Uncu, despre 
întinderea preocupărilor sale, despre expresivitatea 
furtunoasă a articolelor Iui dau seama cele adunate în 
această carte şi altele încă, risipite prin colecții de ziare 
şi reviste, începând de la sfârşitul anilor '60. 

Eu l-am cunoscut în toamna lui 1970, când am lucrat 
împreună într-o secţie de reporteri speciali (mă rog, 
terminologia epocii), înființată de Octavian Palerin 
primul său an de conducere la „România liberă”, la 
propunerea lui Ion Pavelescu. Pe vremea aceea încă 
mai merita să fii ziarist... 

Dar nu despre experiențele noastre de presă voi 
vorbi aici, ci despre Toni, prietenul (prea târziu) 
regăsit. Pentru o lungă perioadă de timp, viaţa ne-a 
despărţit. Eu am avut norocul să fiu trimis la „România 
pitorească” (în 1975, după „epurările“ din presa 
centrală, asimilată „activului de partid“), pentru foştii 
mei colegi de la „România liberă" au urmat ani tot mai 
intunecati, ca şi pentru marea majoritate a românilor, 
de altfel... 

Cel care ne-a prilejuit reîntâlnirea a fost Petre Mihai 
Băcanu, cu propunerea lui de a scoate un ziar 
clandestin cu titlul „ROMÂNIA „. Era prin vara anului 
1988 când am început să lucrăm efectiv la acel ziar, în 
fapt o foaie A3, într-o cameră pe care ne-a pus-o la 
dispoziţie, cu generozitate şi o doză de inconstienta, 
economista Elena Gheorghe. Toni şi Petrică montau 
presa metalică, iar eu eram la „munca de jos": din 
grămezile de litere pe care ni Ie furniza maistrul 
tipograf Alexandru Chivoiu, eu trebuia sa le aleg pe-un 
,alfabetar" de hârtie, întins pe podea, şi nu puteam face 
trebuşoara asta decât stând în genunchi. Rareori am 


lucrat mai voios, într-o atmosferă deloc încărcată, mai 
ales din pricina glumelor în cascadă pe care le debita 
Toni. Radeam adesea cu lacrimi, uitam de toate 
primejdiile şi neajunsurile... 

Au urmat arestarea noastră, ancheta şi domiciliul 
forțat - Anton Uncu la Piatra-Neamţ, eu la Târgu-Jiu. 
Ne-am reîntâlnit după căderea lui Ceauşescu şi, în 25 
decembrie 1989, redacţia „României libere" a votat un 
comitet director, în care erau doi redactori-şefi: Anton 
Uncu şi subsemnatul. Au urmat trei ani grei, când 
„România 
liberă" a fost atacată, subminata de pe toate 
„fronturile“ Frontului Salvării Naţionale. Inevitabil, de 
multe ori am ajuns la conflicte deschise, eu şi Toni: 
aveam păreri diferite şi, din păcate, amândoi eram 
tensionati si impulsivi. Odată, singuri în birou, eram 
gata- gata să ne batem: ajuns aproape de mine, Toni a 
fost cel care s-a oprit, şi-a lăsat braţele moi şi, cu ochii 
în lacrimi, mi-a spus: „Uite, Mihai, unde ne-au adus!..." 
Ne-am îmbrăţişat. Adevărata regăsire însă s-a produs 
peste ani de zile, când ne-a invitat preşedintele Emil 
Constantinescu la Washington, pentru o ceremonie la 
„Newsmuseum" („Muzeul Presei'j, unde făcea senzaţie 
arhaica presă de tipărit la care încercasem să scoatem 
ziarul „ROMÂNIA". Am stat de vorbă toată noaptea de 
după traversarea Atlanticului şi ne-am amintit toate 
evenimentele prin care trecusem împreună, bune şi 
rele... într-o viaţă întreagă nu avusesem răgazul acelei 
nopți, în care ne-am lămurit multe greşeli şi le-am găsit 
motivațiile. Plimbările lungi prin cimitirul Arlington, pe 
malul Potomacului, de-a lungul Mall-ului, ne-au dat 
răgazul, de care nu avusesem parte până atunci, să 
redescoperim adânca prietenie care ne lega şi pe care, 
cu febrilitate, cedând presiunilor la care fusesem 
supuşi, o distrusesem cu  inconştienţă. Bine ca 
renăscuse! Aveam planuri de viitor împreună. Eu am 


Petre Mihai 
Băcanu 
22 16 august 2005 


mai rămas o lună, cu prietenii mei de o viaţă, Martin, 
Mioara şi fiica lor Alexandra, stabiliţi în America de pe 
vremea lui Ceauşescu, Toni Uncu şi Sandu Chivoiu s-au 
întors în tara. Vestea neașteptată şi îngrozitoare a 
morții lui Anton Uncu am aflat-o târziu, la Chattanooga, 
în Tennesse. Prietenul abia regăsit îmi făcuse darul de a 
păstra prietenia noastră încă o vreme, de acum 
nealterată. 


Mihai 
Creangă 20 
iulie 2005 
UN MARINAR ASPRU, LIRIC SI SENTIMENTAL 


Victor Hugo a spus în „Oamenii mării” că acestor 
„oameni aspri le place tot ceea ce este gingaş”. Toni Uncu 
a fost o îngemănare reuşită a puternicului cu frumosul şi, 
mai mult decât atât, a îmbinat ştiinţele exacte cu literele şi 
artele. A vea curajul celui ce a fost boxer când „se lua în 
clanta cu politrucii”, gingăşia poetului când creiona elegii 
marinăreşti pentru spectacolele noastre artistice şi acribia 
matematicianului versat atunci când domina îndelungatele 
dispute nocturne din sesiunile de examen, purtate în jurul 
variilor modalităţi teoretice de a soluţiona problemele de 
trageri de artilerie şi torpile, în aer, pe mare şi sub apă; 
era „tare” la matematică, fizică şi chimie. 

Marile orori ale epocii s-au petrecut în afara ştiinţei 
noastre; la nivelul nostru, de oameni aflaţi în semi- 
recluziune patru ani de zile, se petreceau potlogării 
represive, de genul consemnării în unitate şi arestului 
pentru câteva zile, pentru micile noastre revolte si 
rezistenţe la tâmpenie, pe care le manifestam şi noi cât ne 
permiteau regulamentele militare. 

în anii 1956-1957, când colegii noştri de liceu rămaşi în 


facultăţile civile erau  hărţuiţi, interogati si chiar 
condamnaţi pentru protestele din centrele universitare, 
Toni, cu genul său de improvizație, a compus o satiră la 
adresa elevului care nu învaţă la limba rusă, care a fost un 
adevărat „de te fabula naratur”; era demonstrat că n-are 
rost să fim obligaţi, cu de-a sila, să ne drăgăluim cu limba 
„măreţului popor sovietic eliberator", pentru că tot nu se 
lipea de noi. 
Iată textul: 


„la znaiu Limba Rusă haraso, 

Mai bolse decât orice rus sadea 

Si nu este in clasa mea nicto 

Să ştie Limba Rusă, aşa cum znaiu ia. 


Iar la uroc eu gavaresc 
Numai cu vorbe nelegko 

Si ucenicii amutesc, 

Ca nimeni nu pricepe nicevo.” 


A fost suficientă recitarea într-un singur spectacol a 
acestui text, pentru ca profesorii, stiutorii de carte ti 
cunoscătorii de istorie (aveam si celălalt fel de profesori) 
să-l memoreze şi să găsească mii de prilejuri pentru a-şi 
exprima prețuirea fata de Toni şi acordul cu opinia lui; il 
scoteau la tablă cu „ia găvăreşte Toni” sau îl apreciau cu 
„haraşo demonstraţie”, astfel încât zidul de simpatie şi 
complicitate construit în jurul lui să-l apere de năprazne. 

Au fost şi în Şcoala Navală oameni! 

Iar Toni Uncu a fost unul dintre cei mai îndrăgiți. 

în anul 1989, când trebuia să aniversăm 30 de ani de la 
tenninarea Scolii Navale, fără voia lui, Toni ne-a împărțit 
în două tabere: câtiva netrebnici „aflaseră de la «Europa 
Liberă» că Toni are domiciliu obligatoriu pe chestii 


Petre Mihai 

politice" şi trebuie să-l scoatem din catalog; de cealaltă 
parte, majoritatea, care a susţinut foarte ,,partinic" că, 
dacă  „Scânteia'nu pomeneşte despre chestia asta, 
înseamnă că totul este „otravă imperialista" şi Toni este si 
rămâne colegul nostru. 

Și aşa este şi astăzi, la şapte ani după trecerea la cele 
veşnice: Toni este nepretuitul nostru coleg, puternic şi 
gingaş, ultraexact, dar şi poet! 

Marina a pierdut un ofițer destoinic, dar tara a căpătat 
un mare ziarist. 


Cdor (r) Emilian Munteanu 
10 august 2005 


DRAGĂ TONI, 


Acojo unde eşti, în cer, şi unde, într-o bună zi, sper 
să ajung şi eu, viata de dincolo de viata este cu 
siguranta mult diferita de ceea ce ne este dat noua. 
Daca ai fi putut rămâne aici, ai fi descoperit cu durere 
că ne învârtim în cerc. Că tara pe care ai iubit-o atâta si 
pentru care ai riscat să faci ani grei de puşcărie politică 
se mişcă îngrozitor de greu spre democraţie si 
civilizaţie.  Năravurile politicienilor, pe care le-ai 
surprins atât de bine, sunt neschimbate. Ei nu au 
progresat nici măcar la nivelul ştaifului. 

Aşa că, dragul meu Toni, analizele şi editorialele tale 
sunt de actualitate. Şi le recitesc cu plăcere. Sper să o 
facă şi cititorii acestei cărţi. în încheiere, iti voi da şi o 
veste bună: fiul tău, care este editorialist la ZIUA, iti 
calcă pe urme. Si poate în viitor va reuşi mai mult decât 
ai reuşit tu. 


Cu dragoste, 
Sorin Rosea Stănescu 


25 iulie 2005 


Petre Mihai 
Băcanu 
16 august 2005 


Postfata 


„în colțul ăsta de lume unde nu ajunge nici trenul, 
nici maşina, între braţul Sfântul Gheorghe şi Razelm 
sunt vreo câteva sate înşirate pe un fir de drum la care 
unii îi zic şosea. Dar nu-i şosea. Dincolo de Carabair 
sunt Dunăvetele, cel de Sus şi cel de Jos; pe urmă 
Murighiolul. Mai la vale, pe malulRazelmului, e 
Sarinasufiil, Caraibilul... Pe urmă, Calica, un sat sărac 
pe care începe să-l înghită altul, mare şi bogat, 
Sarighiolul. Beibugeacul, unde este primar Vasile 
Cerchez, e mai mic decât toate, mai fălos decât toate 
pentru hărnicia oamenilor, pentru caii frumoşi şi iuți, 
pentru casele aratoase cu grădinițe de flori şi muscate 
la ferestre. Si fala asta e mai batoasa in special toamna, 
după cules, când începe să fiarbă in căzi si butoaie 
vinul de terează. ,, 

Aşa îşi începea Anton Uncu una dintre nenumăratele 
lui povestiri pe care dorea să le adune într-un volum 
după ieşirea la pensie. N-a mai apucat. S-a grăbit să 
plece. „Fanache”, „Hotarul delfinilor", „Dreptate cu 
majoritate de voturi" „A 13-a zodie", „Coamele 
cerului", „Cealaltă jumătate de adevăr", „Şcoala 
navală" au rămas închise într-un sertar, aşteptând 
parcă să se trezească autorul pentru a le da forma 
finală... 

Câteva dintre ele au avut o soartă mai bună. Cu 
aproape 30 de ani în urmă, Toni le-a transformat în 
scenarii radiofonice şi au putut fi difuzate pe postul de 
radio în interpretarea unor mari şi cunoscuţi actori 
români. 

Născut în Bucuresti, din părinţi veniţi din satele 
dobrogene Bestepe şi Beibugeac, Toni Uncu a rămas 

toată viata cu nostalgia copilăriei trăite în satul mamei 
lui, Beibugeac, acolo unde unchii şi mătuşile îl primeau 
în timpul vacantelor ca pe copilul lor. 

La trei dimineața, căruțele pescarilor porneau spre 
lacul Razelm, unde aruncau vintirele. Antonică auzea 
ca prin vis forfota din curte şi alerga din patul cald, 
strigând cu lacrimi în ochi să-l aştepte şi pe el. Pornea 
în grabă, descult, la căruţa unchiului Sârghi, se arunca 
în fânul proaspăt şi, până la Sarinasuf, şi apoi la 
Razelm, adormea din nou în tropotul egal al cailor. 

După evadarile estivale, revenea acasă, la Bucuresti, 
în casa parohială a Bisericii Icoanei, pusă la dispoziția 
familiei Uncu de către preotul paroh al Bisericii, drept 
loc de trai tihnit pentru soția şi cei şase copii ai lui 
Ștefan Uncu, dascăl la Biserica Icoanei. Orfan de tată, 
crescut prin orfelinate, Ştefan Uncu, tatăl lui Toni, era 
înzestrat de la Dumnezeu cu o voce uriaşă. Admirat de 
toți cei norocosi să-l asculte, remarcat la una dintre 
slujbele din Biserică de un alt uriaş, maestrul 
Ștefănescu  Goangă, şi-a putut completa studiile 
muzicale sub îndrumarea acestuia la Conservatorul din 
Bucureşti. 

în acest spaţiu, marcat de influenţele muzicale şi 
culturale, Anton şi-a descoperit apetitul pentru lectură. 
A citit mult, cu pasiunea vârstei. I-a plăcut şi a 
acumulat mult. Dar nu a rămas doar cititor. A început 
să scrie poezii, proză, foiletoane, romane. Setea de 
cultură l-a împins mai departe. Liceul „Dimitrie 
Cantemir", Scoala Superioară Navală din Constanta, 
Facultatea de limba şi literatura română din 
Universitatea Bucureşti. A fost într-o continuă căutare. 
A studiat domenii noi, fără legătură cu facultăţile 
amintite, din dorinţa de a se autodepasi. 

într-o zi, în timp ce descifram o partitură, mi-a spus 
pe un ton serios: „Cred că, dacă îmi pun mintea, am să 
învăţ şi eu să cânt la pian, si nu oricum... „II credeam în 
stare. 

în ultima vreme, Toni se schimbase mult. Era prin 
1988. Tăcut, posac, îngândurat, prea putin atent la ce 
se petrecea în jurul lui. 

Nemulțumirea în rândul românilor mocnea. 

Omul de rând - funcţionarul, muncitorul, 
intelectualul - era precupat de lupta zilnică pentru 
supravieţuire. Lipsa alimentelor strict necesare din 
rafturile magazinelor,  alergătura disperată dupa 
,ceva”, „orice” - ouă, lapte, brânză, carne, salam, 
zahăr, ulei - ar fi putut asigura un minimum de hrană 
familiei ocupa tot timpul şi toate gândurile românilor. 

Programul de „alimentaţie raţională" inventat de un 

ministru sadic al Sănătăţii, la indicațiile prețioase ale 
„conducătorului iubit", şi aplicat cu stricteţe în toată 
țara, nu era singura măsură aberantă care atenta la 
sănătatea întregii populaţii, în anii '80. Frigul din 
apartamente, şcoli, grădinițe, spitale, instituţii, 
rationalizarea gazelor, 
a curentului electric (spitalele operau în săli înghețate, 
la lumina lanternelor şi lumânărilor de foarte multe 
ori), transportul în comun, toate însemnau probe zilnice 
de rezistenţă. 

Cei mai slabi cedau. Mortalitatea atinsese cote 
alarmante, mai ales în rândul copiilor şi vârstnicilor. 
Frica pusese stăpânire pe oameni. Regimul totalitar 
avea reguli dure, extreme. 

în aceste condiţii, un grup de ziarişti şi tipografi de 
la „România liberă” a tipărit un ziar manifest, fiind 
conştienţi de riscul major pe care şi-l asumau. 

Articolul „Am crezut... „ scris de Anton Uncu s-a vrut 
un adevărat rechizitoriu la politica lui Ceauşescu. Aţi 
putut citi un fragment din acest articol chiar la 
inceputul cartii. 

Asa cum era de asteptat, au fost deconspirati, 
arestati, anchetati, supusi unor traume fizice si psihice 
inumane... Dar acest capitol merita un alt volum... 


XXX 


După 1989, Anton Uncu s-a dedicat cu o ardoare 
nestăvilită susţinerii ideii de desprindere de trecutul 
comunist al României din postura de redactor-şef al 
ziarului „România liberă”. Alături de Petre Mihai 
Băcanu şi Mihai Creangă, a intrat într-o polemică 
fulminanta cu noua putere instalată in România şi cu 
toţi cei care încercau să denatureze logica democraţiei 
şi esenţa libertății. 

Acest demers editorial şi-a propus să ne 
reaminteasca, dacă mai era nevoie, ca Anton Uncu 
rămâne actual. 

Revelația actualitatii ne poate prilejui, însă, şi o 
certă dezamăgire cauzată de imobilismul moral si 
politic al României ultimilor şapte ani scursi de la 
dispariția ziaristului. 

Chiar şi după şapte ani, fostul redactor-şef la 
„România liberă", »Momentul", „Jnformaţia 
Bucureştilor" şi „Curentul“ rămâne la fel de incomod 
pentru cei care mai cred că pot batjocori ideea de 
libertate. 


Carmen 
Uncu, soția 
lui Toni 
august 2005 


RomnHi 


organ al Alianţă naţionale „R” 
pentru restructurare, reconstrucţie, redeşteptare 


fAnullinr. 1; 


ianuarie 1989 ~[ 


AM ALES „ROMÂNI A" 


pentru ca numele sfiot al tarii 
si viitorul ei «lat mai presus de 
orie»: 

pentru cft, Înjosită şi sărăcită 
tn această epocii cacofonică, 


(ara trebuie şi poate să-şi 
revină din letargie, re- 
găsind»—şi demnitatea si 


prosperitatea pe care io me * 
riU 

pentru că doar nume!» tării şi 
nn al unui partid, necum al 
unei persoane, ar uni iar toate 
energiile, ideile, ţi speranţele 
noastre 

am ah* ianuarie 


marionete politice, cărora 
poporul le-a dăruit totul, în 
schimb un sac de vorbe goale 
umilinte şi necazuri primind 
uniti—va români | 

pentru ca toate sărbătorile 
$3*fie ale noactrc si nu o 


tăinuire ridicola a unui ms 
ridicol 

în t os ti presa noastră de azi 
nu mai răzbate nici măcar 


umbra unei opinii care mtg 
reflect»» tristele realităţi ale 
ţării — am ales această cate 
spre adevăr 

citiţi şi lăsptndiţi „Rog 


pentru cn noul an fă ne 


f PE an MANIA-I R 
tinwxca imputi iva acestor 


AM CREZUT.. 


Ne vorbea despre democraţie, despre independentă şi 
bunăstare... Şi am crezut. Silui» în chip dureros limba română, 
dar lua atitudine împotriva  hegemanismulut sovietic, 
condamna greşelile şi abuzurile predecesorului, deplingea 
mincinos starea de înapoiere a României, lansa programe de 
dezvoltare, reabilita persoane fi epoci, scotea de sub 
interdicţie "Deşteaptă-te române" 
„Şi am crezut, Cum am fi putut să nu credem... Ciad tancurile 
călcau sub şenile Primăvara de la Fraga el s-a opus iar noi i-âm 
sta: alături. Atunci l-am aplaudat, intr-adevăr. Am crezut că el 
este omul acela curajos, demoernt, cinstit şi patriot, 
conducătorul-pe care 11 merita acest popor năpăstuit dc 
Istorie. 
Priviţi-l acum! Tiran, obtuz, conservator, a facut din minciună 
politică de stat şi din cultul personalităţii religie. Partidul e el, 
statul tot el, armata — al. Nn are miniştri, sau e ca ?i rom nu i- 
ar avea — dar ore o familie numeroasă. Sindicatul o devenit o 
instituţie aservită, RD.U.S. maimuţăreşte În chip penibil firmele 
democraţiei pluraliste, economia se prabuseste la indicaţiile şi 
recomandările lui. Drepturile cetăţeneşti nu mai există, în plină 
foamete sl mizerie prin care trec» tara, „comunistul de 
omenie” continui *ă bălmăjească cu cinismul dintotdeauna 
acelaşi vorbe goale despre bunăstare, democraţie, libertate, 
trimite trape să reprime mişcarea braşovenilor, dă interviuri 
nnacinoese şi ne obligă la complicitate, veghind cu slugi şi dini 
de pază tăcerea şi lâdberea noastă; demolează biserici şi 
monumente istorice şi proiectează cel mai odics atentat le 
retorii* morale şi culturale «te poporului român. Din chipul 
conducătorului visat a rămas o tristă caricatura. 

„Ineapsm Kti fim oameni cM“nitm fimiitori ta uUrtaga 
tufcrb'j'i amensaseji,"" 
Panait htrail 


„nu există în adevăr dech două forme ale tiraniei şi ale 
decadentei unui alai (imensei despotismul şi demagogia. Şi 
despotismul egalizează pe oameni, sn- puitulu-i unuia 
singur, lăsînd să degenereze cele mai nobila facultăţi ale 
lor, pa târnele bune şi inteligenta; precum demagogia arc 
acela» fatal efect prin indiferentismul eare-l inspiră 
naturilor deschise şi mari, vă- zînd fu fată-te biruinţa 
rcnslanta a mediocritatii şi a şinuicalulS 

MIRAI EM1KE3CU 


CEVREMNOI 
B Alianţa .,R'- şi ziarul său sc vor un suflu înnoitor, o revoluţie 
În conştiinţă, o lecţie de adevăr, fiind conştient» de 


responsabilitatea morală şi socială pe caru ne —am asumata 
privind descătuşarea societăţii, fără a ne depărta de valorile 
cucerite de recitate» noastră, dar dorind o nonă fată a ei, un 
probi conform nazuintelor noastre 


U vem încerca, cu modesţefe noastre mijloace să Migitahn 
<#ea ce ar trebui să facă presa noastră: discuti» «utere, maro 
să poată «punt liber ea dunele *i gtodeti*: «te nevoia de o 
confruntare de opinii, de libertate ta discuţii, pluralism autentic 
de Idei, dialog ronstructiv „H” —o tribuni a deitar oamenilor 
acestei ţări, răreai doresc o viaţă demnă, într-o ţară care ar b 
în stere şi le-o asigur», dacă ir ti gogrodariU ouai trebuie, dacă 
toata problemele n*sstr ar fi disc.«lat? ta mod public, firii vălul 
minciuni! tl secntulci hopus <te tot ceea ce na convină aciuatei 
conduceri ruptă ce realităţile vieţii, de intereşete oamenilor şi 
depene de a da semne că doreşte şi poarte un dialog cinsti: cu 
masele, pentru ca acestea să hotărască ce este bine şi ce nu 


3 ne adresăm deopotrivă tuturor claselor; muncitorimii, 
cunoscută pentru înalta sa constiati, cu aplecarea sa spre 
prefaceri sociale; intelectualitatii, pentu pronuntatul rău spirit 
de organizare. ţărănimii, caracteriza tu pentru penttt energia 
«a, ae^Ur oameni care ştiu bine când să iasă te arat fără să fie 
împinşi de la spate de cel ce s a proclamat pixnul Erou al noii 
revoluţii agrare 


S Matern convinşi ci prin restructurare lucruri'* se w îndrepta 
vi»Ibil, dacă fiecare v» tacr-ca să gindeasca îi să lupte pentru 
îfi'enwul general, În aşa fel Incit perioada care vine s-o patern 
de”şi firii creuiaii prea mari; dorim ca opale mici sie 
initiaUretor ji ideilor Bei sa se stainga tatr-u* fluviu 
Q „România" va promova informarea largă desrimă, cinstită 
chiar polemică, fără a  pretinde' că deţine monopolul 
adevărului, dar vcm încerca sâ-j căutăm, fără 0 se mai teamă 
cineva de caracterul neobişnuit al părerilor dorim o cotiturii uf 
viaţa noastră, înviorarea ei, anularea tutnw îngrădirilor privsnb 
activitatea Individului şi cărei lezează domnita tea, dorim 
reforme în locui administraţiei dteocrat ia: şi cinice 

B v« < tt ne luptam tu dogviatissvjh sa-i scoatem Pe «meri 
din surei- de apatie şi rodije--;»?»' sa abolpn Instriainarea 
pnptrutat do activi tea s'*lak, ta aşa tai Incit 13 se afirme*&*:* 
demne n flecare cm care esre «suta: un exteufant orb foni, «tal 
o posibltiiste de afirmare civica 


3 „F m donate să umomzc în “înştiinţa |ron»înilor 
angrenatele înnoirilor, să imbratiseze căite sugerate de viata, 
să găsească ferme de stimulare a munci;, pentru că trebui»; se 
ne pregătim şi muncim U»tr-us mod nou, ca să scoatem 
economia din impas, pentru dezvoltarea sănătoasă a societăţii; 
prin „r" vrem să afle ti col care 'nu s«v sau se fac ti nu ştiu, 
realităţile ţării, să trezim constiintele. să găsim drumul ascuns 
ptaă anim în* spatele ujilor închisa, prin restructurare 
profundă, apărarea demnități» umane: să ne punem ‘ntrebari. 
să venim cu idei căutări care să ducă ta asanarea şi 
umanizarea vieţii economice W - sociale 

Ziarul samizdat România tipărit în ianuarie 1989 
de Anton Uncu, Petre Mihai Bâcanu, Mihai Creanga, 
Alex Chivoiu (maistru tipograf), Nic. Neacşu (matriter) şi Elena Gheorghe (economist) 

wurduo aie Ende Jenuar iu Bukareat vom 
IGeheimdiensl Securitate vniballeL Und «I* 
jtetanden »tch derieit ia desiten Zenltele 
ta C’nle»MK-hung«Wt Sie «eicn vdllig von 
«Wr AuBenwelt rt batten k«)M| 
Kontekte xu ihren Familiea wd ei» Anuali 
wetde ihnen verwelgert Ea w&wte j 
Sicherh«it davon eusgegaiigeB werden, 
daB die Verteflelen bruiata) phyziscten 
und  ptychitchan  MiShand-  lungen 
eiMgeectzt «iod*. Aucb aul dic Fa 
ilanmi'gtade' <InscbileBilch der Kinder se 
Druck auageBbi wordan. unter aaderem în 
Dte Vo» haitele»| 


al 

Zwel der vier ruminiachen Regimekrillher 

|McinungsSuUefung. dai die vier Manncr| 


Extrase din presa internationala de susjinere a jurnalistilor romani arestati de Ceausescu 


în decembrie 1989 în tipografia ziarului „România libera" 


BINNENLAND / BuiTENLAND —------------------- ,7.PARO<U 

La maconnerie de plaisance 
imperissable! 


el 
} 
i 
i 
Li 


i 
i 
| 
Li 
i 


î 
3 
i 


x 
i 
ŢI 
i 
i 


Fronts Guotidiennement, w possibemés sur nuances siB- 
rani. in grés, în martora, |n Nise des Couleurs gue gènér 
pote du verre, Pench grate aa 


i 
i 
rt 
i 


iii 
f 
eee 
H 


f 
i 
zif 


* 
pos or Gone Ni pamare n castes penis- 

vecta ontigues $. Arme- maçon. eu mepu 

kontre m ge rara! de a Bernare Reanvous 
Conu prenque ia -mepormeis de 
+ gomma J area ia 

Un tableau dans le hail méene nom, ia 


wi ot on 
nen 


i 
i 
E 
alpi 
inaj 


| 
i 


| 


ferma Pan azi sono ME SAMO ae sar mature arma + RIOT = da = La Moore Adobe = 
ni Proa. MA PATON apaya 


în cursul anului 1989, presa olandeza, germana şi franceza 
a luat atitudine pentru eliberarea lui Anton Uncu 


La 59 de 


i oem) § 
Redactor-şef pentru o zi la ziarul francez La nouvelle Republique, care l-a „adoptat" în 


perioada 
detenţiei anticomuniste. Alâturaf, portretul lui A. U. realizat în mozaic de artistul 


Bernard Aime 


Grupul ziariştilor disidenti, închişi în ianuarie 1989, ulterior exilați în diferite colţuri 
ale tarii: 


Şedinţa de redacţie, ianuarie 1990, „România 


Ikari 


Anton Uncu, Petre Mihai Bâcanu, Ştefan Niculescu Maier şi Mihai Creanga 


Octavian Paler, Anton Uncu, Mihai Creangă, Corneliu Vlad, Tia Şerbânescu 


lunie 1990, balconul din Piaţa 
Universităţii 


Elev la Academia de 


Ofiţer de marina, Marina 
Hai din Constanța (stânga) 


Anton Uncu, P. M. Bâcanu şi Emil Constantinescu la News Museum din 
Washington, 1998 

împreuna cu nepotica 


Cu familia, sofia Carmen, nora Anda, fiul Daniel 


